
PREDGOVOR 

Radeći niz godina na Kr. srednjoj poljoprivrednoj školi 
u Križevcima uvjerio sam se da nam je način gospo- 
darenja pogrešan. 0 pitanju proizvodnje krme na trav- 
nicima (livadama i pašnjacima) malo se vodilo računa na 
uzornim školskim dobrima, a još manje kod seljaka. N a 1 i- 
vade se polazilo samo — s kosom! 

Makar stočarstvo pretstavlja osnov poljoprivrede našega 
sela, ipak je rad na njegovu podizanju kod nas već prilično 
zastario. Međutim, svima je jasna, i mora biti jasna, činjeni- 
ca da će se stočarstvo u poljoprivredi samo onda isplatiti, 
ako hrana bude jeftina i dobra. Podizati stočarstvo bez i 
mimo podizanje travnika, kao i mimo pitanje 
konzerviranja krme, Sizifov je posao i ne vo- 
di solidnome, trajnom i sigurnom rezultatu! 

Zalazeći ustrajno među narod od 1925 godine, analizirao 
sam njegov način gospodarenja f uvijek isto konstatovao, na- 
ime: T ravnici zapremaju 40 — 60% od sveukupne 
obradljive površine seljačkog gospodarstva, 
a na njima seljak ništa ne radi! On zapravo 
radi na po prilici 50% svoje obradljive površi- 
ne! Kako i gdje se očitovao ovaj nedostatak u osnovima or- 
ganizacije rada u seljačkom gospodarstvu? Posljedica loše 
organizacije rada bila je: Neispravan sistem orga- 
nizacije poljoprivredne proizvodnje nado- 
mještao je, i danas seljak nadomješta, svojim 
radom! Zato on čitavu godinu radeći jedva uspijeva da po- 
veže kraj s krajem i da sebe i svoju obitelj 
progura bez duga! Najveći dio potrebne krme proiz- 
vodi on danas na oranicama, a ta je proizvodnja pre- 
skupa. Travnici naprotiv leže zapušteni kao da i nisu 
njegovi! 

Očita suprotnost između organizacije 
r a'd a u poljoprivredi i njenih stvarnih potre- 
fe a potakla me da zađem među narod — na selo, da mu to 
objasnim i da mu pokažem tu pogubnu zabludu. No vara se 
tko misli da se promjena u organizaciji rada u poljoprivredi 

može provesti za 1 ili 10 godina! Tu je godinama i godinama 
potreban sustavni rad. Međutim, trajnim zalaženjem na selo 
među narod, objašnjavajući tu suprotnost uspio sam da orga- 
nizujem livadarske zadruge i Savez livadarskih zadruga u 
Križevcima. Osnov je toga zadrugarstva: proizvodnja 
travnoga i djetelinskog sjemenja za potrebe regene- 
racije ogromnih površina naših travnika kojih imade oko 
4.5 milijuna ha od sveukupnih 11 milijuna obradljive površine 
u državi, a ikoji još zasad leže sasvim zapušteni. Proizvod- 
nju travnog sjemenja nije lako zavesti na selo, jer naš narod 
novotarija ne prima baš otvorenih ruku. Činjenica što 100 
kg pšenice stoji jedva 160 dinara, a 100 kg travnog sjemenja 
od 2000 do 14000 dinara (četrnaest hiljada) govori -nam da 
smo na pravom putu. Čemu da sijemo travno sjemenje kojega 
provenijenciju ne poznamo i da skupim parama plaćamo 
stranu robu kad to možemo proizvesti sami? Za- 
što da tu proizvodnju ne zavedemo na selo? Držim da nam 
je to dužnost. 

Seljaku je međutim, kao ozeblju sunce, iz dana u dan 
sve više potrebna krma. Spoznaja koju sam stekao 
praktičnim radom u narodu — kad seljak ima krme. 
ima svega — navela me na zavođenje silosa 
u seljačko gospodarstvo. Čitajući izvještaje o utje- 
caju silosa u Čehoslovačkoj, Njemačkoj i u Americi vidio 
sam da nije dovoljno proizvesti krmu. već da je još važ- 
nije proizvedenu krmu valjano konzervira- 
ti. Direkcija Higijenskog zavoda sa Školom narodnog zdrav- 
lja u Zagrebu shvatila je značenje silosa i ansilaže za seljač- 
ko gospodarstvo i na obrazloženu pretstavku dala je Liva- 
darskoj zadruzi u Križevcima iznos od 15.000 dinara pripo- 
moći za izgradnju silosa kod njezinih članova. S tom smo 
potporom, uz najbolju volju i trud, počeli graditi silose, iako 
to nije bila baš tako jednostavna stvar: Seljaci su tu novo- 
tariju primili teško i s nepovjerenjem. Svojom propagandom 
u tom pravcu u zimi 1929 godine osigurali smo jako lijep re- 
zultat i izdašnu potporu u cementu od strane Poljoprivrednog 
odjeljenja Kr. banske uprave Savske banovine i Direkcije 
Higijenskog zavoda sa Školom narodnog zdravlja u Zagre- 
bu. U godini 1931 akciju za podizanje silosa izdašno je podu- 
prlo Poljoprivredno odjeljenje Kr. banske uprave Savske ba- 
novine — davanjem cementa. Tako smo mi u livadarskim 
zadrugama izgradili u god. 1929 svega samo 12 silosa, u go- 
dini 1930 već 83, a u godini 1931 oko 180 silosa i sve kod se- 
ljaka maloposjednika. Tako smo mi do danas u Savskoj ba- 



novini podigli oko 300 silosa. Imena gospodara, koji su našom 
inicijativom izgradili silose, nalaze se pri koncu knjige. 

Da ne moram gotovo dnevno pisati iste stvari dajući 
upute livadarima i ostalim poljoprivrednicima o tom predme- 
tu i napokon plodna akcija oko podizanja silosa u seljačkom 
gospodarstvu, potakla me da napišem ovu knjigu, ne bih li za- 
dovoljio ponovnim molbama livadara i poljoprivrednika koje 
interesuje problem kiseljenja krme. 

Knjiga je napisana za potrebe seljačkoga gospodarstva i 
u njoj je pitanje konzerviranja krme obrađeno s tog stajali- 
šta. Zato se neke stvari i ponavljaju, jer je potrebno da se do- 
bro naglase. 

U knjizi iznosim postignute rezultate za ovo kratko vri- 
jeme i navodim svelivadare s punim imenom i 
prezimenom, kao i mjesto njihova boravišta, da bih 
otklonio svaku sumnju u istinitost navoda, 
pa tko ne vjeruje, neka se osvjedoči kod spomenutih poljo- 
privrednika! To je što sam najviše mogao dati ovoj knjizi. 

Preko livadarskih zadruga sabrao sam oko 50 tro- 
škovnika za izgradnju silosa u seljačkom go- 
spodarstvu, a to je pitanje vrlo važno za da- 
našnje teško stanje našega poljoprivredni- 
k a. Toliki broj proračuna, držim, dostaje za potpunu i iscrplji- 
vu orijentaciju u tom smislu. 

Potreba sistematskog rada u tom smjeru svakako će se 
i kod nas javiti za koju godinu. Potrebno je da se pitanje 
kiseljenja krme u seljačkom gospodarstvu 
obradi i s naučne i s praktične strane. Zbog toga 
izradio sam »Pravilnik za gradnju silosa i kise- 
ljenje krme u seljačkom gospodarstvu«. Teško 
je pokrenuti naše selo na organizovan i smišljen rad, ali sam 
uvjeren da dužim i sustavnim radom možemo na selu prove- 
sti sve što želimo, pa se nadam, čak sam i siguran u uspjeh 
ovoga pothvata. 

Na koncu osjećam se dužnim da se za brzi uspjeh toga 
rada u narodu posebno zahvalim Poljoprivrednom odjeljenju 
Kr. banske uprave Savske banovine i Direkciji Higijenskog 
zavoda sa Školom narodnog zdravlja u Zagrebu zato, što su 
za taj rad pokazali shvaćanje i pružili potporu. Zahvaljujem 
i kolegama g. g. ing. Vukaviću i ing. Štefaniću, profesorima na 
Kr. srednjoj poljoprivrednoj školi u Križevcima, za učinjene 
mi usluge. 

Vjerujem da je knjiga veoma aktualna i stvarna, a vrije- 
me će pokazati da li je postigla svrhu kojoj je namijenjena. 
Želio sam da livadarima i ostalim poljoprivrednicima dadem 
smjer kojim treba da pođu, ako žele da se osove na 
svoje noge i da se, gledom na proizvodnju kr- 
me i ishranu stoke, otresu ovisnosti o klimat 
skim prilikama kraja u kome žive. 

U Zagrebu mjeseca oktobra 1931 godine. 

PISAC. 

I D I O 

O VAŽNOSTI KRME U POLJOPRIVREDI 

Ne govori badava narodna poslovica da je livada mati 
oranice. To znači da je narod kroz stoljeća obrađujući zem- 
lju došao do uvjerenja: gdje imade dovoljno i dobre krme, da 
tamo mora biti i stoke, a gdje. imade stoke, tamo mora biti 
gnoja i žita. Drugim riječima: za krmu najuže je ve- 
zan napredak i blagostanje poljoprivrede. 
Bez krme gospodarenje je nemoguće. 

Zadete li na selo i prošećete li se poljem u društvu se- 
ljaka, opazićete da se on ponosi dobrim stanjem usjeva. Ako 
slučajno naiđete na Ikoje loše žito, opaziće seljak: Vidite/go- 
spodine, ovako izgleda polje obrtnika. Taj nema stoke, zato 
mu žito i izgleda ovako jadno. 1 što bliže prilazite narodu i 
radite s njim, to vam jasnija biva nestašica i potreba krme u 
seljačkom gospodarstvu. 

Usprkos tome što seljak treba krmu, kao svagdanju ko- 
ru hljeba, za čudo, on, barem još zasad, za njezinu proizvod- 
nju radi sasvim nedovoljno. Seljaka vidite raditi na polju, vi- 
nogradu, vrtu, nekada i u voćnjaku, samo na travnike 
do laži on jedino s kosom. Čim pokosi prirod i odveze 
ga kući, on se dalje ne brine što će biti s travnikom u zimi, 
što li, pogotovu, u proljeće. On travnika ne gnoji, ne brana, 
niti ga sije i nadosijava. Na travnicima raste pretežno korov 
svake ruke. Često vidite gdje travnik duši voda, ali treba- 
ćete dugo govoriti dok koga sklonete na kopanje jaraka i 
odvodnju, makar je svima poznato kolike im štete u gospo- 
darstvu nanosi voda. Kod nas propadaju godišnje upravo ne- 
vjerojatne množine stoke baš poradi prečestih poplava trav- 
nika. Metilj u vlažnim godinama nalazite gotovo u svakoj 
seoskoj staji. Kod nas u Zagorju bio je slučaj da je na me- 
tuiu oboljelo 60 % rasplodnih bikova koji nikada ni jesu izia 
zih na pašu. Do te su mjere naši travnici mjestimično zara- 
ženi. Da vam situacija bude jasna, dovoljno je da se pove- 

zete vlakom prema Križevcima ili Sisku. Seljak malo mari 
da očisti trnje, grmlje, drač i kojekakvo šikarje sa zajedničkih 
travnika i ne želi da tobože radi za »drugoga«. Zato travnici 
zemljišnih zajednica izgledaju kao pampasi i prerije. 

U stočarskom smo kraju, i seljak danas živi od stoke i 
stočnih proizvoda. Zbog slaba stanja travnika prisiljen je se- 
ljak da proizvodi potrebnu krmu na oranicama. Proizvodnja 
pak krme, kako je seljak danas proizvodi na oranicama, pres- 
kupa je, jer iziskuje previše rada i kapitala. Zato mu se i dr- 
žanje stoke slabo naplaćuje. Samo jeftina, a dobra 
krma proizvodi jeftino meso, mlijeko i radnu 
s n a g u. Krma s travnika za stoku je prvoklasna hrana, a 
ujedno je i najjeftinija. Zato prva naša dužnost mora biti da 
uredimo travnike. Nadalje moramo na seljački posjed zavesti 
one načine napredna rada oko proizvodnje i konzerviranja 
krme koji su se pokazali u svijetu dobri i jeftini. Jer kvali- 
tetne stočne proizvode možemo polučiti jedino dobrom i jef- 
tinom krmom. Po tome, dobra je krma prvi i najvažniji uslov 
za razvitalk solidnoga stočarstva. Ako, dakle, želimo da po- 
mognemo seljaku u ovim teškim vremenima, dužnost nam je 
d a m u pokažemo put kojim se na jedinici po- 
vršine dolazi do mnogo više i mnogo bolje 
krme. Imade danas mogućnosti da se u poljoprivredi proiz- 
vede mnogo i dobre krme, samo treba da poljoprivrednici 
shvate nove metode rada i da odluče krčiti nove putove. 

Zavesti na selo bolji i napredniji način rada baš na polju 
proizvodnje i konzerviranja krme nije laka stvar i za 
naše prilike pretstavlja strahovito mučan i težak posao. Tu 
težinu shvaća i razumije samo onaj kome je poznat rad na 
selu među narodom. Unatoč tome, problem proizvodnje i kon- 
zerviranja krme jest i ostaće za stočarstvo Jugoslavije je- 
dan od najvažnijih i najaktualnijih poljoprivrednih problema.- 

NA KOLIKO NAČINA MOŽEMO KONZERVIRATI 

KRMU 


Krma se može konzervirati na nekoliko načina, ali u po- 
ljoprivrednoj su se praksi udomaćila u glavnom samo dva 
načina, i to: sušenje i kiseljenje. 


A) SUŠENJE KRME 

1. Sušen jenasuncu od najstarijih je vremena poznat 
način konzerviranja krme u poljoprivredi. Gdje imade do- 
voljno sunčanih dana, krma se polagano prevrće i osuši na 
suncu. Sušenjem krme na suncu nastaju veći ili manji gu- 
bici, i to: a) disanjem pokošene žive biljne mase; b) mrvlje- 
njem nježnih osušenih biljnih dijelova koji su ujedno i naj- 
vredniji i c) ispiranjem topljivih sastojaka iz krme uslijed ro- 
se i kiše. 

Imade mnogo pokusa i radova da se ustanove gubici koji 
nastaju sušenjem krme na suncu. Svaki istraživalac dolazi 
do drugih rezultata, a to je i razumljivo, jer svaki radi pod 
drugim klimatskim uslovima. S t u t z e r računa gubitke pri 
lijepu vremenu, kod običnoga načina sušenja sijena, sa 12 — 
15%, a kod djeteline 15 — 20% suhe tvari. Kellner ra- 
čuna gubitak kod sušenja sijena po lijepu vremenu sa 10 — 
20% suhe tvari. Budući da se sušenjem izgube najnježniji 
biljni dijelovi, koji su ujedno i najhranljiviji, računa W i e g- 
n e r gubitke po lijepu vremenu sa 25 — 50% škrobne vrijed- 
nosti. 

Mnogo se teže suše: djetelina, lucerna, grahorica i druge 
lepirnjače. Lišće kod lepirnjača vrlo lako otpada čim se ma- 
lo posuši. Za svakoga je poljoprivrednika najteži gubitak, ako 
ga pri sušenju djeteline ili drugih lepirnjača zateče kiša. On 
pritom kupčanjem i razbacivanjem suhe biljne mase izgubi 
gotovo sve nježne biljne dijelove i lišće, a doma odveze gole 
stabljike. Zato se u svim predjelima, gdje padaju česte kiše, 
suši sijeno, a pogotovu, i obvezatno, sve lepirnjače na skela- 
ma (drvenim napravama), tj. na piramidama, ikozolcima i 
ostrnicama. Na tim se napravama bilje mnogo bolje i brže 
posuši, jer uzduh obješenoj biljnoj masi dolazi sa sviju strana. 

Po K e 1 1 ne r u je izgubljeno sušenjem u jednom pokusu sa 
ci venom djetelinom po lijepu vremenu 16.4 a po ružnu 
vremenu 25.2 % suhe tvari. Sušenjem iste biljne mase na pi- 
ramidama izgubljeno je samo 9.1 % suhe tvari. 

Od 100 dijelova surovih bjelančevina, koji su se nalazili 
u zelenoj djetelini, izgubilo se na skelama 18.1 %, kod običnog 
načina sušenja i srednjega vremena 23.3 % , a kod ružna vre- 
mena i običnog načina sušenja 49.7 %. 

2 . Umjetno sušenje krme preporučeno je i iz- 
vođeno u Njemačkoj zbog pomanjkanja krme u svjetskom ra- 
tu. Taj način pripremanja krme, iako je preskup, vrlo je do- 
bar, a gubici su neznatni. U posebnim se strojevima Dotro- 
silo 100 kg ugljena da se osuši 100 kg trave na 32 kg 
sijena. Zbog skupoće nije se ovaj način sušenja mogao odr- 
žati. Održao se jedino za sušenje krumpira. Krumpir se reže 
i strojevima osuši. Osušeni se krumpir mnogo lakše transpor- 
tira, ne kvari se i dugo se čuva. I ovaj se način sušenja i 
spremanja krumpira upotrebljavao uvelike za vrijeme svjet- 
skoga rata u Njemačkoj. 

3. Pripremanje smeđega sijena nalazimo u 
krajevima s nestalnim vremenom. Moramo naglasiti da bilj- 
nu masu, iz koje ^želimo pripremati smeđe sijeno, ne smije ni 
u kojem slučaju smočiti kiša, a ni rosa. Sijeno se ostavi neko 
vrijeme u otkosu da povene, a onda ga zgrnemo u kupove i 
ostavimo utjecaju vjetra 1 — 2 dana. Za to će se vrijeme kr- 
ma u kupovima toliko osušiti, te će stabljike šuštati, ali će 
biti žilave i elastične. Ako pregršt ove zelene mase dobro 
zafrčemo u rukama, izaći će iz nje još malo soka. Ovako po- 
luosušeno sijeno slaže se u okrugle plastove 4—5 m visoke s 
promjerom od tri metra. Kad slažemo plastove, moramo si- 
jeno podjednako razdjeljivati po površini i slagati u slojeve, 
a svaki sloj jako dobro ugaziti. Sijeno valja ugaziti samo za- 
to da se iz njega istjera uzduh. Inače bi temperatura u pla- 
stu previše narasla, a krma bi ispljesnivila i pocrnjela. Plast 
se pri koncu pokriva slamom da u nj ne prodre voda. 

Sijeno napola suho i zbito ugrijaće se vrlo brzo na 60° — 
S0° i 100° Cei. Iznad 80° Cei ne bi se u plastu temperatura 
smjela podići, jer krma gubi mnogo od hranljivosti. No nije 
to jednostavno u čitavom stogu ugrijati krmu do stanovite 
temperature. Često se krma u stogu vrlo nejednolično ugrije. 
Po K e 1 1 n e r u, od surovih bjelančevina u sijenu bilo je pro- 
bavljivo, ako je boja bila: smeđa 86.5%, tamnosmeđa 75.1%, 
srednje smeđa 78%, a ako je bila crna 2.6%. Kellner je ta- 
kođer pokušao hraniti jednoga vola djetelinskim sijenom od 
kojega je jedan dio sušen na piramidama, a drugi pripravljen 

kao smeđe sijeno. Probavljivost organske tvari sušenoga dje- 
telinskog sijena bila je 55.1%, a smedega sijena 47%. Pro- 
bavljivost bjelančevina kod sušenoga djetelinskog sijena usta- 
novljena je sa 60%, a kod smeđega sijena samo sa 32%. 

Smeđe sijeno za 8—10 tjedana u plastovima provri, i sto- 
ka ga vrlo rado ždere. 

4. Pripremanje žeženoga (paljenoga) sije 
n a. Koncem 18 stoljeća prvi je pokušao pop Klappme- 
yer da na ovaj način suši sijeno. Ovaj se način sušenja kr- 
me sastoji u tome da se pri sušenju krme upotrebi vlastita 
toplina u zelenoj biljnoj masi. Pokošena se krma ostavi da 
malo povene u otkosu. Povenuta se krma zgrne u veće kupo- 
ve do 3.5 m visoke i 4 — 4.5 m široke. Za 1 — 3 dana ta će se 
biljna masa ugrijati na 60° — 70° C. Nakon toga se krma po- 
novo brzo razbaca da se potpuno na suncu osuši. To ugrija- 
vanje biljne mase pospješuje znatno sušenje krme stoga, što 
biljna masa zagrijavanjem obamre i mnogo se brže osuši. 
Ovaj je način nezgodan: Nastupi li loše vrijeme, kad je tem- 
peratura u masi dosegla 60° — 70° C, mi je ne možemo raz- 
bacati. Temperatura će se i dalje podići, a biljna će se masa 
upaliti i pocrnjeti. 

Upaljeno je sijeno neukusno i teško probavljivo, a kiša 
djeluje na nj još nepovoljnije nego na obično sušeno sijeno. 
Zbog toga se ovaj način sušenja krme rijetko gdje upotreb- 
ljava, jer je skopčan s velikim rizikom. 


B) KISELJENJE KRME 

Kiseljenje je krme također poznato odavna u poljopriv- 
rednoj praksi. Već smo spomenuli da je taj način konzervira- 
nja krme udomaćen naročito u onim krajevima svijeta gdje 
imade mnogo oborina u ljetnim mjesecima i gdje je sušenje 
skopčano s velikim poteškoćama. 

Aderhold u poglavlju »Mikologija konzerviranja me- 
sa, povrća i krmiva« među inim navodi da je konzerviranje 
povrća ukiseljavanjem bilo poznato već Tatarima od kojih su 
ga preuzeli Slaveni. Hehn, po citatu Aderholda, spominje da 
je kiseljenje povrća od Slavena prenijeto u Njemačku i da 
je kiseljenje i danas najviše rašireno u onome području Nje- 
mačke u kome su nekada obitavali Slaveni. 

Po K ii h n u je kiseljenje krme već odavna poznato u 
Švedskoj i sjevernoj Rusiji odakle se preneslo početkom 18 
stoljeća u Njemačku, a odavle u Francusku, Englesku i Sje- 
dinjene Države sjeverne Amerike. 


1. ŠTO JE SILOS I ZAŠTO SE UPOTREBLJAVA U 
POLJOPRIVREDI 

Silos je španjolska riječ, a upotrebljava se za oznaku 
podzemnih žitnih spremišta. Neki misle da ta riječ dolazi od 
staroarapske riječi »selum«, drugi opet da dolazi od grčke 
riječi »siros«. Žitna spremišta (podrumi) u Španjolskoj ima- 
la su oblik jama ili komora i po tim komorama nose danas 
isto ime tornjevi i spremišta koja služe kao stovarišta: žita, 
zelene krme, ugljena itd. 

Silosi koje upotrebljavaju u poljoprivredi za kiseljenje 
zelene biljne mase^ znatno se razlikuju od žitnih i drugih sto- 
varišta, jer ne služe samo za spremanje, nego i za konzervi- 
ranje zelene biljne mase. Zato se kod gradnje silosa ova činje- 
nica mora napose uzeti u obzir. 

U kućanstvu već je odavna poznato kiseljenje i konzer- 
viranje različitih jestiva: kupusa, repe, krastavaca, paprike i 
sličnog povrća. Bojazan pred zimskom prehranom ljudi i sto- 
ke zadavala je čovječanstvu oduvijek najviše brige. Napose 
prehrana stoke stalno zadaje poljoprivredniku najveću brigu. 
Znamo vrlo dobro iz iskustva da poljoprivrednik ne spremi 
uvijek jednostavno i lagano potrebnu krmu za zimu, makar 
je kroz ljeto imade obilato. U predjelima u kojima ljeti imade 
dovoljno sunčanih i toplih dana, krma se lagano i jednostav- 
no sprema. Takvi su krajevi kod nas na pr. Vojvodina, Sri- 
jem, južna Srbija i neki drugi. Mnogo teže spremaju krmu po- 
ljoprivrednici u Sloveniji na planinama i u Gorskom Kotaru. 
Bez obzira na to, može se reći da je Jugoslavija u sretnom 
položaju što se tiče sušenja i spremanja krme. Mnogo teže 
spremaju i suše krmu poljoprivrednici iz: Švajcarske, Tirola, 
Bavarske, istočne Pruske, a pogotovu teško: Norveška i 
Švedska pa sjeverni predjeli Rusije i drugih zemalja. 

Iz toga se jasno vidi da su klimatske nepogode već od 
najdavnijih vremena pravile neobične poteškoće poljoprivred- 
nicima tih država. Zbog toga su poljoprivrednici u tim kra- 
jevima bili prisiljeni da pronađu neki drugi način spremanja 
krme za zimu. Da je narodima u različitim krajevima svijeta 
bilo poznato od najdavnijih vremena kiseljenje zelene krme 
za zimu, svjedoče ovi podaci: Po navodima p r o f. S a ma- 
ra ni ja vide se još i danas ostaci silosa u Kartagi. Osim to- 


14 


va sačuvani su nam različiti crteži silosa iz staroga Egipta i 
Rima U »Riđe to Chiva« — cap. XXIV — govori pukovnik 
B u r n a b y doslovno ovo: » susreli smo žene i muškar- 

ce koji su vadili travu iz dubokih jama. Trava je bila sprem- 
Ijenja u jame još u jesen« ... Iz toga se jasno vidi da je kise- 
ljenje krme u Aziji bilo poznato od najdavnijih vremena. 

U leksikonu od Kirschofa iz god. 1839 već je opisano ki- 
seljenje krme. U tom se opisu preporučuje dodavanje soli ze- 
lenoj biljnoj masi, i to na sto (100) funti krme jedan (1) funt 

S01 ' Oko polovice prošloga stoljeća pojedinci su ispravno opa- 
žali bit kiseljenja krme. Tako Njemac Ockel god. 1857 u 
svom naputku za kiseljenje krme govori da se zelena biljna 
masa mora bacati u jame u tankom sloju i pritom da se mora 
dobro ugaziti da bi se sav uzduh iz krme otstranio. 

Po Kuhlerovim podacima bio je kukuruz po prvi 
puta kiseljen u Njemačkoj god. 1862 kraj Stuttgarta. U Fran- 
cuskoj je navodno Goffart u Burtinu po prvi puta god. 
1870 ansilirao kukuruz u zidanim jamama. 

U Americi je izgrađen prvi silos — po navodima Mate- 
naera — god. 1876, a danas ih imade u Americi oko 

1 , 200 ., 000 . ioo _ 

J.Kuhnu svojoj knjizi: »O kiseljenju krme« iz g. 188o 
piše da kiseljenje krme nije neki pronalazak novijega doba, 
već da se taj način konzerviranja krme upotrebljava već 
odavna u poljoprivredi Švedske i sjevernih predjela Rusije. 

Sve te činjenice i navodi jasno govore da je konzervira- 
nje krme u jamama poznato poljoprivrednicima već od naj- 
starijih vremena. 

2. ŠTO KONZERVIRA KRMU U SILOSU 

Silosu je svrha da u svako doba godine, uz što manje 
gubitaka, konzervira zelenu biljnu masu. Konzerviranu zele- 
nu biljnu masu zovemo ansilažom. Nauka je utvrdila da tu ze- 
lenu biljnu masu konzervira mliječna kiselina. Mlije- 
čna kiselina imade neobično veliku sposobnost raskuživanja. 
Najbolje se to vidi po tome što već u 1 — 2% koncentraciji ras- 
kužuje krmu i čuva je od štetnih utjecaja ostalih mikroba 
(bakterija i plijesni) koji se u vrlo velikom broju nalaze u kr- 
mi. Napose potcrtavamo da mliječna kiselina imade to rijet- 
ko svojstvo da ne djeluje štetno na zdravlje do- 
maćih životinja. Stoka hranjena valjanom ansilažom 

dobro napreduje, bolje doji i nema nikakvih štetnih posljedi- 
ca od te krme. 

Mliječna kiselina u ansilaži nastaje vrenjem šećera 
koji se nalaze u staničnom soku svega gospodarskog bilja, po- 
najviše — bez pristupa uzduha. 

U ansilaži se uz mliječnu kiselinu stvaraju u manjim koli- 
činama i neke druge kiseline. Stoga je potrebno znati: pod 
kojim se uslovima najbolje razvija mliječna, a pod kojim osta- 
le kiseline. Kad budemo znali uslove pod kojima se najbolje 
razvijaju pojedine kiseline u ansilaži, onda će nam biti ja- 
sni i razumljivi propisi za ansiliranje krme. 


3. VRSTE KISELINA KOJE NALAZIMO U ANSILAŽI 

U ansilaži nalazimo uvijek dvije vrste kiselina, i to: v e- 
zane i slobodne. Vezane kiseline nemaju ni- 
kakvoga utjecaja na valjanost ansilaže. Slo- 
bodne su kiseline naprotiv mnogo važnije, 
jer one daju tek i od njih zavisi valjanost ansilaže. Slobodne 
kiseline u ansilaži mogu biti: hlapljive i nehlapljive. 

A) Nehlapljive kiseline. U ansilaži mliječna 
kiselina svakako je najvažnija nehlapljiva kiselina. Budući 
da ona igra presudnu ulogu pri konzarviranju krme, moramo 
se s njome pobliže upoznati. 

Uzročnike mliječnokisela vrenja otkrio je prvi Pašte- 
ti r godine 1857. Mnogo kasnije bavio se istraživanjem ovih 
bakterija Lohnis pa Henneberg i drugi učenjaci. Na 
osnovu tih istraživanja nađen je čitav niz mikroba koji pod 
različitim okolnostima mogu provreti šećer na mliječnu kise- 
linu po formuli: 

C 0 H 12 O 6 = 2 C 3 H 6 0 3 

1 dio šećera 2 dijela mliječne kiseline 

Obično se vrijednost hrane u nauci mjeri prema t. zv. 
kaloričnoj vrijednosti*. Kalorična je vrijednost ne- 
ke hrane množina topline koja se oslobađa kod izgaranja sva- 
ke pojedine hrane u organizmu. Ako s toga gledišta proma- 
tramo promjene, koje su se zbile kod procesa ukiseljavanja 
krme, vidimo, da se kalorična vrijednost neznatno smanjila. 

1 molekula škroba (162 grama) gubi kod prijelaza u mli- 
ječnu kiselinu 25.9 kalorija. 

1 molekula škroba (162 grama) gubi kod prijelaza u octe- 
nu kiselinu 56.7 kalorija. 

Mliječnokiselim vrenjem gubi krma prema tome malo 
unotrebljivih (probavljivih) kalorija, a i gubitak bjelančevi- 
na je neznatan. Kod tvorbe octene i maslacne kiseline gubitak 
ic bjelančevina veći poradi njihova rastvaranja, a usto se gu- 
bi mnogo i probavljivih kalorija kako se razabire iz gornjeg 
računa. 

Krma u kojoj imade veće količine maslačne kiseline, 
ogavno zaudara i neprikladna je za prehranu stoke. Uzmemo 
li u obzir činjenicu da u silosu nastaje svega 1—2% mliječne 
kiseline koja konzervira krmu, onda vidimo da je neznatan 
gubitak toplinske energije pri promjeni šećera u mliječnu ki- 
selinu. Ako uzmemo u obzir činjenicu da bakterije mhjecno- 
kisela vrenja uopće ne razaraju bjelančevina, onda 
je jasno, da se kod procesa mlakog u k i s e 1 j i v a n j a 
kalorična vrijednost krme neznatno umanji. 

Valja napose naglasiti da sve bakterije mliječna vrenja 
ne provriju šećer izravno na mliječnu kiselinu kako je u gor- 
njoj formuli napisano. Henneberg je u svojim istraživa- 
njima dokazao da mnoge bakterije mliječnokisela vrenja 
stvaraju uz mliječnu kiselinu još: alkohol, ugljičnu, jantarnu, 
octenu i mravlju kiselinu. Dosegne li količina mliječne kise- 
line u ansilaži oko 2 % , prestaće mliječne bakterije stvarati 
mliječnu kiselinu, a ansilaža je konzervirana i može se nepro- 
mijenjena čuvati do dvije godine, ako silos ne otvaramo. 

Dokazano je da bakterije mliječnokisela vrenja ne mogu 
provreti škrob, a ni celulozu, na mliječnu kiselinu. 


4. UZ KOJE USLOVE NASTAJE U ANSILAŽI MLIJEČNA 

KISELINA 

Milječna kiselina nastaje u ansilaži najbolje uz ove uslo- 
ve: 1 ako je biljna masa dovoljno vlažna; 2 ako imade do- 
voljno šećera za mliječnokiselo vrenje i 3 ako za vrijeme ki- 
seljenja uzduh nema pristupa. Uz ove uslove može šećer u 
krmi provreti na mliječnu kiselinu između 8°— 55° C. Na- 

*) Jedna mala kalorija je množina topline potrebna da se gram vode 
ugrije za 1°C. 

Jedna velika kalorija je množina topline potrebna da se jedan kilo- 
gram vode ugrije za 1 6 C. 

staje, doduše, mliječnokiselo vrenje i ispod 8° C, ali u ne- 
znatnoj mjeri. 

Za mliječnokiselo vrenje ansilaže dolaze u obzir ova tri 
mikroorganizma: a) Bacterium lactis acidi — za 
ansiliranje zelene biljne mase od 8° — 20° C. b) Bacteri- 
um cucumeris fermentati — za ansiliranje biljne 
mase od 20° — 35° C. c) Bacterium Delbriicki- — za 
toplo ansiliranje biljne mase od 35° — 55° C. Iz toga se najbo- 
lje razabire da, u svakom slučaju, nastaje u ansilaži mliječno- 
kiselo vrenje, pa je neispravno pisati i govoriti 

0 slatkoj i 'kiseloj ansilaži! Glavno je pri ansiliranju 
krme svakako to da u biljnoj masi što prije omogućimo raz- 
vitak mikroorganizama mliječnokisela vrenja. Kako se to po- 
stizava, već je odavna utvrđeno. Zbog toga je za kiseljenje 
krme propisan naputak kojega se gospodar mora držati, ako 
želi besprijekorno spremiti ansilažu. Mi ćemo zato u ovoj knji- 
žici točno opisati načine ansiliranja krme i navešćemo dobre 

1 loše strane svakoga načina napose, tako da će svaki poljo- 
privrednik biti na čistu kad se što radi i zašto. 

B) Hlapljive kiseline nalazimo redovno u manjim 
ili većim količinama u svakoj ansilaži. Od hlapljivih kiselina 
najvažnije su za ansilažu: octena i maslačna kise- 
lina. 

a) Octena kiselina nastaje u ansilaži samo 
uz pristup uzduha. Svaka ansilaža imade slab ili oštar 
osebujan miris po octenoj kiselini. Svaka ansilaža imade, u 
manjoj mjeri, octene kiseline. Ako je ansilaža prekisela, znak 
je da je s njom došao u dodir uzduh. Uzduh može doći u dodir 
s ansilažom na nekoliko načina i to: 1 ako ansilažu nismo 

dovoljno nagazili, ostaće mnogo uzduha u biljnoj masi koja 
će postati prekisela i imaće oštar miris po octenoj kiselini. 2 
ako prozore na silosu nismo valjano zatvorili, ansilaža mora 
biti prekisela. 3 pri zatvaranju ansilaže pazimo na to da nam 
zemlja, kojom smo zatvorili silos, bude prvo vrijeme uvijek 
vlažna i ugažena. Slijeganjem ansilaže uvijek se raspuca sloj 
zemlje kojim silos zatvaramo, pa moramo pripaziti 5 — 6 da- 
na da te pukotine svakog dana zagazimo. 4 ako silos nije 
valjano izgrađen: Uglovi (ćoškovi) moraju biti zaobljeni ili 
ispunjeni, jer se u uglovima uvijek zadržava uzduh. 5 ako 
dnevno skidamo odviše tanak sloj ansilaže poradi čega krma 
pljesnivi i dobiva oštar miris. 6 ako silos nije pošteno izgra- 
đen, i uzduh kroz stijene prodre k ansilaži. 

Ansilaža koja sadržaje veće količine octene kiseline, ima 
oštar miris po octu (sirćetu) pa je kao hrana neugodna, i mar- 
va je nerado ždere. Zato moramo paziti da nam se u ansilaži 
ne stvara octena kiselina. Octenokiselo vrenje uzrokuje više 
vrsti bakterija za koje je značajno da se razvijaju uz pristup 
uzduha, ali najbolje se octenokiselo vrenje razvija kod tempe- 
rature od 30° — 35° C. Neki poljoprivrednici su mi se žalili da 
im je ansilaža prekisela. To je znak da nešto nije u redu napra- 
vljeno, ili pak da je gospodar napravio prevelike silose za broj 
stoke koju hrani. U tom slučaju mora sam poljoprivrednik pri- 
paziti na svoje nedostatke i popraviti što ne valja. 

b) Maslačna kiselina nastaje također utjecajem 
bakterija maslačnokisela vrenja. Ove bakterije rastvaraju . 
bjelančevine, slador, škrob, pa i samu mliječnu kiselinu oslo- 
bađajući pritom maslačnu kiselinu i druge plinove. Bak- 
terije se maslačnokisela vrenja razvijaju najsnažnije kod 
temperature od 35°— 37° C. Maslačna kiselina daje ansilaži 
jako neugodan miris i tek po ranketljivu maslu. Zato, ako je 
i u malim količinama, smanjuje vrijednost ansilaže. 

Ako su u ansilaži veće količine maslačne kiseline, takva 
ansilaža jako neugodno zaudara, a stoka je ne ždere. Veće 
količine maslačne kiseline u ansilaži govore za rastvorbu 
bjelančevina. Moramo svim silama nastojati da u ansilaži 
spriječimo rastvorbu bjelančevina. 

Reetz i Kirsch dokazali su u novije vrijeme da se 
bjelančevine rastvaraju u zelenoj biljnoj masi poglavito utje- 
cajem proteolitičkih encima koji se nalaze u biljnim stani- 
cama. 

Iz toga se razabire da ni nauka nije još sasvim na čistu 
sa svim kompliciranim procesima u ansilaži. Ovo je shvatljivo 
kad znamo da u ansilaži, uz živa biljna staničja, djeluje na mi- 
lijarde mikroorganizama (bakterija i plijesni) svake vrste 
koji neobično kompliciraju sve te procese. Nama je glavno 
za praksu da naučimo kako u ansilaži nastaju veće količine 
mliječne kiseline, jer ova sprečava razvitak svih ostalih mi- 
kroorganizama. Sve ostale finese, koje nauka traži i nalazi, 
nemaju još zasad vrijednosti za praksu. 


o. NA KUL1KO NAČINA MOŽEMO KONZERVIRATI KRMU 

Konzerviranje krme prošlo je mnoge faze dok se usavr- 
s! o do današnje visine. Svakako je najstariji i najprimitivniji 
način konzerviranja: 

S ^ e 1 }l 1 ? u z e m n i. Ovo je najstariji način kon- 
ja zelene biljne mase. Poljoprivrednici prakticiraju ga 

već od najstarijih vremena, a radilo se tako, da se zelena bilj- 
na masa zatrpala u iskopane komore u zemlji i dobro zatrpala 
debelim slojem zemlje. 

Pri takvom kiseljenju propadala je masa krme. Uzduh je 
imao odasvud pristup, pa se krma morala spljesniviti i pro- 
pasti. Kad bi slučajno i voda došla do te mase, također bi 
propala. 

Ovo je najprimitivniji način pripremanja ansilaže, a nala- 
zimo ga još i danas na velikim posjedima kod nas u Srijemu 
i Vojvodini. Zeleni se kukuruz naprosto posiječe i vozi u ve- 
će grabe. Preko nabacanog kukuruza tjeraju se kola i konji 
da bi masu što bolje ugazili. 

Ugažena se biljna masa dobro pokriva zemljom i tako 
se utrapi. Isto tako još i danas u Njemačkoj, Poljskoj i dru- 
gdje spremaju lišće i glave šećerne repe. Razumljivo je da se 
masa krme u tim komorama pokvari i ispljesnivi. Hranjenje 
u zimi tako primitivno spremljenom ansilažom pretstavlja 
mnoge poteškoće, a i hrana je nečista. 

b) Kiseljenje u nadzemnim prešama. Ovaj je 
način konzerviranja opisan i preporučen od Engleza G e - 
orge Frya (Fraja) i Nizozemca T h i e 1 a god. 1885. Po- 
venuta se biljna masa natrpala u velike nadzemne drvene 
preše. Čim bi se u preši masa ugrijala na 50° C, stisnula bi 
se ova posebnim polugama. Na taj bi se način istjerao uzduh 
iz biljne mase, a po tom bi se ona hladila i kiselila. Ovim se na- 
činom dobivala dobra krma, samo što je krma na rubovima 
preše dolazila u dodir sa zrakom i vrlo bi je mnogo sagnjilo. 
Kako se iz navedenoga razabire, nije ni ovaj način kiseljenja 
mogao zadovoljiti poljoprivrednike, naročito ne u predjelima 
gdje imade obilje oborina. 

Mi danas stvarno poznajemo i u širokoj praksi upotreb- 
ljavamo dva načina konzerviranja krme, i to: toplo, 

mlako kiseljenje krme i pripremanje silos- 
sijena po Samaraniju. 

I toplo KISELJENJE KRME (HEISVERGARUNG) 

Ako način kiseljenja krme u nadzemnim komorama i pre- 
šama provedemo u betoniranim ili zidanim komorama, govo- 
rimo o kiseljenju krme u silosima. U Svajcarskoj mnogo je ra- 
dio na polju kiseljenja krme M. Graf u godinama 1883—1887. 
On je preporučivao ovaj način kiseljenja: Uvenula se biljna 

masa rahlo nabaci. Nabacan sloj krme neka je 1 2 metra 
debeo. Čim se ovaj sloj krme ugrijao, nabacimo na nj drugi 
sloj krme, otprilike iste debljine. Kad se i drugi sloj krme 
ugrijao do stanovite temperature, nabacimo na nj treći itd. 
Uvijek slijedeći sloj krme pritisne prijašnji koji se zbog 
pomanjkanja uzduha ohladi i ukiseli. 

M e s m e r je kiseljenje krme u nadzemnim komorama 
prenio u zidanu komoru i tako udario temelj današnjem to- 
plom načinu kiseljenja krme. 

Ako pogledamo šemu toploga kiseljenja krme, biće nam 
odmah jasno u čem se sastoji taj način konzerviranja krme 
i kako se to kiseljenje danas provodi u praksi. 



Slika 1 


r.c+o,V ^ »-mijenja je ovaj: zelena sc unjna masa 

i na uzduhu 1 — 2 dana da donekle povene. Krma, u ko- 

joj ne smije biti više od 70% vode, sasjecka se i nabaci rahlo 
u silos. Nabacan sloj smije biti oko 1.5 metra debeo. Ova će 
se biljna masa za l— VA dana ugrijati na 45°— 50° C. Čim 
se temperatura podigla na 50° C, nabacimo rahlo na prvi 
drugi sloj krme otprilike iste debljine. Drugi će se sloj po- 
novo ugrijati za 1— 1K dana na 50° C. Čim se drugi sloj 
krme ugrijao na 50° C, nabacimo na nj treći sloj, a kada 
se ovaj ugrijao na 50° C, nabacimo na nj četvrti sloj. Itd. 
Ovako postupamo neprekidno dok ne napunimo silos. 

Pristaše toplog načina kiseljenja krme drže da se kod 
temperature od 45°— 50° C u zelenoj biljnoj masi najlakše i 
najsigurnije postizava mliječnokiselo vrenje. Istražujući ušlo- 
ve ovoga načina kiseljenja krme u Francuskoj L. B r e t i g - 
niere i Godfernaux ustanoviše da se biljna masa, u 
kojoj imade od 26 — 34% suhe tvari, najlakše toplo ukiseli. 

Dobre strane toplog načina kiseljenja kr- 
me sa gospodarskog gledišta jesu ove: 

a) Toplo kiseljenje prema različitim istraživanjima po- 
boljša lošu krmu s mokrih i loših livada. Praktičari su opeto- 
vano opažali da krmu, u kojoj imade mnogo sitina, šaševa, 
preslica i drugih kiselih trava, stoka mnogo radije ždere, ako 
je toplo ukiseljena nego zelenu. Napose to vrijedi za krmu u 
kojoj imade mnogo preslice (vošćenke). Sijeno, u kojem ima- 
de mnogo preslice, stoka izbjegava i neće da ga ždere. Isto 
to praktičari tvrde i za sijeno lupina. 

Ovi navodi nisu, doduše, još nigdje potvrđeni, i ne zna 
se zbog čega je tako. Vjerujemo da nećemo dugo čekati na 
razjašnjenje. 

b) Surova vlakanca u toplo ukiseljenoj biljnoj masi lakše 
su probavljiva i stoga se preporučuje da se starija i lošija kr- 
ma toplo ukiseli. Probavljivost se surovih vlakanaca podigne 
za oko 10%. 

ć) Po Dornerovu referatu izlazi, ako u toploj ansi- 
laži nema maslačne kiseline, da možemo iz mlijeka krava 
hranjenih tom ansilažom praviti ementalski sir. No io pi- 
t a n je nije još definitivno naučno istraženo. 
U Svajcarskoj se radi na tom pitanju u posljednje vrijeme ja- 
ko mnogo, pa vjerujemo da će to pitanje biti skoro definitivno 
riješeno. 

Zle strane toploga kiseljenja krme sa go- 
spodarskog gledišta jesu ove: 

a) Krma, koju želimo ukiseliti, mora povenuti, tj. 
ne smije sadržavati više od 70% vode u sebi. 
Čovjek bi mislio da je to jednostavna stvar, ali u praksi nije 

baš tako. Vjerujemo da će krma ljeti i u ranu jesen, dok je 
još toplo, lako povenuti, ali daleko će teže krma kod nas po- 
venuti u oktobru i novembru. Prema tome kukuruz rano si- 
jan — kao glavni usjev — ili po inkarnatki, ozimom grašku 
i ozimoj grahorici moći ćemo lagano toplo ukiseliti. Daleko 
teže ćemo ukiseliti kukuruz po: drugoj djetelini, ječmu i dru- 
gim žitaricama pa otavu, otavić i treću djetelinu u Ikasnu je- 
sen. 

U nekim godinama pada kod nas kiša po 4 — 5 dana, a 
maglovitih i hladnih jesenskih dana imademo u nekim godi- 
nama na pretek. Kod nas se zbog toga može jako lako dogo- 
diti da nam pokošena krma leži na polju tri i više dana, a da 
ipak za to vrijeme dovoljno ne povene. 

b) Silos se mora puniti postepeno po slojevi- 
m a. Ovo je svakako jedna zla strana toplog kiseljenja krme. 
U prvom redu nije uvijek tako lako podići temperaturu u ne- 
koj biljnoj masi na 45° — 50° C. Ako je krma mlada, a vrije- 
me toplo, onda to ide lagano bez poteškoća. Mnogo će to biti 
teže, ako je krma nešto starija ili mrazom ofurena, a jesensko 
vrijeme vlažno i hladno. Takva bi se krma mogla ugrijati na 
35" — 37° C. U tom bi slučaju postojala velika opasnost da u 
biljnoj masi nastupi proces maslačnokisela vrenja kako se vi- 
di na šemi toplog kiseljenja. 

To znači da bi nam se krma mogla lagano i pokvariti. 

Ako gospodar želi sasvim ispravno postupati pri toplom 
kiseljenju krme, morao bi za vrijeme punjenja silosa svaki 
sloj krme mjeriti termometrom. To je za našega poljoprivred- 
nika jako nezgodna stvar. 


c; runjenje tornjeva trajace svakako 5—6 dana, već pre- 
ma veličini silosa. Dakle mi moramo računati na lijepo vrije- 
me čitav tjedan, a to u našim klimatskim prilikama nije baš 
tako lako stvar. Ako nas, u najgorem slučaju, za vrijeme punje- 
nja zateče kiša, ne smijemo nastaviti s radom, uvažimo li što 
smo ranije rekli. U tom slučaju ne preostaje nam ništa drugo 
nego kiseljenje obustavimo, a silos propisno zatvorimo. Ako 
za par dana nastupi ponovo povoljno vrijeme, onda moramo 

nllc L?i V ,° ntl v pu . nitl ,? a P°. slojevima. Kod najraznovrsnijih 
poslova u poljoprivredi, to je jako nesimpatična stvar. 

d) Toplo se kiseljenje provodi uspješno u tornjevima. U 
od 2 ~ 3 metra dubine prilično je teško, bez naro- 

kn ip^cn 6, 0 ^kiseliti krmu. To je, za naše prilike, svaka- 
ko jedan nedostatak toplog kiseljenja. 

kod nvli! na škrobnoj vrijednosti veliki su 
g načina ukiseljivanja krme. Krma mora ležati na 

uzduhu dok ne povene. Poradi disanja žive biljne mase, na- 
staju svakako osjetljivi gubici. Ta je masa živa i onda dok je 
trpamo u silos. Dakle sve to vrijeme nastaju znatniji gu- 
bici koje W i e g n e r računa sa prosječno 40 % škrobne vri- 
jednosti. Osim toga može se lako dogoditi da se krma ugrije 
i, preko 50° C. Ako nemamo preše, koja ugrijavanje krme mo- 
že regulisati. krma će se nezamjetno ugrijati na više od 60°C. 
U tome slučaju znatno trpi probavljivost bjelančevina i na- 
staju znatni gubici u ansilaži. 

W i e g n e r je sa svojim saradnicima ispitivao gubitke 
koji nastaju pri toplom načinu ansiliranja krme i isporedio ih 
s gubicima koji nastaju pri običnom pripravljanju sijena. Gu- 
bici su proračunani na Kellnerove jedinice: 


Škrobna vrijednost 

Bez gubitka dobivena trava . . 100 

U osušenoj travi 59.1 

U toploj ansilaži 58.7 


Najveća probavljiva 
bjelančevina 


Ovi gubici odgovaraju faktičnim gubicima u praksi. W i- 
e g n e r je nadalje isporedio u pokusima obično sušenu tra- 
vu se toplo ansiliranom istom travom i našao: 

Odnos u hranljivim sastojkama suhe krme upoređen s toplo 
ansiliranom istom travom koje je vrijednost = 100: 


Pokus u Ziiriškom pokusnom 
silosu od istoga otkosa 


Topla ansilaža 

Suha tvar 1 
Probavljiva 
suha tvar 1 
Probavljiva 
surova bjelan- 
čevina 1 

Probavljiva čista 
^bjelančevina 1 
Škrobna vrijed- 
nost po Kell- 
neru 1 


Pokus u Liebefeldu u tornju. 
Topla ansilaža iz otkosa koji je 
raniji 2 — 3 tjedna nego sijeno 


:a 

Sijeno 

Topla ansilaža 

Sijeno 

100 

109 

100 

116 

100 

113 

100 

110 

100 

142 

100 

92 

100 

195 

100 

144 

100 

101 

100 

98 

Iz ovoga prikaza vidimo da je škrobna vrijednost obično 
sušene krme po lijepu vremenu gotovo jednaka škrobnoj vri- 
jednosti toplo ansilirane iste krme. Inače gubici bjelančevina 
znatno su veći kod toploga ansiliranja krme. O tom također 
svjedoče i pokusi V o 1 1 z a, koji je pri toplom ansiliranju 
krme našao gubitke 22.9 % probavljive organske tvari, 36.7 % 
probavljive surove bjelančevine, 28.5 % škrobne vrijednosti. 
Veliki su gubici nađeni pri toplom ansiliranju krme po Z i- 
erlstorffu. Hildebrandtu i Kelleru. 

f) Ako je krma bila prilično stara, a mi smo zbog lošeg 
vremena morali na neko vrijeme prekinuti punjenje, razviće 
se u silosu velika količina ugljične kiseline. Pristupimo li po- 
novo nakon nekoliko dana otvaranju i punjenju, moglo bi se 
dogoditi da se koji radnik i otruje: Bilo je u praksi nekoliko 
slučajeva. 

Ako smo punjenje na nekoliko dana obustavili, prije nego 
radnici siđu u silos moramo spustiti u nj goruću svijeću. Ima 
li u silosu dosta ugljične kiseline, svijeća će se utrnuti. U tom 
slučaju moramo najprije dobro prozračiti silos. Ako nam je 
nezgodno čekati dok se silos valjano prozrači, moramo baciti 
u nj nekoliko snopova slame namočene u vapnenu vodu. 


1. TOPLO KISELJENJE POMOĆU ELEKTRIČNE STRUJE 

Spomenuli smo da je princip toplog kiseljenja krme taj 
da se zelena biljna masa ugrije što prije od 45° — 50° C. Zato 
su poljoprivrednici u naprednim zemljama tražili način kako 
bi zelenu biljnu masu, dovođenjem topline izvana, ugrijali 
što je moguće prije do željene temperature. Tako je prepo- 
ručeno i u praksi provedeno toplo ukiseljivanje krme pomoću 
električne struje. Prvi je preporučio taj način ansiliranja krme 
V i e t z e u specijalno za te svrhe građenim silo-tornjevima. 
Danas imade već priličan broj specijalnih tornjeva u Njemač- 
koj, a napose u Švajcarskoj gdje je električna struja jeftina. 
No ponovnim pomnim pokusima prof. dra. Wiegnera i 
njegovih saradnika Kleibera i Crasemanna, koji su vršili 
pokuse na^ Živinogojskom institutu u Zurichu, dokazano 
je da taj način kiseljenja krme ne odgovara potrebama prakse. 
Na skupštini »Društva za promicanje konzerviranja krme« u 
Zurichu 19 II 1925 god. održao je prof. Wiegner referat u 
kome je naglasio da je radio s izmjeničnom i istomjernom 
strujom i da se držao apsolutno svih propisa ovog načina ki- 
seljenja, ali da nije nikako mogao doći do zadovoljavajućih 
iezultata. Spominje nadalje kako u Švajcarskoj troškovi elek- 

trične struje ne bi igrali nikakovu ulogu i kako bi švajcarski 
poljoprivrednici bili zadovoljni, kad bi se na taj način pospje- 
šilo i pojednostavnilo toplo kiseljenje krme. 

Do istih je rezultata došlo njemačko udruženje: »S i 1 o- 
ring Ostpreussen« in Pommern. N e i t z k e-K i c k e r 
pravili su usporedne pokuse s mlakim kiseljenjem i kiseljenjem 
pomoću električne struje. 

Za te je pokuse upotrebljena crvena djetelina i dala je 
ove rezultate: 


Silo 1 mlako ukiseljeno: 



Mliječna 

Octena kiselina 

Maslaćna 

kiselina 


kiselina 

*/o 

slobodna 

•u 

vezana 

7. 

slobodna 

7o 

vezana 

•/. 

Proba 1 

1-74 

0‘45 

o-os 

— 

— 

* 2 

1-83 

0-45 

001 

— 

— 

. 3 

206 

0-47 

003 

— 

— 

. 4 

1-95 

0-56 

007 

— 

— 


Silo 2 pomoću r 

•lektrične struje : 


Proba 1 

1-26 

1-32 

0-18 

— 

0.04 

. 2 

0'94 

0.99 

036 

— 

0.08 

* 3 

0'83 

1*01 

0-29 

— 

0T2 

. 4 

056 

093 

0-20 

— 

006 


Iz toga se razabire daje ansilaža po mlakom 
ukiseljivanju uspjela mnogo bolje od ansila- 
že dobivene pomoću električne struje. 

Isto je pokušao i g. Da t h e dvije godine uzastopce. Tim 
je pokusima dokazano da je omjer između mliječne i octene 
kiseline kod mlakog kiseljenja mnogo povoljniji nego kod 
električnog ukiseljivanja krme. 

Najnezgodnije je za električno ukiseljivanje to što se si- 
los puni po slojevima. Tako je u ovom slučaju g. D a t h e pu- 
nio silos u 9 mahova, dok je silos za mlako ukiseljivanje crve- 
ne djeteljine odjedanput napunjen. U prvoj su godini troškovi 
za električno ukiseljivanje crvene djeteline bili veći za 210 
maraka, a u drugoj godini za 371 marku od troškova za mlako 

ukiseljivanje iste biljne mase. Kemijske analize i hranidbeni 
pokusi pokazali su da je mlaka ansilaža bila bolja od elek- 
tro-ansilaže. 

2. TOPLO KISELJENJE POMOĆU UZDUHA 

I ovo je jedan Vietzeov pokušaj kako bi se zelena bilj- 
na masa što prije ugrijala do željene temperature dovođenjem 
toploga uzduha izvana. No ni taj način nije u praksi našao ni- 
kakvu primjenu. 

II. MLAKO KISELJENJE KRME (KALTDVERGARUNG) 

Ovaj je način kiseljenja krme naročito zgodan za se- 
ljačko gospodarstvo, pa mislim da mu treba posvetiti naroči- 
tu pažnju. 

Izraz »mlako« kiseljenje upotrebljavamo zato, 
jer se to kiseljenje zbiva kod temperature od oko 20° — 30° C. 
Princip je mlakoga kiseljenja ovaj: 

Zelena se biljna masa pokosi i po mogućnosti još isti dan 
— dakle što prije, to bolje — naveze u dvor, sjecka i trpa u 
silos. Najzgodnije je da bilje, koje želimo mlako ukiseliti, dan 
prije kiseljenja, po mogućnosti od podne, porežemo i svežemo 
u snopove (kukuruz, suncokret, sirak itd.) i podvečer pa ra- 
no ujutro vozimo u dvor. Ako kiselimo: sijeno, otavu, djete- 
linu i slično, moramo je obarati također dan ranije, po mo- 
gućnosti od podne, s mnogo radnika da bi krma u otkosu le- 
žala što je moguće kraće vrijeme. Oborenu krmu vozimo od 
rana jutra u dvor. Kad smo navezli 10 — 15 vozova krme, 
pristupimo sjeckanju i punjenju silosa. 

Idealno bi bilo zelenu biljnu masu samljeti i 
natrpati je što čvršće u silos. Ali ovo je u širokoj 
praksi neprovedivo i bilo bi preskupo. Zato neka se krma 
reže na dva noža. Sjecalica sa dva noža dobro usitni krmu, 
i što je krma bolje usitnjena, to će se u silosu dati bolje uga- 
ziti. 



Slika 2 


Najvažnije je za ovo ukiseljenje krme to da ozlijedi- 
mo biljne organe što bolje da bi biljni sok što prije 

iz stanica izašao napolje. , , 

Biljni sok sadrži sladore koji ce pomoću bakterija odmah 
provreti na mliječnu kiselinu i ukiseliti krmu. Zato režemo 
krmu na kratko da je što bolje ozlijedimo. Nadalje, od oso- 
bite je važnosti za ovaj način ukiseljivanja to da uzduh što 
potpunije istjeramo iz silosa. Ovo se postizava usitnjavanjem 
i snažnim gaženjem biljne mase. Usitnjena se krma može do- 
bro ugaziti, i biljni sok lako izlazi napolje. Sve to pomažč vr- 
lo mnogo otstranjivanju uzduha iz ansilaže. Zato je potrebno 
da se ansilira bilje sasvim svježe, zeleno, i što se biljna ma- 
sa prije izveze s polja i sasjecka, to bolje. 

Kiseljenju krme najviše smeta uzduh, jer se bakteri- 
je mliječno kisela vrenja razvjaju najbolje 
bez pristupa uzduha. Zelena biljna masa, kakova se tr- 
pa kod mlakog kiseljenja, živa je. Kad bi u silosu bilo dovoljno 
uzduha, ta bi masa disala te bi se ugrijala. Ugrijavanje biljne 
mase moramo spriječiti, jer se kod mlakog kiseljenja krma 
mora ukiseliti uvijek ispod 30° C. Ako se krma ugrije preko 
30° C. moglo bi u njoj vrlo lako nastupiti masla 
čnokiselo vrenje, i krma bi se mogla pokvariti. Ako 
krmu valjano ugazimo.^ istjeramo iz nje uzduh, i biljna se 
masa naskoro zaduši. Čim je biljna masa uginula, ona će po- 
četi hladnjeti i kiseliti se. Zbog toga je potrebno da silos za- 
tvorimo smjesta čim smo ga napunili kako bi u ansilažu za- 
priječili prodiranje uzduha. 


1. MLAKO KISELJENJE LEPIRNJAČA, SIJENA, OTAVE, 
OTAVIČA I SLIČNE KRME 

Moramo poljoprivrednicima napose naglasiti da se 
spomenuto bilje ne smije ni u kojem slučaju kiseliti samo. Le- 
pirnjače (Papilionaceae) kao: djetelina, lucerna, hibridna dje- 
telina, grahorica, ozimi grašak, grah, bob, soja, leća, lupine 
i slično, ako su same posijane, pa ih želimo zbog bilo 
^°i e sa razloga ukiseliti, moramo im u svakom slučaju doda- 
ti 1^ melase ili 3 — 5% ribane šećerne repe. Melasa se dobije 
u tvornicama šećera. To je žitka tamna kapljevina, pa ako 
Je želimo upotrebiti, moramo je razrijediti vrućom vodom. Uzi- 
mamo isto toliko vruće vode koliko i melase. Razrijeđenom 
melasom prskamo krmu u silosu i dobro je ugazimo 

Svaki poljoprivrednik može lako spremiti potrebnu ko- 
icinu šećerne repe na taj način da posije na svom posjedu 

jedan slog šećerne repe (100—200 kv. hvati). U jesen spremi 
10 — 20 mtc šećerne repe u trap ili u podrum. U proljeće, ako 
je kišovito vrijeme, izribaće repu i miješati s lepirnjačama. 
Ako smo lepirnjačama dodali kod sjetve 7s pšenice, raži, zobi 
i si., onda ih možemo ukiseliti bez dodavanja melase i šećerne 
repe. Isto tako slobodno kiselimo smjesu kukuruza i soje ili 
grahorice i pšenice, zobi ili raži bez dodavanja melase. 

Ako želimo ukiseliti: sijeno, otavu, otavić, moramo doda- 
ti u svakom slučaju 1% melase, jer nam ta masa inače neće 
valjano provreti. Ovo valja imati na umu, pa je potrebno da 
se svaki valjan poljoprivrednik za vremena pobrine i nabavi 
nešto melase. 


2. ZATVARANJE ANS1LAŽE 

Kad smo krmu valjano usitnili i dobro je ugazili, a silos 
napunili do vrha, moramo pristupiti zatvaranju ansilaže. Silos 
se zatvara najjednostavnije i najbolje tako, da otkosimo 
na potkućnici nekoliko košara zelene trave i dugačku, kakva 
je, da je razastremo po ansilaži. Sloj trave neka je oko. 10 cm 
debeo. Na sloj trave nabacimo sloj zemlje 20 cm debeo, ako 
je silos natkrit, a 40 cm debeo, ako silos nema krova. Zemlja 
se mora pritom malo navlažiti i dobro nabiti da bi se što bo- 1 
lje slegla i zbila. 

Ansilaža se mora odmah zatvoriti čim je silos napunjen. 
Imade gospodara koji ne zatvaraju odmah silos, jer vele da 
krma treba da se slegne i povene. Ovo je najveća zabluda i 
nikako ne odgovara istini. Uzduh je najveći protivnik ansila- i 
že. Zato mi svima poljoprivrednicima preporučujemo da j 
smjesta zatvore ansilažu. 

Kad je ansilaža zatvorena, biljna će masa naskoro uginu- ] 
ti, a ugibanjem biljna će se masa pomalo slijegati. Slijeganje 
počinje već za 1 — 1.5 dana, a traje 8- — 10 dana. Ako je krma kod 
ansiliranja bila valjano ugažena i usitnjena, ona se neće sleći 
više od 10 — 15%, tj. na svaki metar dubine 10 — 15 cm. Vidio 
sam slučajeva da se ansilaža slegla na 40—50% u silosu 3 me- 
tra visoku. Ovo znači da krma nije bila valjano ni usitnjena 
ni ugažena. Kukuruz i suncokret, sirak i slično, alko nisu bili 
valjano ugaženi, ne slijegaju se ni izdaleka tako napadno kao 
trava, djetelina itd. 

Kod slijeganja napadno se raspuca sloj zemlje na povr- 
šini ansilaže. Na ovo moramo osobito pripaziti, jer nastaju 
veće pukotine naročito uz stijene silosa. Kroz pukotine ulazi 

uzduh u ansilažu i ona mora ispljesniviti. Ako u gotovu ansi- 
lažu uzduh ima pristup, postaće ansilaža prekisela, jer octe- 
nokiselo vrenje nastupa samo uz pristup uzduha. 

Na slijeganje ansilaže moramo paziti 8 — 10 dana. Svaki 
ćemo dan morati sloj zemlje ponovo malo navlažiti i nabiti 
dok se krma u silosu definitivno ne slegne. Zemlja će pri sli- 
jeganju mnogo slabije pucati, ako s njom pomiješamo pljeve 
ili sječke od slame. Kad se ansilaža sasvim slegla, a to biva 
najkasnije za 10 dana, neka gospodar zemlju valjano nabije i 
zamaže ilovačom. 

Silo-tornjeve mnogi nikako i ne zatvaraju. U Americi 
napune silos i počinju odmah iz njega hraniti. Budući da tor- 
njevi sadrže 4—5 i više vagona krme, to će se tolika masa 
slegnuti vlastitom težinom za nekoliko dana. Doduše, ako se 
toranj ne zatvara nikako, pokvari se uvijek na površini sloj 
krme od kojih 20 cm debljine. Evo jedan primjer iz prakse: 

Napredni livadar Steiminger F. iz sela Remetinec, 
opć. Sv. Ivan Žabno, izgradio je na nagovor brata, koji se na- 
lazi u Americi, silos 9 metara visok (vidi si. 3). Punio ga je 
u tri maha i to prvi puta 1 IX 1930 god. do visine oko 5 meta- 
ra. Hranio je odmah iz silosa i kad je izvadio oko pola metra 
ansilaže, ostavio ju je nepokrivenu. Za mjesec dana pristupio 
je ponovnom punjenju silosa kukuruzom koji je rastao po pše- 
ničnoj strni. Pritom je izbacio najgornji sloj pokvarene ansila- 
že u dvor na jednu hrpu, a silos punio dalje. Međutim počela 
je padati . kiša, pa je punjenje ponovo prekinuo za 5 dana. 
Nakon toga vremena bio je silos sasvim napunjen. Silos je 
zatvorio onim slojem ansilaže koji je izbacio na dvor na hrpu. 
Kad je u decembru 1930 god. otvorio silos i počeo hraniti an- 
silažu, otstranio je sa površine sloj debeo kojih 30 cm, jer je 
bio topao i pljesniv. Ispod toga sloja bila je ansilaža normal- 
na. Došavši hranjenjem do onoga mjesta, gdje je punjenje bi- 
lo na 5 dana prekinuto, opazio je da mu je sloj krme od kojih 
20 cm topao i pljesniv. Otstranio je taj sloj krme i hranio ne- 
prekidno dalje. Međutim je opazio da mu je ansilaža uvijek na 
jednom mjestu topla, a to znači da se na tom mjestu kvari i 
pljesnivi. Međutim ansilaža, koja je bila pripremljena za hra- 
njenje preko noći poprskana slanom vodom, nije se zagrija- 
vala. Napravio je 15% rastopinu kuhinjske soli i njome popr- 
skao vruće mjesto u silosu. Od toga se vremena krma nije 
vise nikako zagrijavala. Ne mislim time reći da je takav rad 
dobar, pa da možemo krmu trpati u silos kad god i kako bilo. 
i ime sam htio naglasiti samo to da je kukuruz biljka kao 
stvorena za ansilažu. S kukuruzom uspije ansilaža uvijek bez 
svake opasnosti i bez naročite pažnje. Inače neka svaki poljo- 

privrednik zapamti da se ansiliranje krme iz svake druge biljne 
mase mora provesti najstrože po propisu, jer bi svaki propust 
mogao uroditi teškim razočaranjem. 

Nadopunjavan je silosa u mnogo je navrata bez 
dvojbe potrebno. Imade slučajeva da poljoprivrednik sprema 
u silos djetelinu, otavu itd., ako ga vremenske prilike ili po- 
manjkanje radne snage na to natjeraju. Silos se nadopunjava 
najbolje i najjednostavnije tako, daseu pokrov naan si- 
laži ne dira, već ga se ostavi kako jest, a silos 
se natrpa do vrha, kako je ranije navedeno, i ponovo se pro- 
pisno zatvori. Kukuruzna se ansilaža može bez opasnosti ot- 
voriti, nadopuniti i silos zatvoriti. Za ansilažu djetelinsku, ota- 
vić i slično ne preporučuje se kidanje pokrova i otvaranje do- 
bro zatvorene ansilaže. 

Biljni sok, koji uvijek iz biljnog staničja izađe napo- 
lje, mora pod svaku cijenu ostati u silosu. Imade pisaca koji 
preporučuju i prave naročite male bazene za hvatanje bilj- 
noga soka da bi ansilaža ostala suha. To je apsolutno pogreš- 
no i opasno. Pogrešno je to zato, jer kad se biljni sok iscijedi 
i oteče u neki posebni bazen, moraće doći uzduh na njegovo 
mjesto. Neka je ansilaža ma kako zatvorena, ona će usisati 
uzduh koji će ispuniti sva ona mjesta gdje je bio biljni sok. 
Nemoguće je zamisliti da bi u širokoj, praksi zrakoprazan 
prostor bio u ansilaži. 

Ispuštati biljni sok opasno je zato, što u biljnom soku ima- 
de mnogo mliječne kiseline bez koje je nemoguće konzervi- 
ranje krme. Time što smo ispustili biljni sok, izvrgli smo se 
velikoj opasnosti da nam se krma pokvari. Zbog toga neka 
nitko ne pomišlja na otstranjivanje biljnoga soka iz ansilaže. 

Buschmanovi pokusi u tom predmetu najbolje ilu- 
striraju navedene činjenice. Zato se za mlako kiseljenje krme 
moraju izgraditi silosi s nepropusnim stijenama. 

Dobre strane mlakoga kiseljenja krme 
bile bi s gospodarskog gledišta ove: 

a) Svakako je prednost ovoga kiseljenja ta što se biljna 
masa ansilira u sasvim svježem stanju. To je veoma važna 
stvar što u poljoprivredi ne moramo čekati da biljna masa 
povene. Zbog toga možemo spremati u svako jesensko do- 
ba: zeleni kukuruz, kukuruzinac, otavu, otavić, treću djete- 
linu itd., a ovi usjevi, ako je jesen vlažna u našim krajevima, 
često propadaju. Kad bi poljoprivrednik mogao konzervirati 
spomenutu krmu svake jeseni neovisno o vremenskim pnn~ 
kama, onda bi posao u poljoprivredi bio mnogo jednostavniji 
i lakši. 

b) Silos se puni odjedanput i što se prije napuni i 
zatvori, to bolje. Bez dvojbe, takav način rada u poljo- 
privredi imade prednost. Ako poljoprivrednik puni silos po 
slojevima, može ga lako pritom poslu smesti loše vrijeme. 
Osim toga je prilično nezgodno raditi neki posao na mahove 
svakoga dana i slati radnike na drugi posao, jer je to samo 
gubitak vremena. 

c) Ne moramo se bojati rose, pa ni kiše, da bi nam pore- 
metila ansiliranje. Svaki se seljački silos napuni vrlo brzo. 
Ako radimo motornim pogonom sjecalice, napunimo svaki 
seljački silos za 2 — 5 sati. Radimo li vitlom, napunićemo ga za 
4 — 8 sati, a ako radimo samo ručnom sjecalicom, napuniće- 
mo ga za 1 — 1^ dana. U pravilu svaki, pa i najveći toranj, 
mora biti napunjen za 2 — 3 dana. Toliko se vremena uvijek 
može naći u našim klimatskim prilikama za nesmetano pu- 
njenje silosa. No ako bi nas pri tom poslu ipak zatekla kiša, 
ne moramo obustaviti posao, jer punjenje traje kratko vri- 
jeme. 

d) Pri mlakom kiseljenju otpada svako mjerenje tempe- 
rature, i što je pri punjenju hladnije vrijeme, to bolje. Ako 
je hladno jesensko vrijeme, onda se temperatura neće podići 
iznad 25" C, a to je povoljno. Osim toga punjenje je silosa 
jednostavno i ne iziskuje posebne preše. 

e) Možemo bez straha spremiti mrazom ofurenu krmu 
kasno u jesen. 

f) Gubici su kod mlakog kiseljenja vrlo maleni, jer poko- 
šeno bilje leži kratko vrijeme na uzduhu. Mlaka ansilaža sa- 
drži svu vegetacijsku vodu, bjelančevine, vitamine i druge 
biljne tvari neizmijenjene, pa je po tom mlaka ansilaža sa 
svima svojim osebinama najbliža svježoj zelenoj biljnoj ma- 
si. Voltz računa gubitke kod mlakoga kiseljenja na 5— 15 % 
škrobne vrijednosti. 

Loše strane mlakoga kiseljenja krme bile 
Di s poljoprivrednoga gledišta ove: 

a) Ne preporučuje se kiseliti krmu za vrućih ljetnih da- 
iia, jer bi se toplina u biljnoj masi samozagrijavanjem mogla 
ako podići iznad 30° C, a to ne smije biti. 

mlii f* r Dnra opažanjima praktičara čini se da je opasno iz 
- om ans ^ a žom hranjenih krava praviti emental- 

sir. Naučno stvar još nije ispitana ni utvrđena. 

KONZERVIRANJE KRME POMOĆU SOLNE KISELINE 



Pokušao je zavesti prof. F i n g e r 1 i n g upotrebljava- 
jući pri ansiliranju 3 % rastopinu solne kiseline. Po tom na- 
činu konzerviranja krme mora se silos napuniti tekućinom 
tako, da bi površina tekućine bila nekoliko centimetara iznad 
površine ansilaže. Tako se u kućanstvu konzerviraju krastav- 
ci, paprika i druga sočiva. Ovaj način konzerviranja krme 
nije praktičan, jer bi bile potrebne ogromne količine rastopi- 
ne, a i vađenje ansilaže, naročito za hladnih zimskih dana, bi- 
lo bi vrlo oteščano. Osim toga je ustanovljeno da marva ta- 
kovu ansilažu ždere samo neko vrijeme, ali je naskoro sa- 
svim prestaje žderati, jer biva prekisela. 

III. KONZERVIRANJE KRME U ITALIJI 

Način konzerviranja krme u Italiji bitno se razlikuje od 
spomenutih načina konzerviranja krme u ostalom svijetu. Mi 
ga napose i navodimo, jer je za naše prilike važan iz dva 
razloga, i to: a) što bi se taj način spremanja krme mogao 
vrlo dobro primijeniti kod nas na veleposjedima u Vojvodini, 
Srijemu i drugdje i b) što konzerviranje krme u Italiji napre- 
duje veoma brzim tempom, bez obzira na činjenicu š t o s e 
ondje svaka krma može lagano osušiti. Ovo 
drugo je naročito važno za one naše poljoprivrednike koji 
misle da je silos potreban samo onim krajevi- 
ma u kojima poljoprivrednici ne mogu valja- 
no osušiti krmu. 

U Italiji se konzervira krma po metodi prof. F. S a ma- 
ra n i j a. To je pripremanje »S i 1 o-s i j e n a«, a ne kise- 
ljenje krme. Danas imade u Italiji nekoliko tipova silosa 
kao: Kremasko, Italia, Veneto i Trevigiano. Princip je kon- 
zerviranja sijena u svim tipovima jedan te isti, a bazira na 
metodi izrađenoj od prof. S a m a r a n i j a, direktora Poljo- 
privrednog bakteriološkog instituta u Kremi (Crema), pro- 
vinciji Kremoni (Cremoni), pa i silosi koji su izgrađeni po 
smjernicama prof. Samaranija, a kojih najviše imade 
danas u Italiji, nose ime »Cremasco-silos«, po gradu gdje je 
taj princip konzerviranja krme pronađen i najprije iskušan. 

Tip »Kremasko-silos« karakteriše balkon (»ballatoio«) 
koji se nalazi oko 2 metra ispod vrha tornja, a izgrađen je uo- 
kolo tornja. Taj balkon služi za odlaganje teških betonskih ko- 
mada cigle i drugih predmeta kojima se preša krma u si- 
losu. 

Princip je konzerviranja ovaj: Sijeno se pokosi i ostavi 
na polju oko 24 sata da se tu napola osuši. U Italiji je 
za vrijeme košnje sijena jako sunce, pa krma za jedan dan mo- 
že lako da izgubi do 50 % vode. Ovako napola povenuta krma 
tovari se u silos. Pri tovarenju krma se dobro ugazi, a svake 
večeri, kad tovarenje prekinemo, pokrijemo krmu drvenim 
pokrovom koji opteretimo teškim predmetima da se krma što 
Jace i što bolje slegne. I kod ovoga načina konzerviranja kr- 
me najvažnija je stvar da uzduh nikako nema pristupa biljnoj 
masi. 

Ugljična kiselina smatra se glavnim čini- 
ocem ovoga konzerviranja krme. Ona se stvara 
uvijek u svakoj biljnoj masi vrenjem ili disanjem, bila ona ze- 
lena ili djelomično suha. Ugljična kiselina imade za konzer- 
viranje otprilike istu vrijednost koju imade i alkohol u vinu. 
Sama rani opaža u »Pevue international « da su pro- 

cesi, koji se zbivaju u kaci mošta, analogni procesima u si- 
losu. Vrenje mošta obustavlja alkohol, međutim se u biljnim 
organima zbiva t. zv. suho vrenje, bez pristupa u z- 
duha, na račun šećera koji se nalaze u biljnim 
stanicama. Tim vrenjem ili intercelularnim disanjem stva- 
ra se mnogo ugljične kiseline koja vrenje pomalo oslabljuje 
i konačno ga obustavi. Bilje ugiba u uzduhu koji sadržava 
20 — 40% ugljične kiseline. Ako se u silosu nalaze manje koli- 
čine ugljične kiseline, procesi jenjaju. Dokazano je da već 
samo 10% ugljične kiseline u uzduhu silosa sprečava za- 
grijavan jek r m e, a ujedno onemogućuje raz- 
vitak različitih plijesni u biljnoj masi koja se 
nalazi u silosu. 

Idealno se može konzervirati krma po principu p r o f. 
Samaranija u flaši sa širokim otvorom i gumenim če- 
pom. Iz toga slijedi da silosi, u kojima se misli konzervirati 
krmu po ovom načinu, moraju biti sasvim nepropusno gra- 
đeni da ne bi plinovi mogli iz silosa izlaziti napolje. Zbog toga 
je »Kremasko-silos« građen apsolutno nepropusno za plino- 
ve, a osim toga imadu talijanski silosi i pokrov koji je s 
donje strane okovan limom, a sasvim prileži stije- 
nama da bi izmjena plinova i prodiranje uzduha u biljnu ma- 
su bilo što je moguće više oteščano. 

Prema istraživanjima Samaranijevim stvarala se 
ugljična kiselina u silosu tipa Kremasko kako slijedi: 

Od ansiliranja proteklo dana: 

12 sati 

1 

2 

3 

4 

5 

6 

7 

8 

9 

10 
11 


U uzduhu je bilo uglji- 
čne kiseline: 

25% 

50 „ 

70 „ 

75 „ 

78 „ 

82 „ 

82 „ 

85 „ 

84 „ 

86 „ 

87 „ i 

Od ansiliranja proteklo 
dana: 

12 

13 

14 
16 


U uzduhu je bilo uglji- 
čne kiseline : 

88 „ 

90 „ 

90 „ 

91 „ 


Iz toga se pokusa razabire da je tvorba ugljične kiseline 
neobično snažna, ako je krma valjano spremljena i ako uz- 
duh nema pristupa. 

Mjerena je. osim toga, i temperatura da se vidi da li se 
i ukoliko se krma u silosu zagrijava. Pokusi koji su u tom 
smjeru pravljeni u Poljoprivrednoj školi u Orzivecchi (Scu- 
ola d'agricoltura a Orzivecchi, Brescia), jasno govore da je 
ugrijavanje u blinoj masi nemoguće bez pristupa uzduha. Na 
dan spremanja krme (na početku novembra) bila je tempera- 
tura 10° C i ta je temperatura u silosu ostala nepromijenjena 
za tri mjeseca, a u zimi se nešto snizila. 

Velike koncentracije ugljične kiseline s jedne strane i ne- 
moguće zagrijavanje biljne mase s druge, onemogućuju kon- 
zerviranje biljne mase. Kad bi i pod ovim uslovima bila 
spremljena svježa biljna masa, njezin bi sok provreo kiselo, 
jer spomenuti uslovi u ansiliranoj biljnoj masi ne bi smetali 
bakterije mliječnokisela vrenja, i šećeri bi provreli u biljnom 
soku. Budući da se konzervira sijeno samo napola su- 
h o, to je nemoguće izlaženje biljnoga soka iz stanica. Zato 
u konzerviranoj krmi po metodi prof. Samaranija ne 
dolazi uopće u obzir mliječno kiselo vrenje. 


Pokusi Samaranijevi pokazuju da je gubitak na: vlagi, 
kiselinama i šećeru te razvitku mikroorganizama u konzer- 
viranoj i djelomično osušenoj biljnoj masi (seno-silos) ova- 
kav: 


Gubitak vlage % 

Gubitak 

kiselina 

0 / 

/ 0 

Gubitak 

šećera 

°/ 

lo 

Broj mikroba 
u 1 gramu mase 

nakon 1 

dana konzerviranja 

12 

0-54 

12.3 

2.000 

ii 

2 

” a 

22.33 

0.65 

19.9 

2.000 

ii 

i 

» a 

29,11 

0.70 

21.1 

3.000 

ii 

8 

» ii 

40.62 

0.71 

26.2 

8.000 

ii 

16 

» a 

53.24 

0.82 

32.4 

30.000 

ii 

1 

mjeseca „ 

61.63 

1.60 

49.4 

40.000 

a 

2 

» ii 

69.20 

1.83 

49.2 

60.000 

a 

3 

” ii 

78.90 

1.96 

51.4 

100.000 

Iz toga se najbolje vidi kako se biljna masa u silosima 
pomalo suši, gubi međutim na kiselosti, a šećera izgubi samo 
oko 50^ od sveukupne količine šećera u prvobitnoj biljnoj 
masi. Dakle u uzduhu silosa, koji sadrži mnogo ugljične kise- 
line, svi su životni biljni procesi reducirani na minimum. 


Ako spremimo krmu djelomično suhu, ne pretrpe bjelan- 
čevine nikakvih gubitaka, a to je i dokazano ovim poku • 
sima: 






Ukupni 

dušik °/o 

Dušik taložen po 
Schtutzeru 
0/0 

1 

dana konzerviranja — — 

tt 

2 

tt 

tt 

— 

ft 

4 

tt 

ii 

— 

0.340 

ti 

8 

tt 

tt 

— 

0.727 

tt 

16 

ti 

ii 

— 

0.731 

0.344 

tt 

1 

mjeseca 

tt 

— 

0.728 

0.352 

tt 

2 

tt 

ti 

— 

0.727 

0.360 

•tt 

4 

tt 

tt 

— 

0.730 

0.369 


Dobre strane ovoga načina konzervira- 
n j a krme po Samaraniju jesu ove: 

a) „ ^e izg . u K se djelomičnim sušenjem apsolutno ništa od 
najnježnijih biljnih dijelova koji se kod potpunoga sušenja 
polome i ostaju na polju. 

b) Po tom je probavljivost te krme veća, a marva je ra- 
dije ždere, jer sadrži i 30 — 50 % vlage u sebi, dok suho sijeno 
sadrži samo 12 — 14 % . 

c) Iz 100 kg trave dobije se običnim sušenjem 18—20 kg 
sijena, a po Samaraniju u silosu 30—35 kg. To pretstavlja re- 
lativno povećanje biljne mase za 30— 40 % 

d) Silo-sijeno prištedi oko V 3 izdataka, jer iziskuje manju 
radnu snagu. 

e) Silo-sijeno ne sadrži u sebi prašine koja smeta svima 
životinjama, a napose konjima. Važno je i to što se silo-sijeno 
ne lomi, jer bilje zadrži gipkost. 

f) Prištednja na prostoru je ogromna, jer obično sijeno 
zauzima 3 — 4 puta veći prostor od onoga prešanog u silosu. 

g) Silo-sijeno ne može izgorjeti, a to je neobično važno. 

Zle strane silo-sijena bile bi ove: 

a) Krma se mora barem jedan dan sušiti, a kod nas nije 
tako snažno sunce u ljeti, kao u Italiji, da bi se krma dovolj- 
no osušila kroz jedan dan. 

b) Tip silosa Kremasko mora biti po navodima S a ma- 
ra n i j a najmanje 7 metara visok, a to ne odgovara seljaku. 

c) Takav silos mora imati valjano građeni pokrov koji 
zidu što bolje prileži, a mora s donje strane biti obit limom 
da uzduh nema pristupa. 

d) Kad je silos otvoren mora se isprazniti u roku od 30 — 
40 dana, a to nije uvijek tako lako ni jednostavno. 

e) Opterećenje pokrova kod većih silosa mora biti oko 
5 mtc na m 2 , a kod malenih silosa oko 10 mtc na m 2 površi- 
ne. Za silos seljačkih razmjera bila bi svakako potrebna jedna 
preša da bi se moglo zadovoljiti principima toga kiseljenja. 

Mi bismo svakako ovaj način pripreme silo-sijena pre- 
poručili velikim posjednicima u Vojvodini, Srijemu i drugdje, 
jer je spremanje krme prilično jednostavno i sigurno. Temelj 
silosa neka je 1.5 — 2 metra u zemlji. Uoči punjenja krme na- 
baci se na dno silosa uvijek tanji sloj slame, 
a na ovaj sloj tovari se napola suha krma. Svakoga se dana 
uvečer krma pokrovom dobro zatvori i spreša da se uzduh iz 
krme otstrani i onemogući dodir najgornjih slojeva krme s 
vanjskim uzduhom preko noći. Kad je silos napunjen do vr- 
ha, razastre se po vrhu ponovo sloj slame ili pljeve. Sada se 
silos zatvori pokrovom, a na pokrov natovare se teški pred- 
meti da se krma što bolje slegne. Slama se meće u silos zato 
da upije biljni sok, ako bi eventualno izišao iz krme napolje. 

Sijeno ovako spremano imade boju kao i obično sijeno. 
Miris mu je također ugodan i često aromatski. Stoka ga žde- 
re radije negoli obično sijeno. 

S i 1 o-I t a 1 i a je izgrađen na istim principima, samo se 
za prešanje krme upotrebljavaju dva vijka koji prešaju pokrov 
snagom od 10 — 15 mtc na površini od m 2 . 

S i 1 o-Ve neto karakterizuje se time što su stijene silosa 
dvostruke. Prostor između stijena ispuni se jednim izoliraju- 
ćiin slojem (drveni ugljen, pilovina, leš i slično). 

S i 1 o-T r e v i g i a n 0 bazira također na principu prof. 
Samaraniju, a sastavljen je obično iz niza 8 jednako ve- 
likih ćelija od kojih svaka imade sadržaj od 9 — 15 m 3 . Ćelije 
se . napune uvijek odjedanput. Ovaj bi se tipus silosa najviše 
približavao našim seljačkim potrebama. 

U Italiji konzerviraju na taj način: sijeno, lucernu, djete- 
linu, vrhove kukuruza, otavu pa lišće: duda, bresta, jablana, 
akacije, vrba i drugo. 

Koliku važnost posvećuje talijanska vlada problemu kon- 
zerviranja krme, vidi se najbolje po tom, što je Fašistička vla- 

da stavila u budžet znatne svote za podupiranje izgradnje si- 
losa. Danas Ministarstvo daje potporu svakom poljoprivred- 
niku koji izgradi silos u iznosu od 25% troškova u svim pre- 
djelima države. 

U maju 1928 godine bilo je u Italiji 3280 silosa sa sve- 
ukupnim sadržajem od 380.000 m 3 . U- te se je silose moglo 
spremiti oko 2 milijuna mtc krme. Time vlada misli bitno po- 
dići .stočarstvo zemlje. Imade već danas izvještaja prema ko- 
jima se vidi da je u mnogim gospodarstvima, poradi poveća- 
nja krme, broj stoke narastao za 30 — 40%, a to je svakako 
silna stvar. Koliku važnost polaže Fašistička vlada izgradnji 
silosa, vidi se najbolje odatle što je dala izraditi specijalne 
srebrne i srebrnozlatne kolajne za nagrađivanje i odlikova- 
nje poljoprivrednika koji na postavljena pitanja dadu najbo- 
lje odgovore i koji su tim sistemom rada postigli najbolje re- 
zultate. Ovim mjerama misli vlada pokriti svoje potrebe me- 
sa i stočnih proizvoda, jer Talijani još uvijek izdaju godišnje 
ogromne svote za uvoz strane robe. 







VALJANOST ANSILAŽE 

Uočimo li ono što smo dosada rekli, vidimo da valjanost 
ansilaže ovisi o slijedećim činjenicama: 

a) O množini sviju kiselina. U ansilaži dolaze 
dvije vrste kiselina, i to: vezane i slobodne. Vezane ki- 
seline nemaju za praksu nikakovo značenje, jer nemaju nika- 
kav utjecaj na tek i valjanost ansilaže. Naprotiv, slobodne su 
kiseline vrlo važne, jer one podaju tek, miris i o njima ovisi 
valjanost ansilaže. Slobodne kiseline mogu biti: h 1 a p 1 j i v e 
i nehlapljive. Nehlapljive kiseline su one koje nemaju 
nikakav miris, a hlapljive imaju svoj osebujan miris. Sve- 
ukupna količina sviju kiselina kreće se između 1.5 i 2%. 

b) O množini mliječne kiseline u ansilaži. 
Najvažnija nehlapljiva kiselina je mliječna. Nje smije biti 
u ansilaži oko 2 /3 od sveukupne množine svih kiselina. U pre- 
ostaloj Vs kiselina nalaze se pretežno kiseline: octena sa sro- 
dnim kiselinama: propionskom, jantarnom i mravinjom. 

Pri ansiliranju biljne mase poljoprivrednik mora svim si- 
lama nastojati da se u ansilaži razvije što je moguće prije i 
što više mliječne kiseline. Zato je potrebno da trpamo što 
svježiju biljnu masu u silose da je što bolje usitnimo i ugazi- 
mo e bi što je moguće bolje uzduh iz ansilaže otstranili. Zbog 
toga moraju biti stijene silosa nepropusne za uzduh i vodu, 
a uglovi neka su zaobljeni. Silosi neka se grade — ako voda 

ne smeta — u zemlji, sa što manje otvora, a ukoliko imade 
prozora, neka se valjano zatvore i zamažu, jer kroz njih uz- 
duh najlakše prolazi do krme. 

c) O množini octene kiseline. Ova daje ansilaži 
oštar miris po sirćetu. Octenokiselo vrenje razvija se jedino 
na uzduhu. Zato i nalijevamo bačve da otstranimo uzduh, jer 
bi vino ciknulo. Isto se tako dogodi, ako ansilaža postane pre- 
kisela. Naročito moramo pripaziti pri slijeganju ansilaže u 
silosu, jer tom prilikom može najviše uzduha doći u dodir s 
ansilažom. Dokazano je da pri slijeganju krme pokrov neka- 
da puca vrlo snažno te tako mogu da u ansilaži nastanu du- 
boke pukotine. Nije dovoljno zatvoriti silos pijeskom, jer 
kroza nj vrlo lako dođe uzduh u dodir s ansilažom. Pokrov 
na ansilaži mora biti nabit oko 20 — 30 cm i zamazan ilova- 
čom. 

Slamu ne smijemo nabaciti na dno, a niti na vrh ansila- 
že. jer ona sadrži dosta uzduha. Preporučuje se da se na na- 
sjeckanu krmu nabaci sloj pokošene trave, jer ona pomaže 
otstranjivanju uzduha iz ansilaže. Napose moramo valjano i 
potpuno zatvoriti prozore, jer kiselost raste sve više što uz- 
duh imade lakši pristup ansilaži. Na taj način postaje krma 
prekisela, stoka bi mogla vrlo lako dobiti proljev, a i neće 
da ždere prekiselu krmu. Imao sam prilike nekoliko puta vi- 
djeti da mnogi poljoprivrednici jako površno zatvaraju pro- 
zore. 

Ansilaža postaće i onda prekisela, ako poljoprivrednik 
izgradi prevelik silos za broj stoke koju hrani. U tom slučaju 
stoka ne može proždrijeti debeo sloj krme, i ako je malo to- 
plije vrijeme krma mora postati prekisela. 

d) O množini maslačne kiseline u a n silaži. 
Najneugodniji miris u ansilaži ima svakako maslačna kiseli- 
na. Male količine te kiseline ne smetaju mnogo i stoka ždere 
takvu ansilažu. Veće količine smetaju, pa tu krmu stoka iz- 
bjegava. Veće količine maslačne kiseline djeluju loše na mli- 
jeko i na kvalitete mliječne proizvodnje. Po Dorneru, mli- 
jeko koje sadrži dosta maslačne kiseline, ne smije se ni u kom 
slučaju upotrebiti za pravljenje sirova, za pripravljanje kojih 
upotrebljavamo tWnperature iznad 45° C. U gnoju stoke hra- 
njene tom ansilažom imade mnogo klica Bac. a m y 1 o b a c- 
t e r A. koji prouzrokuje naduvanje tih vrsti sira. Istraživanja 
su pokazala, da je stoka hranjena sijenom imala svega samo 
oko 460 klica toga mikroba u 1 gramu balege. Stoka hranje- 
na ansilažom imala je u početku 56.000 klica, a kasnije dapa- 
če 2.750.000 klica u 1 gramu balege. I što je više maslačne 
kiseline u ansilaži, to nalazimo veće množine ovih klica u ba- 

legi. Zato se jos zasad ne preporučuje upotrebljavati mlijeko 
krava hranjenih ansilažom za pripremanje ementalskoga i dru- 
gih gore spomenutih sirova. 

Po tome, veće količine maslačne kiseline u ansilaži srne- 
ću Y.„? vakom slučaju za pripravljanje kvalitetne robe. Ako 
je količina maslačne kiseline velika, krma dobiva ogavan mi- 
ri 8 . 1 stoka neće da je ždere. Takova krma spada na đubrište. 
Veće količine maslačne kiseline nastaju, ako se ne držimo 
propisa pri ansiliranju ili ako napravimo pogreške ansilira- 
juci lepirnjače, otavu i otavić. 

Ansilaža se najbolje ocjenjuje po zdravstvenom stanju 
stoke koju hranimo ansilažom. Vrijednost i uporabi jivost an- 
silaže najbolje ocjenjujemo u zimi pri prijelazu iz zelene na 
suhu hranu. Povoljno se djelovanje ansilaže naročito lijepo 
razabire na muznoj stoci. Poznata je stvar da se iz istih grla. 
hranjenih samo suhom hranom, dobiva dnevno uvijek K — 2 
litre mlijeka manje negoli onda kad se istoj toj stoci uz ostalu 
hranu dodaje i ansilaža. Da ansilaža znatno povisuje muz- 
nost krava muzara, to danas znadu već mnogi naši livadari. 

1 o danas tvrde g.g. Badanjak Tomo, livadar iz i 
Kladara, Iomičević Franjo i Steiminger Fra- j 
njo iz Remetinca, Kalinski Stjepan i Bušić Ivan 
iz Gradečkog Pavlovca i mnogi drugi livadari koji su izgra- 
dili silose u selima: Đurđevac, Gornja Brckovčina, Gornji Ša- I 
rampov, Pitomača, Remetinec, Šašinovac, Virje, Veliki Poto- 
čec, Velika Mlaka i drugdje. Poljoprivrednici u okolici Kri- 
ževaca hrane prilično dobro svoju stoku, no ipak mi jednom 
prilikom reče Simun Lugomer, livadar iz G. Brckovčine, 
ovo: Hranim stoku uvijek vrlo dobro, ali mi se izgled dlake 
u zimi nikako ne dopada. Nastojao sam u godini 1929 svim si- 
lama da joj popravim dlaku koja je svake zime opora i ku- 
štrava. Nekoliko sam puta nastojao dobrim hranjenjem da 
stoci ispravim nekako tu dlaku. No badava su bila sva moja 
nastojanja, jer mi to nije nikako polazilo za rukom. Kušao 
sam djetelinskim sijenom, otavom, posijama, šrotom i sličnim, 
ali, uz najbolju volju, i s vrlo obilatim obrocima, nije mi to 
polazilo za rukom. Otkad sam počeo hraniti ansilažom, opa- 
zio sam nakon 20-tak dana da mi s t o k o č i n j e vid- 
no mijenjati dlaku! Dlaka se, veli g. Lugomer, oči- ; 
stila, izgubila se nakostrušenost i oporost, a 
postala je sjajna, baš takova kakovu stoka imade lje- 
ti za vrijeme paše! 

Ovo mi je tvrdio i g. B a d a n j e k, livadar iz Klada- 
ra. G. B a d a n j e k opaža da je dlaku promijenila ne samo 
rogata marva, već su lijepu svijetlu dlaku dobili 


i konji. Sva mi stoka imade lijepu čistu dlaku, veli g. B a- 
đanjek, kao da se pase usred zime. Toga ja u 
svojoj staji ranije nisam nikada opažao do 
ove godine! U tom istom smislu govore g.g. Tomiče- 
vić i Steiminger Franjo, livadari iz sela Remetinec 
pa Kalinski Stjepan i Bušić Ivan, livadari iz Grad. 
Pavlovca, nadalje Ferenčić Ivan iz Đurđevca, M r a - 
zek Pavao i Kovačić Franjo iz Virja i mnogi drugi 
livadari koji su već ansilirali zelenu biljnu masu i njome hra- 
nili stoku. O utjecaju ansilaže na stoku izjavljuje se naročito 
povoljno g. Ivan- Grand a, livadar iz Šašinovca, koji svu 
svoju stoku hrani prema Kellnerovim hranidbenim normama. 


DOBAR UTJECAJ ANSILAŽE NA ZDRAVSTVENO STA- 
NJE STOKE TEMELJI SE NA VITAMINIMA 

Poljoprivrednici sami najbolje opažaju djelovanje ansila- 
že na organizam stoke, i ja sam uvjeren da su baš ta opaža- 
nja u praksi najmjerodavnija za uspjeh koji imade pokret oko 
izgradnje silosa medu livadarima. Oni svi priznaju da im sto- 
ka izgleda kao da pase u siječnju, a da proizvodnja mlijeka 
zimi ništa ne zaostaje za proizvodnjom mlijeka ljeti za vri- 
jeme paše. To znadu naročito g.g. Granda pa Tomiče- 
v i ć i Steiminger, livadari koji su vodili i vode seljačko 
knjigovodstvo, stajsku kontrolu, kontrolu nosivosti kokoši i 
druge napredne mjere već nekoliko godina vlastitom inicija- 
tivom. Da ti navodi odgovaraju činjenicama, može se uvje- 
riti svatko tko je ikada prisustvovao otvaranju silosa i hra- 
njenju stoke ansilažom. Ansilaža je zimi gotovo zelena. Ona 
je nešto blijedozelena, ali boja joj je vanredna. Djelovanje 
ansilaže temelji se na vitaminima koji se nalaze u vegeta- 
C'jskoj vodi, a koji su sasvim i u potpunosti 
sačuvani u biljnoj masi mlake ansilaže. 

Budući da je ta vegetacijska voda ostala nepromijenjena, 
ostali su u njoj nepromijenjeni i vitamini. Mi, 
doduše, ne poznamo još kemijski sastav vitamina, ali nam je 
poznato njihovo djelovanje na životinjski organizam. Pozna- 
jemo danas 5 vrsta vitamina- i to: Vitamin A, B, C, i E. Po- 
kuse s vitaminima pravili su različiti naučenjaci, a napose 
tac Collum, Scheunert i drugi. Tim je pokusima 
aokazano da vitamin A utječe na rast životinja. Posljedi- 
a pomanjkanja tog vitamina nedovoljan je razvitak i rast 
rat Z1 X otinja - Osim toga životinje obole na očnoj bolesti (Ke- 
‘tomalacie), oslijepe i uginu. I starije životinje, ako nemaju 

ovoga vitamina u hrani, obole i ugibaju, a osjetljive su prema 
različitim zaraznim bolestima. Vitamina A imade u: zelenim 
biljkama, ribljem ulju i maslacu. 

Vitamin B utječe na tjelesni razvitak životinja. U 
pomanjkanju vitamina B životinje znatno oslabe, poremeti im 
se probava i dobiju grčeve. Kod ljudi se javlja bo 1 e s t b e - 
r i - b e r i. Ovaj se vitamin nalazi u posijama, tj. u plodnoj i 
sjemenoj koži žitarica. 

Vitamin C također utječe na razvitak naročito mladih 
životinja. Posljedica pomanjkanja toga vitamina je kržljavost 
mladih životinja i bolest skorbut. Dolazi u zelenom bi- 
lju, kupusu, krumpiru i napose u narančama. 

Vitamin D je antirahitični vitamin koji pomaže snaž- 
nom razvitku kostiju. Pogoduje stvaranju vapna i omogućuje 
pravilnu izmjenu kalcija. Ovoga vitamina imade naročito u 
uzduhu, pa se napose preporučuje da se mlade životinje što 
više kreću na uzduhu i suncu, jer se vitamina D nalazi u zra- 
kama sunčanog svijetla. Djelovanje ovoga vitamina nado- 
mješta se danas u medicini ultravioletnim zrakama. Danas se 
u Americi, Njemačkoj i u drugim naprednim zemljama ultra- 
violetnim zrakama zrači mlijeko za potrebe dojenčadi. 

Vitamine stvara bilje, a imade ih najviše u zelenim bilj- 
nim dijelovima. Vitamini A, B i C osjetljivi su na vrućinu, a B 
i C su topljivi u vodi. Zelena trava imade mnogo: A, B i C 
vitamina, a isto tako imadu dovoljno vitamina djeteline, lu- 
cerne i grahorica. Zato paša i utječe tako povoljno na razvi- 
tak mlade stoke, jer vitamin D prima stoka u dovoljnoj mjeri 
kretanjem na suncu i čistom uzduhu. 

Iz tih je razloga mlaka ansilaža, koja apsolutno ne 
mijenja biljni sok, svakako bogatija na vita- 
minima od tople ansilaže, ako se ova nepažnjom 
previše ugrije, a to je vrlo lako moguće. Konačno, procesi za- 
grijavanja nisu u silosu jednolični, pa i to nejednolično zagri- 
javanje može utjecati na valjanost vitamina. 

II DIO 

VAŽNOST I ULOGA SILOSA U SELJAČKOM GOSPO- 
DARSTVU 


1. NAŠE KLIMATSKE PRILIKE 

Malo imade država koje bi imale tako zgodan geograf- 
ski položaj kao što ga imade Jugoslavija. Pregledamo li sta- 
tističke podatke Ministarstva poljoprivrede koji su sabrani u: 
»Obrađena zemlja i žetveni prinos u 1929 godini« — vidimo 
da obradljiva površina u našoj državi iznosi 11,739.097 ha. Od 
toga otpada na livade 1,701,775 ha, a na pašnjake 2,914291 ha. 
Po tome površina travnika zaprema 4,616,066 ha ili 39.34% 
od sveukupne obradljive površine. Površina pak na kojoj se 
njeguju žitarice, uključivo kukuruz, zaprema 5,256,833 ha. 

Da ogromne površine leže uistinu pod travnicima, govo- 
re najjasnije ovi podaci. Pojedine banovine imadu travnika od 
sveukupne obradljive površine: Zetska 71.83%, Primorska 
70.44%, Dravska 56.50%, Vardarska 45.55%, Savska 44.15%, 
Moravska 36.85%, Drinska 31.75%, Vrbaska 27.08% i Dunav- 
ska 15.35%. Od svih dakle banovina jedina Dunavska imade 
manje travnih površina, inače sve banovine imadu upravo 
ogromne prirodne komplekse travnika, a to svakako najbo- 
lje svjedoči za mogućnost razvitka stočarstva. Osobito je za 
stočarstvo podesna Slovenija, zapadna Hrvatska i Bosna, jer 
imaju godišnje 1200 — 2000 mm oborina, Gorski Kotar imade 
oborina dapače do 4.600 mm. Najviše u Evropi, prema poda- 
eima planinskoga dobra Mrzla Vodica. Napose je važno to što 
su oborine vrlo povoljno razdijeljene na čitavu godinu. Od 
svih predjela naše države najviše oborina imade Primorje i 
finri ' Kotar, a na itnanje Vojvodina i istočna Srbija. Ispod 
. mm ; godišnje. Prema tome predjeli s naravnim travnici- 
. a lmaju svakako najsigurniju podlogu za razvitak stočar- 
Fw’ a to ur . ec ^? no travništvo. Slavonija, sjeveroistočna 
Hr, Sna 1 ^ a P & dni dio Srbije imadu godišnje 700 — 1000 mm obo- 
nna ’ a Sumadija 600—700 mm. 

Ti podaci jasno govore da je Jugoslavija u glavnom po-| 
desno područje za razvitak stočarstva. Mi imademo, dodu- 
še, malo predjela u kojima pada ispod 600 mm oborina go- 
dišnje. Naprotiv, imademo dosta i takvih predjela u kojima 
pada godišnje ogromna količina oborina, dapače i do 4000 
mm. ali ipak ti krajevi ljeti stradaju od suše. Takovi su nam 
predjeli na pr. Primorje, Dalmacija i Lika. Usprkos tome, 
ogromne površine Jugoslavije imadu odlične klimatske uslo- 
ve za normalan poljoprivredni razvitak. 

Za nas je napose važna činjenica ta što u svim predje-j 
lima države odlično uspijeva kukuruz kao glavni usjev. U j 
Savskoj banovini, pa i u nekim drugim banovinama, uspije- j 
va kukuruz odlično i kao postrni usjev po: ječmu, pšenici, ra- 
ži i drugim usjevima. Gotovo u svim predjelima odlično uspije- 
va: ozima grahorica i ozimi grašak, grimizna djetelina ili in- 
karnatka pa žuta livadna lucerna i repica. Ovo nam krmno bi- 
lje daje, bez dvojbe, vrlo dobre otkose i, što je glavno, rano 
ostavlja tlo. Polje prašeno i zasijano kukuruzom daće do je- 
seni po jutru najmanje 180 — 200 mtc prvoklasne zelene ma-' 
se. Kukuruz se danas u Americi upotrebljava kao glavna bilj- 
ka za ansilažu i među krmnim biljem zauzima najvažnije mje- 
sto. Budući da se u našim klimatskim prilikama može dobiti 
prvoklasan kukuruz i kao postrni usjev, to je jasno da su go- 
tovo u svim predjelima Jugoslavije nadasve povoljni 
klimatski uslovi za intenzivnu stočnu proizvodnju. Ansilaža, 
uz uređeno travništvo, mora biti osnov za poboljšanje i jača- 
nje naše stočne proizvodnje. 


2. VAŽNOST SILOSA ZA SELJAČKI POSJED 

Tko je zalazio češće na selo i tko pozna prilike našega 
seljaka, uslove njegova rada i života, taj mora doći do za- 
kjučka da je upravo maloposjedniku seljaku potreban silos u 
gospodarstvu kao svagdanji hljeb. 

Zađete li u Podravinu ili u Zagorje, opazićete da seljačke 
obitelji žive na vrlo malenim površinama. Seljake sa 20 rali 
zemlje možete na prste prebrojiti. Sa 10 rali seljak je već vrlo 
dobar gazda. Pretežno nalazite sasvim sitan posjed od 2 — 6 
rali zemlje. I na tako malenu posjedu živio bi seljak mnogo 
bolje, da posjed nije tako rasparčan. Svi ti sasvim sitni posje- 
di rastepeni su u 5 — 10 i više parcela. Razumije se po sebi da 
je njega i obradba usjeva na tako malenim parcelicama skop- 
čana s ogromnim naporima, gubitkom vremena i drugim po- 

teškoćama. Takvi posjedovni odnosi pružaju plodnu njivu za 
— advokate. 

U ovim predjelima bavi se narod poglavito stočarstvom. 
Seljak gleda stoku kao oko u glavi. Po stoci se cijeni sposob- 
nost, vrijednost i ekonomsko stanje poljoprivrednika. Tko ima- 
de dovoljno i dobre stoke, taj je vrijedan gazda. Nikada 
ne čujete da bi u ovim predjelima poljoprivrednici imali do- 
voljno krme. I uistinu, u našim krajevima hrani seljak naj- 
više stoke što je može prehraniti krmom koju dobiva sa svo- 
jih njiva. Zato u ovim krajevima valjan poljoprivrednik stra- 
da uvijek zbog pomanjkanja krme. Za mnoga naša sela pro- 
blem krme pretstavlja prvi i najvažniji poljopriv- 
redni problem. 

Imade ljudi koji govore da svaki čovjek, koji radi u ne- 
kom smjeru, voli pretjerivati i napuhavati dotični smjer rada. 
Ja držim da to nije ništa pretjerano. Pitanje stočarstva u Jugo- 
slaviji, a napose u Savskoj banovini, imade presudnu važ- 
nost, a može se mirne duše reći da je vitalno pitanje našega 
sela. Ako ovo stoji, onda je nemoguće valjano riješiti stočar- 
ski problem bez i mimo krmni problem. Tko pozna naše se- 
lo i potrebe našega seljaka, tome su spomenute činjenice 
jasne. 

Ako ovo stoji, onda moramo posvetiti naročitu brigu 
proizvodnji i konzerviranju krme. Kod današnjih uslova ra- 
da, naš seljak nije u stanju da si mnogo poboljša život. On ra- 
di na polju mnogo bolje i savršenije negoli je radio ranije. 
Pođemo li u Podravinu, uvjerićemo se da taj narod vrlo na- 
predno radi na oranicama. Mnogi poljoprivrednici okapaju 
pšenicu i nastoje svim silama da postignu što veće prirode. 
Imade njih koji siju crvenu djetelinu (trifolium pratense) u 
proljeće i zaoravaju je pod kukuruz kao zeleno gnojivo ili si- 
ju ozimu grahoricu, grašak, a najčešće grimiznu djetelinu ili 
inkarnatku u augustu da bi je kosili i pasli u jesen i kosili ili 
zaoravali pod kukuruz u proljeće. Upotrebljavaju valjane 
željezne plugove, brane, negdje i sijalice. Imadu lijepo izgra- 
đene staje i uredne kuće, ali je nemoguće stvarati čudesa na 
Par rali zemlje. Nešto slično nalazite i po Zagorju. Imade 
mnogo vrijednih gospodara koji se muče i pate da bi nešto 
stvorili, pa govore: Kad bismo mogli držati više stoke, živjeli 
bismo lakše i bolje. Ovako moramo se mučiti i zadovoljiti se 
s onim što imamo. 

Ako seljak sa svojom obitelju ostane bez žita, to njega 
tohko ne smeta, jer žito lako posudi kod svog susjeda. Daleko 
teze pogađa naše selo sušna godina kad seljak ostane bez do- 
voljno krme. U tim ćete godinama dobiti seljaka za svaku 

protuuslugu, ako mu dopustite da opkosi jarke, makar od to- I 
ga rada i nema mnogo koristi. Ali on dobro znade s koliko je 1 
muke i patnje skopčano držanje stoke u zimi za nepovoljnih 
godina. Mnogi izdaju teške pare za krmu. U ovakovim je slu- 
čajevima život seljaka vrlo težak. Iz tih se razloga i cijeni 
valjana livada uvijek više nego i najbolja oranica. Pa i danas, 
kad je tako ogromna nestašica novca na selu, nalazi se sluča- 
jeva da seljak plaća za 1 kat. jutro valjane livade do 40.000 
din (četrdeset hiljada). Prema cijenama zemlje općenito, to su 
upravo lude cijene, i te cijene može da plati jedino seljak i 
nitko drugi na svijetu! Da dođe do valjane livade, zadužiće ; 
se do vrata, odreći će se svih udobnosti i godinama nosiće 
dug na leđima, jer odmah pomišlja na množenje stoke i pre- 
ma tome na bolji život. 

U takvim prilikama, izgradnja silosa mora da preobrazi J 
ovaj kraj, jer silos mu daje vrlo mnogo prilike da preporodi 
svoje gospodarstvo. Da je to moguće pomoću silosa faktično 
i polučiti, evo, za kratko vrijeme, nekoliko lijepih uspjeha. 







3. SILOS PREPORAĐA SELJAČKI POSJED 

1 Savez zadruga naprednih livadara u Križevcima, uz po- 
moć Direkcije Higijenskoga zavoda, izgradio je 1929 godine 
samo 12 silosa kod nekojih svojih članova. Sva propaganda 
nije mnogo pomogla, jer su se poljoprivrednici bojali novota- 
rija, kako je to uvijek običaj kad se dolazi na selo s nekom 
novom stvari. 

Livadar g. Badanjek Tomo iz sela Kladara, 
opć. Pitomača, izgradio je na nagovor silos koji’ se sastoji iz 
4 silo-komore izgrađene u razmjeru 2x2x2 metra. Na 9 rali 
zemlje slabe kakvoće (V klasa) prehranjivao je sve- 
ga 2 konja i 2 krave, a telad je morao prodavati zbog 
pomanjkanja krme i paše. Osim toga držao je jednu krmaču 
i 4 — 5 komada prasadi. Priznaje da su mu krave davale 6 mje- 
seci nakon oteljenja 3 — 4 litre mlijeka dnevno. U pitomačku 
mljekaru nosio je dnevno oko 5 litara mlijeka, 
koje je, po istraživanjima provedenim u mljekari, imalo 
3.2 % masti. Opaža da se nije moglo na posjedu promijeniti 
ništa, jer imade 7 rali polja, a 2 rali livade. Po rali livade do- 
biva prosječno 20 mtc sijena, jedino mu % rali livade, koja 
se nalazi uz vrt, daje mnogo obilatije prirode, tj. oko 6 vozo- 
va sijena, što on računa na 30 mtc. Priznaje da taj komad re- 
dovno gnoji onim gnojivom koje imade, a ponovo je gno- 
jio: vapnom, kompostom, gnojnicom, a i umjetnim gnojivima. 

Slika 5. Livadar BADANJEK TOMO iz sela Kladare, opć. Kloštar, sagra- 
dio je 4 komore u razmjeru 2x2x2 met. (Foto Dr Turina) 



^Hka 6. Livadar TOMlČEVlć FRANJO iz sela Remetinec, opć. Sv. Ivan 
i' ■ no ; sagra dio je 3 komore iza štaglja u razmjeru 2 x 2.5 x 3 met i nat- 
no 111 napuštam. (Foto Dr Turina) 




r 

Prema njegovu računu imao je kod kuće za zimu redo- 
' vno oko 60 mtc sijena. Otavu je kosio, ako je bilo kiše, inače 
nikada. Pašnjaka nema, pa je prisiljen svoju stoku čitavu go- 
dinu prehranjivati u staji. 

Od 7 rali polja zasijava on oko: 2 rali pšenicom, 2 rali 
kukuruzom rali krumpirom, % rali do 1 ral djetelinom, a 
na ostalom je zasijana raž, zob. heljda, lan, vrt itd. 

Izgradio je silos u koji stane oko 2 vagona krme. Počeo 
je davati kravama 15 kg na dan po glavi, a konjima 10 kg 
ansilaže. Danas na tom istom posjedu prehranjuje on: 3 kra- 
ve muzare, 3 konja, 2 junice, po koje ždrijeb e, 
2 krmače i 12-tero prasadi. Krave mu 6 mjeseci na- 
kon o t e 1 j e n j a doje na dan prosječno 7 — 8 litara. 
U pitomačku mljekaru nosi on dnevno sada 18 litara mli- 
jeka, a oko 5 — 6 litara ostavlja za potrebe svoje obitelji. 
Izjavljuje, medu ostalim, da mu se masnost mlijeka popravi- 
la, jer da mu iste krave prema analizama pitomačke 
mljekare doje mlijeko sa 3.8 — 4 % masti. Sum- 
njam, doduše, da bi ansilaža djelovala u toj mjeri na procent 
masti u mlijeku, ali g. Badanjek tvrdi da je tako. Opaža 
nadalje da mu maslac nije ranije u zimi imao tako lijepu žutu 
boju. Boja je maslaca, veli on, takova kao da stoka pase. Sto- 
ka, po njegovim opažanjima, izgleda vanredno, i priznaje 
da mu ranije nije nikada u zimi tako izgledala. Dlaka se, veli 
g. B a d a n j e k očistila i dobila lijepi sjaj. Konji, kojima se ne 
smiju davati veće količine ansilaže, opaža g. Badanjek, otkad 
žderu ansilažu izgledaju dobro. Makar im ne da kukuruza, či* 
ni mu se da ne nazaduju i da izgledaju baš tako kao kad su 
ždrli kukuruz. Ranije su mu konji proždrli najbolje sijeno, 
a kravama je davao loše sijeno. Zato je uz kukuruz, posije i 
slične proizvode gospodarstva jedva mogao prehraniti kroz 
zimu 4 odrasla grla. 

G. Badanjek je uvjeren da će već ove godine na svom 
posjedu moći prehraniti: 4 krave muzare, 2 konja, 2 
Junice i 1 — 2 komada ždrebadi uz 2 krmače i 
12-tero prasadi! Upitan kako je mogao tako bitno pove- 
sti. broj svinja, reče da kukuruz, koji su ranije proždrli i ko- 
nji i krave, žderu sada svinje, a imade krumpira i mliječnih 
otpadaka pa tikvanja, repe i drugih proizvoda u gospodar- 
stvu koji mu bitno povećavaju zalihe hrane. Evo kako je g. 
Badanjek mogao za kratko vrijeme da poveća broj odra- 

^ J, ^ h grla na više od 100 % , a broj svinja na oko 
130 /o \ 

Ovo je dakle rijedak primjer kako i u kome smjeru 
Sl los djeluje na seljački posjed! 

Livadar g. Tomičević Franjo iz sela Re- 
meti n e c, opć. Sv. Ivan Žabno, također je u godini 1929 
među drugim poljoprivrednicima izgradio silos koji se sa- 
stoji od 3 silo-komore u razmjeru 2x2. 5x3 metra. U taj si- 
los stanu oko 3 vagona ansilaže. G. Tomičević držao je ranije 
na 14 rali grunta 2 krave, 2 junice, 2 konja, krmaču i 10 ko- 
mada prasadi. Pošto je sagradio silos, hrani na svom gruntu: 

4 krave, 2 junice, 2 bika, dvoje teladi, 2 krmače i 18-tero 
prasadi. Iz toga se razabire da g .Tomičević nije bitno umno- 
žio svoju stoku, jer mjesto konja drži danas krave. G. Tomi- 
čević vodi svoje knjigovodstvo i našao je da ga konji stoje 
godišnje oko 8 — 10.000 dinara, a uvijek su mu proždrli sve 
djetelinsko sijeno i otavu, dakle svu najbolju krmu. Zbog ko- 
nja je rogata marva g. Tomičevića slabije hranjena. Krave su 
mu davale prosječno oko 8 litara mlijeka dnevno. 

Danas izgleda stoka g. Tomičevića odlično. Krave su te- 
ške oko 650 — 750 kg, junice 540 kg, bikovi 500 kg, a telad 
300—350 kg, pa je i ocjenjivačka komisija Stočarske udruge 
iz Sv. Ivana Žabno opazila i priznala g. Tomičeviću damu 
je stoka više od 100 % vrednija negoli je bila 
ranijih godina. 

I doista, odličan izgled Tomičevićeve stoke zadivi sva- 
koga tko mu zađe u staju. Krave, uz ostalu krmu, hranjene 
ansilažom doje po grlu 12 — 14 litara mlijeka na dan. G. To- 
mičević obavlja s kravama sve poslove. On preže uvijek na- 
izmjence do podne dva para, a po podne druga dva para. 
Opaža da mliječnost ostaje nepromijenjena kad mu krave 
obavljaju lakše poslove. Kad rade teške poslove, mliječnost 
im opada za 1 — 2 litre na dan po glavi, ali je masnost 
mlijeka uvijek gotovo za 1 % veća. Ovo je kon- 
statovano pri stajskoj kontroli. 

Konačno je g. Tomičević u svome knjigovoćstvu utvrdio 
da je za minulu godinu na konjske sprežne radnje izdao u go- 
tovu za: duboko jesensko oranje, žetvu, privoz kukuruza, do- 
premu svinja na sajam, vitlo i druge radnje svega 2900 din. 
Iz toga se razabire da su konji g. Tomičevića bili težak teret, 
jer je njihovo uzdržavanje stajalo godišnje mnogo više nego 
je bila vrijednost rada i mogućnost njihova iskorišćavanja na 
malom gazdinstvu. Ovo bi naročito morali upamtiti neki naši 
poljoprivrednici koji na 5—7 rali grunta drže po par konja. 

G. Granđa Ivan, livadar iz sela Šašinovec, 
opć. Kašina, imade 7 rali zemlje. Dok nije izgradio silos, hra- 
nio je slabo na tom posjedu: 2 krave, 2 konja, dvoje teladi. I 
krmaču i 5 — 6 komada prasadi. Otkad je sagradio silos, hrani 

g . Granda na tom posjedu: 3 krave, 2 konja, dvoje teladi, 2 
krmače sa 10 — 12 komada prasadi. 

Usprkos tome što se danas ne preporučuje davanje ansi- 
laže svinjama, opazio je g. Granđa u razgovoru da je ove zi- 
me napravio ovaj pokus: Da bi se osvjedočio o tome da li 
svinje rado žderu ansilažu i kako im prija ta hrana, ukiselio 
je toplo jedan mali dio otave u lagvu u podrumu. Priznaje da 
su svinje ždrle vrlo rado manje količine ansilaže, i da an- 
silaža, u malim količinama, djeluje na svinje kao pa- 
š a. Zbog toga sagradiće g. Granđa u god. 1931 za hranu svi- 
nja u zimi jedan manji silos samo za ansiliranje mlade 
djeteline. Ovo je vrlo lijep primjer radinosti pojedinih na- 
ših članova koji za pojedina sporna pitanja sami nalaze rje- 
šenje. 

Vrlo je zanimljiv pojav da su Šašinovčani, predvođeni od g. 
Grande. vlastitom inicijativom u g. 1930 počeli graditi s i lo- 
to r n j e v e za mali posjed. Budući da poradi visoke 
podzemne vode ne mogu spuštati silos u zemlju, gradili su 
prema našim uputama 3 metra visoke silonkomore. Međutim, 
jedna je pogreška bila učinjena u tom što su poljoprivrednici 
sami na svoju ruku ostavljali previše prozora. Ti se prozori 
slabo zatvaraju, pa svaka krma postane u tim komorama pre- 
kisela. G. Granđa gradi silos 1.60 m promjera i 6 metara vi- 
sok. 

G. Tomo Granđa i neki drugi poljoprivrednici iz sela Ša- 
šinovac podigli su silose 1.60 m promjera i 4 m vis. Oni u 
tim tornjevima prelaze vlastitom pobudom k t o p 1 o m k i s e- 
ljenju krme i tvrde da im je krma bolja. Oni su, doduše, 
ranije gradili 3 metra visoke komore i ostavljali su redovno 
po dva velika prozora. Sada na 4 — 6 m visokom silosu ostav- 
ljaju svega jedan sasvim maleni prozorčić, tako da se veći 
dio sadržine silosa puni i prazni ozgora. Ovaj napredni način 
rada imaju Šašinovčani da zahvale g. Granđi koji svim si- 
lama nastoji da uz pomoć različitih naprednih metoda rada, 
svoj mali posjed dovede do najveće moguće rentabilnosti. To 
će. sigurno, g. Grandi i uspjeti, jer on ne radi kako bilo, već 
sasvim napredno i proračunano. 

G. Ferenčić Ivan, livadar iz Đurđevca, izgradio je 
dvije komore u razmjeru 1.50x 1.50x3 metra. Imade 10 rali 
zemlje. Na tom je posjedu izgradio i malu mljekaru u kojoj 
prerađuje mlijeko prema dnevnim potrebama Đurđevca. On 

je u razgovoru pričao kako su mu se susjedi smijali kad 
je ansilirao kukuruz. Dobacivali su mu svašta, no on se na te 
njihove riječi nije osvrtao. Kad je konačno otvorio silos i an- 

silažom počeo hraniti blago, čudili su se, i nikome nije više 
padalo napamet da štogod govori. 

G. Ferenčić potcrtava prednosti ansilaže baš za mali po- 
sjed i veli da čitavu zimu nije trebao okretati sjecalicu i re- 
zati kukuruzinac i slamu. Nadalje opaža da je prestao 
kravama dodavati brašno, jer su ansilažom 
i bez njega dojile iste, i još veće, količine mli- 
jeka nego kad im je k obroku dodavao i braš- 
n o. Na taj način, opaža g. Ferenčić, moći će da uštedi mno- 
go brašna i još da poveća broj svinja. Konačno navodi da je 
pomoću silosa i ansilaže osigurao velike količine hrane za zi- 
mu i da će već iduće godine znatno povećati broj stoke, na- 
ročito muzne, jer će nastojati da prehrani na svom posjedu 
7 — 8 krava muzara kako bi mogao imati za preradbu dnev- 
no do 100 1 vlastitog mlijeka. Toliki broj muzne stoke ne bi 
se bez silosa mogao prehraniti na tom posjedu, a uz pomoć 
ansilaže i valjane ophodnje to se postizava bez poteškoće. 

G. Krilčić Favao, livadar iz Velike Mlake, sagradio 
je uz potporu Higijenskoga zavoda u Zagrebu 6 komora u 
razmjeru 1.5 x 1.5 x 1.5 metra. Imade 10 rali zemlje na kojoj 
je ranije prehranjivao 5 — 6 krava muzara, 1 junicu i 
1 konja uz 4 — 5 komada svinja. Po njegovu prizna- 
nju, svake je godine redovito morao kupovati krmu za pre- 
hranu stoke u zimi. Budući da mu je posjed nedaleko Zagre- 
ba, on imade mogućnost da dobro unovči mlijeko pa je smje- 
sta izgradio silos da bi povećao broj muznih grla. Danas on 
prehranjuje na tom posjedu 8 krava muzara, 1 junicu, 
3 biika i 1 konja. Povećao je broj stoke od 7 na 
12 g r 1 a, a to je svakako velika stvar. Medjutim, on je sasvim 
promijenio ophodnju na oranicama. Danas sije svega samo 
1 ral kukuruza i X rali pšenice. Sva se ostala površina nalazi 
pod uzgojem krmnoga bilja. Zasijava svake jeseni ozimu 
grahoricu i ozimi grašak da bi već u mjesecu aprilu imao 
dovoljno zelene krme za ishranu stoke. Velik dio pohrani ze- 
leno, a dio, koji prestari, osuši. Odmah preore strn i za ansila- 
žu sije kukuruz, kravsku repu, lucernu, jaru grahoricu i slič- 
no. Zbog toga imade on danas dovoljno krme za prehranu 
mnogo većega broja stoke, a kupuje još samo krepka krmi- 
va. G. Krilčić veoma je vrijedan, razborit i trijezan gospodar 
koji je bio u Americi i ne žali izdataka za unapređenje svoga 
gospodarstva. Zato je on zaveo vrlo zgodnu individualnu hra- 
nidbu stoke. On svim kravama daje uvijek samo toliko krep- 
ke krme koliko podana krepka krma stoji u razmjeru s povi- 
šenom dojnosti krava. Tako je imao u staji čistokrvnu simen- 
talsku kravu koja mu je ispočetka davala 18 litara mlijeka 

dnevno. On je počeo poboljšavati toj kravi obrok krepke kr- 
me. i ubrzo je krava dojila 24 litre mlijeka, pa je postepenim 
daljnim poboljšavanjem obroka dotjerao dotle, da mu je kra- 
va — iza teljenja! — dojila gotovo nevjerojat- 
ni kvantum od 40 litara mlijeka dnevno. Ta je 
količina 4 tjedna nakon teljenja spala na 36 
] dnevno, pa konačno na 33 litre dnevno koju 
količinu mlijeka doji krava redovito svaki 
d a n! 

Da ansilaža svojim vitaminima izvrsno djeluje u zimi 
na zdravstveno stanje stoke, svjedoči najbolje ovaj primjer iz 
opažanja g. Krilčića. Jedna mu je krava davala 10 litara mli- 
jeka. Krmna mu je repa promrzla i drži da mu je krava od te 
hrane oboljela. 5 — 6 tjedana sve je više mršavjela. Mlijeka je 
davala svega 4 — 6 litara dnevno, i usprkos tome što je g. Kril- 
čić pokušavao različitim sredstvima da povrati kravi zdrav- 
lje i tjelesnu snagu, nije mu to nikako polazilo za rukom. Ot- 
kada je otvorio silos i počeo dodavati stoci uz ostali obrok 
ansilažu, opazio je da se krava počela pomalo oporavljati. 
Dobila je svoj stari tek, ojačala je i sasvim promijenila dlaku, 
a dojnost je porasla na 12 litara dnevno. G. Krilčić opaža da 
ansilaža zimi vrlo povoljno djeluje na izgled i zdravstveno 
stanje stoke te izjavljuje da je bez ansilaže nemoguće imati 
tako lijepu, čistu i svijetlu dlaku kod rogate marve. 

. A . što da rečemo o g. Steimingeru Franji, liva- 
daru iz sela Remetinec, opć. Sv. Ivan Žabno? Njegov se brat 
nalazi u Americi, i on je na njegov nagovor, a protiv našega 
savjeta, izgradio 9 metara visoki silo-toranj sa promjerom 
od 3 metra. Toranj zaprema 63.5 kubična m. G. Steiminger 
može da u taj silos spremi oko 4.5 vagona zelene mase. Tom 
bi masom hrane mogao lako prehraniti kroz 200 zimskih da- 
na 12—14 grla rogate marve. Međutim g. Steiminger posje- 
duje svega 14 rali zemlje na kojoj hrani svega samo 5—6 
komada stoke! Iz toga silosa hrani on stoku tijekom čita- 
ve godine. Razumije se po sebi da silos nije pun do vrha, i g. 
Steiminger sprema u nj svega oko 4 vagona krme. On bi 
već bio povećao broj marve barem dvostruko, no mora da 
najprije gradi staju da bi je mogao u nju smjestiti. Osim toga, 
kupio je g. Steiminger veliku sjecalicu »Papac« i k tome 
motor. Čovjek se istrošio pa, ni uz najbolju volju, ne može da 
nabavlja stoku i — sve preko noći — da gradi staju. Sve su to 
Posebne okolnosti koje čovjeka sile da radi pomalo i poste- 
peno. 

Međutim g. je Steiminger već ponovo izrazio želju da 
sagradi još jedan tako visoki toranj. Ovo bi zaista bila priča 

za tako malen posjed, ali ako čovjek razgovara s g. Steimin- 
gerom, brzo će se uvjeriti da on ne govori što bilo. On doka- 
zuje kako mu se obradba, njega, gnojenje, branje, sušenje i 
mnjenje kukuruza opsolutno ne isplati po današnjim cijena- 
ma, pa je stoga pripravan da sav svoj kukuruz sasjecka, spre- 
mi u silos i poveća broj stoke na trostruko i više! G. Steimin- 
ger je vrlo razborit i radin poljoprivrednik koji će svoju na- 
mjeru, čim mu prilike dopuste, sigurno pomalo i oživotvoriti. 

G.g. Stjepan Kalinski i Ivan Bušić, obojica li- 
vadari iz Gradečkog Pavlovca, hranili su stoku u zimi 1930/31 
god. ansilažom i tvrde da im je stoka mnogo bolje dojila ne- 
go bez ansilaže. To isto potvrđuju i livadari iz ostalih mjesta, 
a napose: g.g. MrazekPavaoiBertalvan, paKova- 
čić Franjo iz Virja, L u g o m e r Šimun iz Gornje Brc- 
kovčine, Juraj Rusan iz Brčevca, Pećarić Luka i 
V a 1 e n t iz Velikog Potočca, Luka Kovač iz Pitomače i 
mnogi drugi. 

Što da rečemo o Podravcima koji su za početak izgra- 
dili toliko silosa, da to premašuje svako očekivanje? Samo je 
Virje za početak izgradilo 16 silosa. Za tako lijep rezultat mo- 
ra se izraziti naročito priznanje g. Kovačiću Franji, 
đaku Seljačkoga sveučilišta pri Higijenskom zavodu u Za- 
grebu koji je uz svoje drugove Šoša Franju, Ma r k o v a 
Stjepana, Šibara, Cika i druge pitomce te ustanove 
pokazao neobičnu aktivnost. Virje danas pokazuje zamjernu 
djelatnost i svakako je vrlo agilno podravsko selo. Mnogi su 
u jesen 1930/31 god. kiselili i s kiseljenjem apsolutno zado- 
voljni. 

Naročitu pažnju u tom smjeru zaslužuje i rad g. Dragu- 
tina Bregove a, ravn. učitelja iz sela Prugovca, opć. Klo- 
štar. U tom je selu, također za pokus, 14 poljoprivrednika po- 
čelo graditi silose i betonska dubrišta. Ovo je samo jedan 
primjer koliko može jedan vrijedan i radin učitelj napraviti 
u selu, ako zdušno radi za narod. 

Nešto slično napravio je i ravn. učitelj g. Vukres Đu- 
ro u Miholjancu kraj Virja, jer je i tamo za prvi početak kod 
12 poljoprivrednika izgrađen silos. Ovo baš nije jednostavna 
stvar, ali i u Miholjancu imade nekoliko đaka spomenutog Se- 
ljačkog sveučilišta. 

Zamjernu djelatnost razvio je također g. H o n t i ć St j e- 
p a n, rav. učitelj u Molvama. U tom selu za početak 20 poljo- 
privrednika gradi silose u god. 1931. Isto tako lijep uspjeh 
imade ravn. učitelj g. Fuček Martin iz sela Cepelovca. 

U tom je selu nekoliko poljoprivrednika vlastitom inicijati- 
vom izgradilo betonska dubrišta, a u god. 1931 deset poljo- 
privrednika gradi silose za početak. 

Konačno moram opaziti da su, za čudo, sva ta g.g. učite- 
lji pohađali ljetni poljoprivredni tečaj na Higijenskom zavodu 
u Zagrebu. Iz toga se razabire da su to dobre ustanove, ako 
je organizacija predavanja udešena prema stvarnim potreba- 
ma predjela u kome učitelji službuju. 

4 . MOŽE LI SILOS STVARNO SVESTRANO UTJECATI NA 
INTENZIFIKACIJU SELJAČKOGA POSJEDA 

Ako pregledamo što smo ranije naveli iz vlastitoga isku- 
stva za sasvim kratko vrijeme rada, onda moramo re- 
ći da će silos pomalo preporoditi stočarski 
način gospodarenja u Savskoj i u drugim ba- 
novinama. Biće poljoprivrednika koji će na sve to pitati 
zašto svaki poljoprivrednik, koji je izgradio silos, nema vidne 
rezultate?! Na tu primjedbu opažam da imade poljoprivredni- 
ka koji su izgradili samo 1 ili najviše 2 komore. U jednu ko- 
moru stane oko 40 mtc ansilaže. S tom se količinom ansilaže 
ne može povećati broj stoke u staji. Svaki poljoprivrednik, 
koji je izgradio odmah dovoljno velik silos, mora da poveća 
broj stoke. To će se povećanje kretati izmedju 40 i 100 % , a 
ako su prilike naročito povoljne, biće povećanje i veće. 

Da je silos povećao broj stoke od 30 — 50 % u Italiji, o tom 
svjedoče zvanični izvještaji Fašističke vlade. 

U dužem razgovoru s g. Tomičevićem Franjom 
iz Remetinca, kad sam naglasio da bi morao nastojati da si- 
los uvijek puni sa što boljom krmom, odgovorio mi je g. To- 
mičević malo zabrinuto: »Eh, gospodine, nije to mala stvar 
proizvesti oko 3 vagona prvoklasne zelene mase za ansilažu 
na tako malom posjedu!« U daljnjem razgovoru primjetio je 
g • I omičević da će pokušati da bolje gnoji, potsijava i ure- 
đuje livade kako bi od njih mogao dobiti siguran treći otkos 
(otavić), pa da bi mu to bila znatna pomoć za punjenje 
komora u jesen. Tako je on radio već godine 1930 u jesen i 
Priznaje da je otavić toplo kiselio i imao od toga prvoklasnu 
hranu u zimi. G. Tomičević, osim toga, sije po pšeništu 
kukuruz u smjesi sa suncokretom. 

Podravci, koji su izgradili silose, pristupiše sjetvi ozi- 
mog ječma. Po strni ozimog ječma sijan kukuruz za ansilažu 
uspijeva vrlo dobro i takav će se način sjetve udomaćiti i 

prakticirati, jer za poljoprivrednike na 4 — 7 rali zemlje takav 
način rada imade budućnost. Poljoprivrednik dobiva zrno i 
prvoklasnu krmu na istoj njivi, ako je godina imalo povoljna. 

Doduše, u sušnoj godini 1931 mnogi su poljoprivrednici 
sa sjetvom kukuruza za ansilažu po ozimom ječmu imali loše 
iskustvo. Međutim ja sam bio 23 VIII 1931 u Virju i tom sam 
prilikom konstatovao slijedeće: Poljoprivrednici g.g. Cepe- 
tić Jakob i Grgac Mirko posijali su kukuruz po strni- 
štu ozimoga ječma 20 VI 1931 godine, neposredno iza žetve. 
Par koraka dalje posijali su njihovi susjedi: g.g. Šinko 
Valent i Senjan Ivan isto tako kukuruz po ozimom je- 
čmu, ali samo 2 do 3 dana kasnije. Kukuruz C e p e t i ć a i 
Gr gaća visok je bio 23 Vili prosječno 2 metra, isklasao i 
zameo klip. Kukuruz Šinlka i Senjana bio je visok jedva 
oko 70 cm, a vjerojatno je da neće isklasati. 

G. Matkov Marko iz Đurđevca imao je također u 
god. 1931 odličan kukuruz po strni iza ozimog ječma. Isti dan, 
21 VI, prašio je strnište i pod treću brazdu sijao kukuruz. Nje- 
gov susjed g. F e r e n č i ć Đuro prašio je i sijao kukuruz 
dan kasnije, ali pod motikom. — Matkov imade upravo ogro- 
man prvoklasni kukuruz koji klasa i zameće klip 23 VIII, a g. 
Ferenčić imade kukuruz jedva oko 70 cm visok. 

Iz toga se vidi da se i u sušnim godinama može dobiti pr- 
voklasan kukuruz za ansilažu, ako se po strni ozimoga ječma 
odmah posije kukuruz ne smije čekati ni jedan jedi- 
ni sat! Ovo je najljepši primjer za sve poljo- 
privrednike koji misle da je svejedno da li po 
strništu siju kukuruz danas ili sutra. 

Mi moramo misliti baš na maloposjedničke teške eko- 
nomske prilike gdje poljoprivrednik mora računati, doslovno, 
sa svakim komadićem plodne zemlje da je što bolje iskoristi. 

Tim načinom rada kod livadara koji su izgradili silose, 
zapaža se činjenica da pomalo napuštaju sjetvu postrne repe 
(bijela okrugla repa), a mnogi počinju napuštati i sjetvu 
kravske repe, jer ona, kao glavni usjev, daje manje vri- 
jednu krmu od kukuruza. 0 tome će biti govora niže. 

Šašinovčani, a napose g. G r a n đ a, pune silose dva puta 
u godini, i to prvi puta u proljeće smjesom ozimog graška 
ili ozime grahorice i pšenice ili inkarnatkom. Ansilažu hrane 
ljeti, a na jesen ponovo pune silose zelenim kukuruzom ili 
kukuruzincem, suncokretom, otavom itd. Ovo je faktično 
i n a i v ažnija uloga silosa da bi se poljoprivrednici 
naučili upotrebljavati ansilažu ljeti i zimi, tj. da bi silose pu- 
nili dva puta na godinu. 

Kad se faktično poljoprivrednici priviknu na taj način is- 
korišćavati potpun kapacitet silosa, kako to rade Američani 
^ drugi napredni narodi, onda će svaki naš gospodar moći dr- 
žati više i mnogo bolje hranjene stoke. 

Posljedica takova rada biće da će. naši poljoprivrednici 
imati mnogo veće količine gnoja pa će svakako svoja polja 
moći bolje i gnojiti. Konačno spominjemo da je veoma važan 
moment i taj što se polja mnogo intenzivnije obraduju. Bo- 
lje pak obrađivanje polja povlači za sobom tamanjenje ko- 
rova. Sve te mjere zajedno svestrano utječu na 
poboljšanje rada na seljačkom posjedu. 

5. UTJECAJ SILOSA NA USJEVNI RED SELJAČKOGA 
GOSPODARSTVA 

Ako uzmemo u obzir činjenicu da su seljaci izgradili silo- 
se za kiseljenje većih količina od 40 — 80 — 150 — 300 pa i 400 
mtc zelene biljne mase, onda se u svakom slučaju moraju po- 
duzeti mjere da bi se potrebne količine biljne mase mogle na 
malom posjedu i proizvesti. Zato je u prvom redu potrebno da 
gospodar promjeni usjevni red da može proizvesti dovoljne ko- 
ličine krme za ansiliranje. To nije uvijek jednostavna i lagana 
stvar. Zato poljoprivrednik mora da računa s tom činjenicom. 
Svakako je važno da poljoprivrednici u svoj usjevni red uve- 
du grimiznu djetelinu ili inkarnatku. Gotovo čitava Podravi- 
na sije inkarnatku kao međuusjev. Inkarnatka posijana u 
augustu ili početkom septembra daje, ako je povoljna go- 
dina, u jesen vrlo dobar otkos i pašu, a u proljeće se zeleno 
pohrani ili posuši. Podravci tvrde da je kukuruz na strništu 
inkarnatke bolji od kukuruza koji siju na gnojeno polje koje 
je preko zime ležalo pusto, a na proljeće je pognojeno i na 
n iem je zaoran gnoj kako naši poljoprivrednici svi obično i 
rade zemlju za sjetvu kukuruza. 

Osim toga preporučuje se poljoprivrednicima, koji u op- 
hodnji ne žele sijati inkarnatku, neka svakako siju ili ozimi 
grašak ili pak ozimu grahoricu. Ozimi grašak u najranije pro- 
meće daje prvoklasnu hranu i obilan otkos. Tko ne želi sijati 
ozimi grašak, neka sije ozimu grahoricu. Ona u rano pro- 
ljeće daje veoma lijepe otkose. Ozimi grašak i ozima graho- 
[ lca sije se u smjesi sa pšenicom, jer raž ostari i otvrdne. Sve 
[ e krmne jesenske smjese ostavljaju tlo već oko konca apri- 
a > a nekada i nešto ranije. Iza njih moguće je sijati kukuruz 




57 


za klip ili pak kukuruz u smjesi soje i suncokreta za ansila- 
žu. Konačno možemo sijati i sve ostalo jaro krmno bilje, kao: j 
lucernu, jaru grahoricu sa zobi, crvenu djetelinu, kravsku re- 
pu (bagundu) sudan travu itd. Zato bi svakako bilo potreb- ! 
no da svaki poljoprivrednik, već prema veličini posjeda, za- • 
sije u jesen 500 — 800 hvati, a ako mu je posjed veći od 12 ra- 
li, 1200 hvati do 1 rali spomenutim ozimim krmnim biljem. 

Ako smo izgradili silos, moramo pripaziti na to da osigu- 
ramo jedan stanoviti kvantum prvoklasnog kukuruza za ansi- 
lažu. Zato je potrebno u proljeće da napunimo barem jednu 
do dvije komore prvoklasnom krmnom smjesom za ljetnu 
prehranu stoke. Na toj istoj parceli osiguramo stanovitu ko- 
ličinu prvoklasne krme za ansilažu u jesen. Na taj način za- 1 
vešćemo obligatnu ishranu stoke, ansilažom kroz čitavu go-l 
dinu neprekidno, a osim toga uvijek ćemo osigurati stanovitu 
količinu prvoklasnog kukuruza sa sojom i za jesensku ansi- i 
lažu. 

Kukuruz posijan u smjesi sa sojom po ozimoj krmnoj smje- 
si daće po rali u svakom slučaju 180-200 mtc i više zelene biljne 
mase. Kad smo tako osigurali jedan dio zelene biljne mase za 
silose, onda moramo pomišljati da zavedemo u ophodnju ozi- ; 
mi ječam koji rano kod nas ostavlja tlo (oko 15—20 juna), jer 
se iza njega dobije ogromna količina suncokreta ili kukuruza 
za ansilažu. — 

Naš je narod ranije u Podravini, a i drugdje, općenito dr- 
žao da se kod nas iza ozimog ječma ne može dobiti dobar ku- 
kuruz za ansilažu. Tako mi je poznato iz iskustva da je n. pr. 
g. Krilčić Pavao, livadar iz Velike Mlake, imao kod ku- 
će vrlo mnogo okapanja, jer mu nitko od ukućana nije htio 
pomagati okapati kukuruz koji je u godini 1930 zasijao iza 
ozimoga ječma. On je sam muku mučio čitavo vrijeme oko 
toga kukuruza, a ismijavalo ga čitavo selo. 

Na sveopće udivljenje bio je kukuruz odličan, dapače, po 
pričanju sumještana, taj postrni kukuruz nije ništa zaostao za 



proljetnim kukuruzom! 

Istu je neugodnost sa svojim ukućanima imao i g. S t j e ■ 
pan Markov, livadar iz Virja. I on priča da su ga svi od- 
govarali od rijetke sjetve i okapanja kukuruza, jer da to ne 
ima smisla. S teškom mukom uspjelo je Markovu da oko- 
pa i urediti taj kukuruz. Međutim do 4 oktobra narastao je ku- 
kuruz prosječno do dva i pol metra i imao je odlične klipove. ’ 
Svi, koji su taj kukuruz vidjeli, rekoše da nije ništa zaostao 
za proljetnim kukuruzom. 

Isti je slučaj imao g. Franjo K o v a č i ć, livadar iz Virja. On 
je posijao kukuruz odmah iza ječma i postigao odličan uspjeh. 


58 


jna da od ukućana nije nitko vjerovao da bi iza ječma mogao 
z a ansilažu dobiti nekakav kukuruz, još k tome s klipom. Pa 
n i u Purđevcu nije bolje išlo. 

Tako mi je govorio g. Ferenčić Ivan, livadar i vr- 
lo napredan poljoprivrednik da ljudi nijesu htjeli okapati te 
kukuruze govoreći, da proljetni stradaju od suše, ako nisu po- 
lovicom maja sijani, a kakovi tek mogu biti ovi. 

1 on je imao sa ukućanima posla dok je kukuruz okopao 
i uredio, ali se i Đurđevac konačno uvjerio da se iza ozimo- 
ga ječma dade za ansilažu dobiti još prvoklasan kukuruz s 
odličnim klipovima. Iste takove pojave događale su se liva- 
darima u Miholjancu. Tako g.g. Keleminec, Pišpek i 
drugi uvjeriše svoje suseljane da se valjanim radom kod nas 
još uvijek može dobiti iza ozimoga ječma prvoklasni kukuruz 
za ansilažu. Isto su tako imali neprilike g.g. B a d a n j e k 
To mo i Luka Kovač u Pitomači. 

Na taj smo način po svim podravskim selima nedvoum- 
no dokazali, da se kod nas, ako se radi kako treba, iza ozi- 
moga ječma može dobiti kukuruz visok 2 — 3 metra s odličnim 
klipovima. 

Ranije je naš narod poznavao sjetvu zelenoga kukuruza 
(sačme) u strn. Seljak bi požeo žito, odvezao ga, omlatio i 
spremio, pa bi se 15 — 20 dana kasnije, tamo negdje u augustu, 
sjetio da treba da posije malo zelenoga kukuruza. Taj bi ku- 
kuruz bacio sam ili bi mu dodao nešto grahorice. Naš narod 
uopće ne pozna okapanje zelenoga kukuruza (sačme). Zato su 
livadari imali velikih neprilika sa svojim ukućanima dok su 
uspjeli da ih sklone na taj rad. Seljak, kako je konzervativan, 
neće da ide raditi nešto novo, jer mu se susjedi smiju, pa ako 
još ne uspije, draže ga čitavu godinu. Zato nijesu ni htjeli oka- 
nati postrnog kukuruza. 

Livadari u Gornjem Šarampovu, Gaju, Gradecu, Sv. Iva- 
nu Žabno i drugdje vjerovali su da će im kukuruz neokapau 
i gusto zasijan dati više mase od rijetko posijanoga kukuru- 
za. 1 koliko god sam ih uvjeravao da je okopan kukuruz kud 
1 kamo bolja hrana i da daje više mase, ipak ih je bilo 
najviše koji su jedan dio okapali, a drugi ne. Tako su g.g. 
ttelic Nikola, Acinger Antun, livadari iz Gornjeg 
^arampova, jedan dio okopali, a drugi nisu. Oni su se Pvje- 
ri h da okopan kukuruz naraste do 2 i 2^ metra, dok neoko- 
nan naraste svega samo oko 70 cm. To su isto iskušali g.g. 
^ankretić Mato i Andro, livadari iz sela Gaj. 

, lemeljna pogreška, koju je naš poljoprivrednik pravio u 
°me bila je ta što je po strni ostavio polje dugo ležati. To se 
P0,Je osušilo, ispeklo i raspucalo, a kukuruz kasno pasijan 

morao je ostati malen. Zato za svakoga poljoprivrednika, ko- 
ji imade silos, a želi sijati kukuruz za ansilažu iza ozimoga je- 
čma, neka vrijedi ovo pravilo: Smjesta, dakle isti sat 
čim je požeo ječam i stavio ga u krsta, neka 
uzme plug, ore plitko i sije kukuruz na obič- 
nu udaljenost sijalicom ili pod treću brazdu 
ili markerom pod motiku. Baš tako kako u proljeće 
sije običan kukuruz za klip. 

Da svaki pojedini sat, a ne samo dan, utječe na sjetvu i 
razvitak kukuruza, svjedoči najbolje ovaj primjer: Livadar 

£■ Lugomer Šimun iz Gornje Brckovčine požeo je ozi- 
mu pšenicu 12 VII 1929 i postavio krsta (stavice) u sredinu 
parcele. Zemlju naokolo krsta prašio je isti dan i zasijao ku- 
kuruzom, a 17 VII odvezao je krsta kući. Isti je dan to mjesto 
preorao i posijao kukuruz, na istoj tabli, samo 5 dana kasni- 
je. Cim je prvi kukuruz iznikao, bio je pobranan, a kasnije 
jednom i okopan. I već se u početku razvitka vidjela sve ve- 
ća razlika između oba kukuruza. Početkom oktobra konsta- 
tovali smo da je prvi kukuruz, koji je na istoj parceli posijan; 
svega samo 5 dana ranije, visok poprečno oko 2 metra, a 
onaj drugi, sijan 5 dana kasnije, dosegao je visinu od samih 
70 cm! 

Isti mi je takav slučaj pričao i livadar g. Ferenčić 
Ivan iz Đurđevca. I on je sijao kukuruz iza pšenice svega 
6 dana uzastopce na istoj parceli, i to zbog stavica koje nije 
mogao ranije izvesti kući. On mi je priznao da je kukuruz, 
koji je 6 dana iza prvoga posijan, u jesen bio za najmanje po- 
lovicu kraći od kukuruza koji je odmah po strni isti dan posi- 
jan. Ovo naročito vrijedi za sušne godine, kao što je bila g. 
1931, a ipak smo u Virju imali prilike vidjeti da su g.g. C e- 
petić Jakob i Grgac Mirko imali odličan kukuruz, jer 
su ga posijali odmah po strni ozimoga ječma. Naprotiv, nji- 
hovi susjedi g.g. Šinko Valent i Senjan Ivan ostali 
su bez rezultata na susjednim parcelama, jer su sijali samo 
2—3 dana kasnije. To isto vrijedi i za g.g. Mat kova Mar- 
ka i Ferenčića Đuru koji su sijali gotovo isti dan. Kad 
kukuruz po strni nikne, treba ga podrljati, a kasnije barem 
dva puta okopati. Okapa se samo između redova, a ne treba 
ga okapati u redovima. Budući da mi imademo mnogo prilično 
suhih godina, to će biti najbolje da poljoprivrednici siju uz ku- 
kuruz i suncokret za ansilažu. Suncokret raste svakako brže i 
i snažnije od kukuruza i naraste u najvećoj suši. Suncokret 
daje osim toga, na jedinici površine, barem V mase više od 
kukuruza. Da je suncokret dobra krma, uvjerićemo se niže. ] 
On je dapače snažnija hrana od kukuruza. 

Poljoprivrednici, koji izgrade silose, moraju svoj usjevni 
, e d udesiti tako, da uvijek osiguraju prvu zelenu masu u 
proljeće od ozime grahorice, graška ili inkarnatke, a drugu 
po strni iza ozimoga ječma, pšenice, raži itd. Poznato je da 
nam druga djetelina biva prilično plješinasta, a treća je u 
pravilu slaba. Moguće da bi se bolje isplatilo pokositi nešto ra- 
nije prvu djetelinu, recimo oko 25 maja, pa bi druga stigla ne- 
što ranije. Ako bi druga djetelina bila pokošena do 10 jula, 
niogao bi se po djetelištu za ansilažu zasijati suncokret, a u 
povoljnim godinama i kukuruz. Ove bi biljke u svakom slu- 
čaju donijele mnogo više krmne mase nego treća djetelina. 
Doduše, naš narod previše voli djetelište i nerado se od nje- 
ga dijeli. Usprkos tome javio mi je g. B a d a n j e k Tomo 
iz Kladara da će kukuruz za ansilažu sijati u djetelište po 
prvom otkosu. Iz toga se vidi da će gospodari praviti sve 
moguće kombinacije čim se jednom (dobro upoznaju sa svim 
mogućnostima iskorišćavanja silosa i njegovim utjecajem na 
ophodnju seljačkog posjeda. 


6. ĐA LI DA SIJEMO KUKURUZ ILI KRAVSKU REPU 

Kod nas će s vremenom svakako iskrsnuti pitanje: Ako 
možemo bez opasnosti sijati kukuruz za ansilažu kao d r u g i 
usjev, zašto dane napustimo sjetvu kravske 
repe? Danas imade mnogo ljudi u Njemačkoj — gdje se 
kukuruz može sijati samo kao glavni usjev, 
pa i taj je još nesiguran — koji vele da bi tre- 
balo napustiti sjetvu kravske repe i sijati 
kukuruz, jer da je kukuruz jeftinija i bolja 
hrana. 

W. Kirsch i H. Jantzon pravili su točan usporedan 
pokus sijući: kukuruz, kravsku repu i suncokret na Fraulein- 
hofu, pokusnom polju Instituta za stočarstvo Univerziteta u 
Konigsbergu. U tom je pokusu ispitano: koliki prirod daju 
spomenute kulture po hektaru površine, kolika je njihova 
hranljiva vrijednost i kako svaka pojedina utječe na muznost 
stoke. 

Taj je pokus pri sasvim istim uslovima pripreme tla, gno- 
ienja, obradbe i njege dao ovaj rezultat: 

na ha površiue 500’2 mlc mase 
» n » 389 n u 

„ „ . 3648 „ 


Kravska repa je dala 
Kukuruz „ 
Suncokret 

Sadržaj probavljivih tvari i škrobna vrijednost po K e 1 1- 
n e r u kukuruzne i suncokretne ansilaže i repe u 100 dijelo- 
va suhe tvari te prinos probavljivih hranljivih sastojina u 
mtc po ha: 




Kukuruzna 

Suncokretna 


i 



ansilaža 

ansilaža 

Kravska repal 1 



u 100 
suhe 

rate 

u 103 

mtc na ha 

u 100 

mtc 



tvari 

na ha. 



tvari 

na ha 


suhe tvari — 

100 


100 


100 



organska tvar 

74.60 

52.88 

59.95 

35.22 

82.86 

49.74 


surovi protein 

3.95 

2.80 

6.43 

3.78 

5.78 

3.46 


bjelančevine • — 

2.46 

1.74 

4.18 

2.46 

3.70 

2.22 


amida 

1.49 

1.06 

2.25 

1.32 

2.08 

1.24 i 


surova mast — 

2.47 

1.76 

2.92 

1.72 

0.36 

0.22 


surovo vlakno 

20.52 

14.54 

13.96 

8.20 

6.18 

3.70 

1 

bezđušič. ekstrakt tvari 

47.66 

33.78 

36.64 

21.52 

70.54 

42.36 


Škrobna vrijednost 

68.2 

48.32 

54.9. 

32.26 

59.6 

35.80 


Iz ovoga prikaza vidimo da kukuruz sadrži malo bjelan-j 
čevine, a mnogo ugljohidrata. 

Pokus je nadalje išao za tim da dokaže koji su proizvod-' 
ni troškovi, kakva je hranljiva vrijednost svakoga pojedino-, 
ga krmiva zasebno i, konačno, koja je sigurnost prinosa dotič-J 
ne biljke. Da bi ispitali hranljivu vrijednost svake napose od 
spomenutih triju krmnih biljki, uzete su u pokus krave i ovan. 
Pokus je bio uvijek tako provođen, da je jedna ansilažna pe-1 
rioda ishrane pokusnih životinja došla između dvije periode, 
ishrane repom. 

U tim je pokusima dokazano da, bez obzira na veću 
škrobnu vrijednost, kukuruz nije tako povoljno djelovao na 
mliječnost kao repa. 

Autori tumače taj manjak tim što repa sadrži više bje-j 
lančevine od kukuruza. Suncokret je također slabije od repe 
djelovao na mliječnost, iako sadrži i nešto više bjelančevina 
od repe. Međutim u pokusu je stoka kukuruz uvijek rado uzi- 
mala i obrok sasvim proždrla, što se za suncokret ne može 
reći. Kukuruznu je ansilažu sva stoka radije ždrla nego sun-’ 
cokretnu od koje je često ostatak ostavljala u jaslama. 

Iz toga se razabire da kukuruz na jedinici povr- 
šine proizvodi mnogo više škrobnih vrijed- 
nosti od repe, a daleko više od suncokreta. 

Prirodi upoređeni na ha površine bili su u mtc ovi: 




Suha tvar 

Probavljiva sur. 
bjelančevina 

Škrobna vrijed. 


kravska repa 

60.2 

3.46 

35.8 


kukuruz (ansilaža) 

70.9 

2.80 

48.3 


suncokret (ansilaža) — 

58.7 

3.78 

32.3 


Proizvodni troškovi proračunati za 1 kg 
bili su za: 


Ime biljke 

1 kg 

škrobne vri- 

1 kg probavljive bjelan- 

jednosti stoji Mk 

čevine stoji Mk 

kravsku repu — — — 


0.13 

1.38 


kukuruz (ansilažu) 


0.09 

1.56 


suncokret (ansilažu) — 


0.12 

1.08 


Troškovi: sjetve, 

žetve, konzerviranja itd. iznosili su: 



Za kukuzuznu 

Za suncokrelnu 

Za repu 



ansilažu u Mk 

ansilažu u Mk 

u Mk 

po jutru površine 

— 

163.35 

152.87 

151.41 

po kg. probavljive bjelanč, — 

2.33 

1.62 

1.75 

1 „ „ šrkobne vrijednosti — 

0.14 

0.19 

0.17 


Iz toga se razabire da Nijemci, makar se i nalaze u dale- 
ka nepovoljnijoj klimi nego što je naša, pokreću pitanje i bave 
se mišlju da napuste sjetvu krmne (kravske, 
bagunde) repe. Oni moraju sijati kukuruz kao gla- 
vni usjev i taj je kod njih prilično nesiguran poradi kasnih 
mrazova u proljeće i ranih u jeseni. Na osnovu tih pokusa do- 
šli su autori do zaključka da je još preuranjeno, za njihove 
Prilike, napuštati kulturu kravske repe dok se to pitanje još 
temeljitije i svestranije ne obradi. 

A što tek da rečemo za naše prilike s obzi- 
rom na uporedbu obradbe i njege kravske 
repe i kukuruza? Kravska repa je kultura koja sama 
zapremi tlo od proljeća do jeseni. Ona se teško sprema, na- 
ročito za kišnih jesenskih dana kakovih mi gdjekada imademo 
1 Previše. Iziskuje dobru obradbu u proljeće i mučan posao 
naročito na našim teškim tlima. Katkad je mjestimice stra- 
hovito preraste korov. Plijevljenje, proređivanje, potsađiva- 

nje i drugi poslovi skopčani su s jako mnogo radne snage. 
Ako bismo kod svojih klimatskih prilika napravili sličan po- 
kus, uvjerili bismo se da bi kod nas kukuruz nadmašio repu. 
U našim prilikama možemo, posijavši zuban, dobiti 500 mtc 
biljne mase kukuruza na ha površine, ako ga sijemo u pro- 
ljeće iza inkarnatke. Inače možemo mirne duše računati da 
ćemo još po ozimoj grahorici ili ozimom grašku bez poteško- 
ća dobiti na ha oko 400 mtc prvoklasnog kukuruza za ansila- 
žu. U našim klimatskim prilikama može se, dakle, uvijek lako 
dobiti jedna lepirnjača i kukuruz za ansilažu na istoj površini 
iste godine. Zbog toga smo mi u mnogo boljem položaju od 1 
Nijemaca. Osim toga, kod nas se još po ozimom ječmu možej 
dobiti na ha do 300 mtc prvoklasnog kukuruza za ansilažu s : 
krasnim klipovima koji dospiju u voštanu zrelost. To je u J 
Njemačkoj gotovo nemoguće. Kod nas se dapače još i po pše- ' 
nici, ako je povoljna jesen, može dobiti kukuruz koji je u ; 
stanju da dade na ha do 180, pa i više, mtc zelene biljne mase i 
s priličnim klipovima za ansilažu. 

Iz svega toga jasno izlazi da bi naši livadari i ostali po- ] 
ljoprivrednici, koji su izgradili silose, mirne duše m o - ! 
gli napustiti kulturu kravske repe. Kravska 
repa, istina, daje u nekim godinama vrlo lijepe prirode, ali 
ako računamo proljetne i ljetne radove, spremanje i traplje- 
nje, a napose veliki postotak koji u trapovima propadne, on- 
da je daleko povoljnija kombinacija: lepirnjače i kukuruza ili 
ozimog ječma i kukuruza na istoj površini, jer će ta dva 
usjeva dati kud i kamo više koristi od repe. Troškovi obradbe ‘ 
kukuruza kod nas su manji od troškova za obradbu repe. Po- 
gotovu kad kod kukuruza za ansilažu ne trebamo. okapati u 
redovima između biljka, već samo između redova. Okapati ■ 
strojem stvar je jednostavna i iziskuje malen oprez. 

Obradba ozimih lepirnjača nije ni skupa ni teška, samoj 
kad bi se naši poljoprivrednici mogli priviknuti da je sustavno 
provode. Da se ozime lepirnjače nisu mogle valjano udomaćit’ 
na selu, kriva je mnogo sjemenska trgovina. Ja sam često 
puta imao priliku vidjeti kako je seljak, u namjeri da kupi 
ozimu grahoricu, dobio grahor uz cijenu od 8 pa i 10 dinara 
po kilogramu! Grahor je u proljeće morao preorati, jer nije 
imao rezultata, a usto je njime zakorovio tlo. Zato je potreb- 
no da državna i banovinska poljoprivredna dobra u tom 
smjeru naprave više nego je bilo učinjeno dosad. Uvođenjem 
silosa na selo doći ćemo s vremenom do toga da će poljo- 
privrednici napustiti kulturu kravske repe ili bagunde i da 
će, mjesto kravske repe, posijati sasvim malene ' 
površine šećerne repe. 

Slika 8. Livadar FERENČlC IVAN iz Đurđevca sagradio je 1930 dvije, a 
1931 g. daijne dvije komore u razmjeru 1.50 x 1.50 x 3 metra. 

(Foto Dr Turina) 





... «v 


sagradio 2 komore 
i. (Na slici je silos 
(Foto Dr Turina) 




Slika 9. Livadar KRlLClC PAVAO iz sela Velika Mlaka, opć. Velika 
Gorica sagradio je potporom Higijenskog zavoda 6 komora u razmjeru 
1.5(1x 1.50x 1.50 met. (Foto Dr Turina) 





Poznato je da se lepirnjače ne smiju kiseliti same, već da 
se moraju miješati sa žitaricama kao: pšenicom, raži, kuku- 
ruzom itd. U smjesi sijemo otprilike V 3 žitarica, 2 /s lepirnjača. 
Ako imademo na pr. čistu crvenu djetelinu, lucernu, inkar- 
natku i slično, ne smijemo ih same kiseliti, već ih moramo 
miješati sa 1 % melase ili 3 — 5 % šećerne repe. Melasa je pri- 
lično skupa, a nije je lako ni dobiti. Zato bih ja savjetovao 
svim poljoprivrednicima, koji su izgradili silose, da svako- 
ga proljeća negdje blizu dvora siju 100 — 150 kv hv šećerne 
repe. Sjeme šećerne repe dobije se posvuda, a poljoprivred- 
nik će na toj neznatnoj površini dobiti sasvim dovoljan pri- 
rod od 15 — 20 mtc. Dobivenu repu neka spremi negdje na su- 
hu mjestu u podrumu i neka s njom čeka proljeće. Moguće da 
će mu repa trebati još iste jeseni pri ansiliranju treće djete- 
line, otavića, a moguće da je u jesen neće uopće trebati, već 
u proljeće. Ako je proljeće vlažno, a takvih proljeća ima kod 
nas jako mnogo, pa je kosidba i sušenje djeteline nemoguće, 
kako je bio slučaj u godini 1930, onda je najbolje djetelinu 
pokositi, sasjeđkati, pa izribanu repu miješati s djetelinom i 
sve zajedno ukiseliti. Ta će repa jako dobro doći i za kiselje- 
nje lucerne, inkarnatke, grahorice itd. Kad poljoprivrednik 
vidi da mu šećerna repa neće više trebati, lako će je pohra- 
niti. S ovako malenim količinama šećerne repe poljoprivred- 
nik apsolutno ništa ne riskira, niti mu to može prouzrokovati 
nekakav veći posao. Preporučujemo da svaki poljoprivrednik, 
koji imade silos, posije svake godine onoliko šećerne repe 
koliko sije godišnje »prediva« (lana ili konoplje) za svoje ku- 
ćne potrebe. Na taj će način svaki poljoprivrednik uvijek 
imati dovoljno šećerne repe, pa mu neće biti nezgodno ni te- 
ško spremati lepirnjače, po potrebi, u proljeće i u jesen. Na 
taj način postaće posjednici silosa neovisni 0 klimatskim pri- 
likama, a to je uvelike važno za svakoga poljoprivrednika. 
Nekoji livadari već danas valjano iskorišćavaju silos. Tako 
na pr. g.g. Ivan Granđa, Tomičević, Steiminger 
i drugi pune silose u proljeće ozimim graškom, ozimom gra- 
horicom ili inkarnatkom, a u jeseni kukuruzom, suncokretom, 
otavom itd. 

III DIO 

POSTUPAK PRI MLAKOM ANSILIRANJU RAZLIČITOGA 
GOSPODARSKOG BILJA 


Iako sam pristaša mlakog kiseljenja krme za mali se- 
ljački posjed, ipak ne mogu propustiti priliku da ovdje ne is- 
taknem činjenicu što je među naprednim livadarima moguće 
naći pojedinaca koji krmu toplo kisele. Tako na pr. g. Ivan 
Granđa i drugi u selu Šašinovcu počeše vlastitom inicija- 
tivom toplo kiseliti krmu. Oni tvrde da je mlaka ansilaža pre- 
kisela. 

Ovo ne stoji, jer i mlaka i topla ansilaža mo- 
raju provreti i u kiseliti se. 

Ako je ansilaža prekisela, onda je sigurno po srijedi^ ne- 
ki propust ili nedostatak u radu. Prema kemijskim istraživa- 
njima mlaka je ansilaža baš tako dobra kao i topla, ako se 
pri ansiliranju postupa kako treba. Šašinovčani su ranije iz- 
gradili silo-komore s ogromnim prozorima koje su slabo za- 
tvarali. Zbog toga se krma morala skiseliti. Zato sada nala- 
zite u Šašinovcu od 4—6 metara visoke silose. Iz toga se vi- 
di da Šašinovčani vlastitom inicijativom prelaze od mlakog 
k toplom načinu kiseljenja krme. Napravili su jedan kalup od 
160 cm promjera i 1 metra visine. Taj kalup oni do podne na- 
biju, a drugi ga dan izvlače pomalo prema gore. 

Šašinovčani danas ostavljaju svega samo jedan mali pro- 
zorčić na silosu od 4 — 6 metara visoku. Punjenje i pražnjenje 
takovih silosa skopčano je s dosta velikim poteškoćama. Šaši- 
novčani visoke silose pune običnim košarama koje vuku pre- 
ko kolotura. Isto tako i ispražnjuju te silose. Čovjek bi mi- 
slio da im je taj način rada težak i nezgodan. Međutim, koli- 
ko sam imao prilike s njima razgovarati, svi me uvjeiavaju 
da rad oko punjenja i pražnjenja ne pretstavlja nikakovih 
poteškoća. 

U tim silosima kisele toplo na taj način što na pr. danas 
pokose neku biljnu masu. Šutra će je sjeckati oko tri voza 
i nabaciti u silos tako, da bi debljina toga sloja dosegla oko 
\'A — 2 metra visine u silosu. Sada puste tu krmu oko 24 sata 
da se ugrije i, kad se ugrijala do 50° C, nagaze je i trećega 
dana ponovo nabace nasjeckana 2—3 voza zelene biljne ma- 
se. Kad se drugi sloj ugrijao do 50° C, nagaze ga i nabace 
daljni sloj krme dok sasvim ne napune silos. Kad je silos na- 
punjen, nabace na nj otkošene zelene trave i zemljom sve za- 
jedno valjano zatvore. 

Na isti način ansilira g. Tomičević u jesen otavić u 
svojim 3 m dubokim silo-komorama. I on svaki dan naveze 2 
do 3 voza otavića, ostavi ga da se ugrije 24 sata i, kad se ugri- 
jao do 50°C, zagazi ga i nabaci slijedeći sloj krme od 2 — 3 vo- 
za dok silos sasvim ne napuni. Takovo punjenje komora du- 
bokih tri metra traje kod g. Tomičevića oko 4 — 5 dana. Ako 
je jesen toplija, manje, a ako je hladnija, duže. 

Iz iskustva znademo da sve gospodarsko bilje nema isti 
ili jednak kemijski sastav. Lepirnjače na pr. imadu mnogo 
bjelančevine, a malo šećera (ugljohidrata), dok ostalo gospo- 
darsko bilje imade mnogo više šećera nego bjelančevina. Zbog 
toga što pri kiseljenju šećer provrijava na mliječnu kiseli- 
nu, to će se valjano ukiseliti samo ona zelena biljna masa 
koja imade dovoljno šećera. Mnogo se teže ansilira biljna 
masa u kojoj n e m a d o v o 1 j n o š e ć e r a, a to su — le- 
pirnjače. 

Zato se lepirnjačama pri kiseljenju dodaje šećer, da bi 
mogle lagano provreti. Prema svemu što je rečeno u vezj sa 
mlakim ansiliranjem krme, moramo podijeliti sve krmno bi- 
lje na dva velika skupa, i to: 

A) Krmno bilje koje se ansilira bez primjesa. 

B) Krmno bilje koje se mora ansilirati u smjesi sa prvim, 
ili mu se dodaje šećer u obliku melase ili krmne repe. 

A) KRMNO BILJE KOJE ANSILIRAMO BEZ PRIMJESA 

I. KUKURUZ 

Kukuruz svakako spada među najvažnije biljke za ansi- 
lažu. Brzi razvitak i prodiranje silosa među široke narodne 
slojeve imade se pripisati u prvom redu baš kukuruzu, jer 
se on veoma lagano i sigurno ansilira. Kukuruz za ansilažu 
najviše se sije u Sjevernoj Americi. Prema podacima M a t e- 
n a e r s a ansilira se danas u Americi više kukuruza nego 
svega ostalog krmnog bilja zajedno. Ovo je jedna vrlo važna 
činjenica, pa je i razumljivo da su Američani svestrano ispi- 
tali ansilažnu sposobnost i kakvoću različitih vrsti kukuruza. 
Tako Nevens navodi da je na osnovu 5-godišnjega istra- 
živanja ranih i kasnih vrsti kukuruza za ansilažu došao do 
ovih zaključaka: 


Ime vrsti 

Prinos po akru 
za ansilažu funti 

Prinos suhe Ivari 
po akru funti 

RANE VRSTI 



Boone County White — — 

21.700 

7.560 

Leaming 

17.700 

6.600 

Red Yellow Dent 

20.700 

6.910 

U. of Illinois Two-Ear 

25.500 

7.690 

KASNE VRSTI 



Cocke prolific 

23.200 

6.190 

Mexican june 

21.700 

• 5.820 

Virginia Horselooht — 

24.300 

5.520 


1 akres = 4000 m* ili 1 ha. = 2.5 akresa. 


Kasne vrste donosile su, istina, veće prirode, ali je po- 
stotak suhe tvari bio za 9 — 10^ slabiji od prinosa ranih vrsti, 
jer kasne vrste sadrže mnogo vode. Istraživač je također 
ispitivao u koje vrijeme daje kukuruz na jedinici površine 
najviše mase. Za rane vrsti je ustanovio da najviše mase da- 
je kukuruz u 3 i 4 tjednu mjeseca augusta, a kasne vrste 2 
tjedna kasnije. Nadalje je našao da postotak suhe tvari raste 

vrlo brzo prema završteku vegetacije. Dužim je istraživanji- 
ma ustanovljeno da je kukuruz najbolji za ansilažu onda kad 
njegova masa sadrži oko 30 % suhe tvari. Kukuruzna masa 
koja sadrži preko 30 % suhe tvari, ne da se valjano ansilirati 
i rado pljesnivi. Kukuruzna masa koja sadrži ispod 25 % suhe 
tvari, previše je vodena i biva redovno pre- 
kisela, a nekada malo i gorka. 

Na ovu činjenicu želim napose upozoriti sve livadare i 
ostale poljoprivrednike koji su izgradili silose. Neki se poljo- 
privrednici često žale na prekiselost ansilaže. Zbog 
toga je te poljoprivrednike potrebno upozoriti da ne ansiliraju 
kukuruz gust i nerazvijen, jer je takav kukuruz 
vodenast i svakako će biti prekiseo. 

Kod tih je pokusa nadalje ustanovljeno da je odnos suhe 
tvari između stabljike i lišća s jedne strane, pa oklasaka i zr- 
na s druge, kod ranih vrsti kukuruza, u doba kad su one naj- 
zgodnije zaansiliranje % : 34. Kod kasnih vrsti taj je 
odnos nepovoljniji, jer otpada na oklasak sa zrnom Vs, 
a na lišće i stabljiku 2 /3. Zbog toga je i hranljiva v r i- 
jednost kasnih vrsti manja. Zato se danas prepo- 
ručuje sjetva kukuruza koji, uz masu, daju valjane klipove. 

G. Gaspersmeyer opaža da mliječnost na njegovu 
posjedu ostaje apsolutno na istoj visini, nepro- 
mijenjena od novembra do maja. Niti opada, a niti 
raste. On daje po težini obroka 4 /s kukuruzne ansilaže, a 
Vs suhe djeteline, lucerne, grahorice ili neke druge bjelanče- 
vinama bogate krme. Najvažnije je bilo pri hranjenju to što 
je odnos hranljivih tvari u obroku ostao za sve vrijeme 
nepromijenjen. 

G. Gaspersmeyer navodi da je telad slabo izgra- 
dila kosti, ako je hranjena ansilažom koja sadrži malo suhe 
tvari. Zato se ansilaža mora davati u određenoj količini uz 
ostalu suhu hranu. 

G. K u k a 1 Ivan, livadar iz Rovišća, zasijao je gusti 
kukuruz (sačmu) iza ozimog ječma. Tim kukuruzom, bez dru- 
ge hrane, hranio je koncem septembra krave muzare. Kad 
sam držao predavanje u Rovišću i nagovarao ljude da siju 
kukuruz za ansilažu, reče mi Kukal ovo: »Gospodine, eto 

Vam tamo 34 rali zelenoga kukuruza. Ja ga više ne kosim, a 
i ne znam što da s njime počnem. Hranio sam oko tri tjedna 
stoku tim kukuruzom i vjerujte da mi se krave nisu mogle 
ustati.« Iz toga se jasno vidi da je zeleni gusti kuku- 
ruz jako slaba hrana. Zato mi od prvoga početka na- 
govaramo poljoprivrednike da siju rijedak kukuruz za krmu 
baš na tu istu udaljenost kako siju kukuruz za 

hranu. Kukuruz rijetko sijan daje mnogo zelene mase. Osim 
toga je njegova hranljivost neisporedivo veća od gusto posi- 
janoga kukuruza. Da rijedak kukuruz daje više mase od gu- 
sto posijanoga, o tom su se najbolje uvjerili u god. 1930 liva- 
dari u Gornjem Sarampovu, Gaju, Čazmi, Sv. Ivanu Žabno, 
Đurđevcu, Gradecu, Pitomači, Velikom Potočcu, Virju i drug- 
dje, jer su oni, bez obzira na ponovni savjet, ipak posijali dje- 
lomično gusti kukuruz misleći da će taj dati svakako više ma- 
se nego rijetko posijani kukuruz. Međutim svi su se na vlastite 
oči uvjerili da je gust kukuruz (sačma) narastao svega oko 
0.70 metara visine, a onaj, koji je bio normalno posijan, kako 
se sije za klip, dva puta okopan, za to isto vrijeme narastao je 
2 3 metra visine i imao je ogromne, sasvim izgrađene kli- 
pove. Sada je već i najkonzervativnijim poljoprivrednicima 
jasno da je kukuruz, normalno posijan, najbolja ansilažna 
hrana.^ Međutim još uvijek neki livadari prave pogreške u 
tome što posiju redove na razmak od 70 cm, a u redovima 
ostavljaju kukuruz na 20 cm, dakle pregust. Ovo nikako 
ne valja, jer gusti kukuruz ne donese klipo- 
v a, pa zbog toga imade i manju hranljivu vrijednost. Zato je 
svakako potrebno da biljka od biljke bude u redu 
udaljena oko 45—50 cm. 

Osim toga naročito je važno da livadari nauče 
sijati soju u kukuruz za ansilažu. Kukuruz imade 
jako malo bjelančevina što se najbolje vidi na primjeru koji 
smo već naveli. Da bi bitno popravili snagu kuku- 
ruzne a n s i 1 a ž e, moramo uvijek u taj kukuruz 
posijati i soju. Svaki će se livadar, a i drugi poljopriv- 
rednik, osvjedočiti da će stoka po takovoj hrani da- 
leko bolje dojiti nego po ansilaži u kojoj ne- 
ma primjesa soje. Zato mi soju napose svima 
i s v a k o me toplo preporučujemo da je svi uvi- 
jek siju u kukuruz za ansilažu. 

Kukuruz za ansilažu može se kod nas sijati iza grimizne 
djeteline ili inkarnatke koju u Podravini svi siju koncem au- 
gusta i koja daje u jesen i u rano proljeće mnogo, i vrlo dobre, 
krme. Inkarnatku poljoprivrednici pokose, osuše i spreme ili je 
pohrane zeleno. Nerijetko je i zaoravaju kao zeleno gnojivo. 
Ako bismo, dakle, iza inkarnatke posijali kukuruz za ansilažu 
pa u njega zasijali dovoljno soje, dao bi taj kukuruz već po- 
četkom septembra prvoklasnu masu za ansiliranje. Dobili bi- 
smo svakako od 190 — 220 i više mtc zelene biljne mase za 
ansilažu na rali površine. 

Ozimi grašak i ozima grahorica ostavljaju također u ra- 
no proljeće zemlju, tako da već koncem aprila krmne smje- 



se mogu biti pokošene. Ozimu grahoricu i ozimi grašak mo- 
žemo po volji ili ansilirati, ili zeleno pohraniti ili pak osušiti. 
Po tim ozimim usjevima uspijeće još odlično kod nas kuku- 
ruz za ansilažu. Taj će još svakako lako dati od 180 — 220 mtc 
zelene biljne mase po rali površine. Tako rade livadari u Sa- 
šinovcu, a tako danas radi g. Steiminger i g. Tomi- 
č e v i ć, livadari u Remetincu. 

Kukuruz za ansilažu mogao bi se kod nas sijati s vrlo 
mnogo uspjeha i iza druge djeteline. Kad bismo prvu djeteli- 
nu pokosili malo ranije, tako da bismo drugu djetelinu mogli 
kositi u prvoj polovici mjeseca jula, sigurno bismo po drugoj 
djetelini postigli još mnogo više zelene kukuruzne mase ne- 
goli imademo koristi od treće djeteline. Konačno nije loša 
ideja g. Badanj ka Tome iz Kladara koji je preorao dje- 
telište po prvom otkosu i posijao na nj kukuruz za ansilažu. 

Livadari su kod nas dobili prvoklasni kukuruz iza ozi- 
moga ječma. I mora se istaknuti da poljoprivrednici nijesu 
uopće vjerovali da bi po ozimom ječmu bilo moguće dobiti 
kukuruz koji bi imao valjane klipove. Znalo se za »činkvan- 
tin« da može još dozoriti po strni ozimoga ječma. Međutim 
su se poljoprivrednici iz sela: Đurđevac, Gaj, Gornji Saram- 
pov, Gornja Brckovčina, Miholjanec, Pitomača, Prugovac, 
Šašinovac, Veliki Potočec, Virje i drugih sela godine 1929 i 
1930 uvjerili da i domaći kukuruz (ne američki kasni zuban) 
može još po strni ozimog ječma upravo prvoklasno dospjeti 
za ansilažu, ako je godina imalo povoljna. Taj kukuruz dospi- 
je u voštanu zrelost i daje po rali oko 120 — 150 mtc zelene 
mase. 

Konačno su se livadari iz sela: Brčevca, Gradeca, Đur- 
đevca, Remetinca, Virja, Velike Mlake i drugih svojim ra- 
dom uvjerili da se kod nas može dobiti kukuruz 2 — 2^ me- 
tra visok za ansilažu i po strni ozime pšenice. 

Svima poljoprivrednicima preporučujemo da^ ku- 
kuruz za ansilažu siju po strni ozimog ječ ma, 
naprotiv po strni ozime pšenice neka siju 
suncokret. Suncokret brže raste i daje barem S mase 
više za ansilažu od kukuruza, makar je godina i sušna. Prva 
i najvažnija stvar kod toga, koju ponovo naglašujemo, jest ta 
da poljoprivrednici po strni ne čekaju sa 
sjetvom kukuruza ni jednoga jedinoga sata. 
Pravilo neka vrijedi za sve: čim je usjev skinut, svezan u kr- 
sta, neka se smjesta, prije svakoga drugog rada, polje plit- 
ko praši i kukuruz sa sojom na običnu udaljenost mašinom ili 
pod motiku posije. Ako poljoprivrednici siju kukuruz pod 
brazdu, neka ga posiju pod treću brazdu. Kad je kukuruz ni- 

kao, neka se prodrlja, a nakon toga po potrebi 2 — 3 puta oko- 
pa. Najveća je pogreška uvijek dosada pravljena u tome što 
je polje bilo uvijek ostavljeno da se osuši i isprži. Poljo- 
privrednik je najprije skinuo usjev, osušio ga i odvezao ku- 
ći, omlatio i spremio. Međutim se vlaga iz tla isparila, str- 
nište je postalo tvrdo, raspucalo i tako se ispržilo, da gusto 
posijan kukuruz nije zbog pomanjkanja vlage mogao narasti 
više od 70—100 cm. Ovaj način rada ne valja, i zato neka 
svatko te stvari ima naročito u vidu, jer mu inače posao neće 
nikada valjano uspjeti. 

U redu neka je udaljenost kukuruznih biljki 40 — 50 cm, 
jer ako ih ostavimo preblizu, neće stvoriti klipova, 
a to apsolutno ne smije biti. Najbolji je za ansilažu 
onaj kukuruz koji imade lijepe velike klipove. 

Pita se kad je najzgodnije rezati kukuruz i spremati ga 
u silos. U Udruženim Državama mnogo se danas raspravlja 
ovo pitanje, pa je na Zavodu u Michiganu ustanovljeno da: 


Kukuruz daje zelene mase, odnosno suhe tvari, po akru: 


Porezan 

Zelene 

mase 

funti 

Suhe tvari 
funti 

U o/o 
suhe tvari 

U °/o 

vode 

10 augusta (za vrijeme cvatnje) — 

23.203 

3.670 

17.3 

82.7 

25 augusta (mliječna zrelost) — — 

25.493 

5.320 

20.9 

79.1 

6 septembra (caklava zrelost) — 

25.865 

7,110 

27.5 

. 72.5 

15 septembra (puna zrelost) — . — 

23.007 

8.020 

34.8 

65.2 


1 akres = 4000 m 2 tj. 1 ha = 2.5 akra 


Kukuruz za ansilažu siječe se u caklavoj zrelosti, jer je 
u to vrijeme stabljika još sasvim zelena, a klip je prešao sta- 
nje pečenca. 

Ako želimo na pr. sutra ansilirati kukuruz, siječemo ga 
danas po podne i vežemo u snopove. Sutradan ga navažamo 
u dvor i postavimo snopove jedan pored drugoga u neposred- 
nu blizinu onog mjesta gdje će stajati sjecalica (sječkara), a 
u neposrednoj blizini silosa. Kukuruz za ansilažu režemo sje- 
cahcom (sjeckarom) na dva noža, jer što je s j e č k a sit-’ 
mja, to će njezino spremanje biti jednostav- 
nije i bolje. 

Ako je u kukuruz bila posijana soja, režemo ih zajedno 
i spremamo u silos. 7 o isto vrijedi i onda, ako s kukuruzom 
želimo spremati: djetelinu, lucernu, grahoricu, heljdu i drugu 

zelenu biljnu masu. Isto tako možemo u jesen spremati: ota- 
vu i otavić sa zelenim kukuruzom. Iz toga se najbolje vidi 
da se sa zelenim kukuruzom može miješati svaka zelena 
biljna masa, i to sve lepirnjače i trave kojima bismo inače 
morali dodavati melase ili šećerne repe. 

Pri rezanju i bacanju sječke u silos moraju biti u silosu 
barem dva ili tri radnika koji nabacanu krmu podjedno va- 
ljano gaze. Što je krma bolje i potpunije ugažena, to će i sli- 
jeganje i kiseljenje biti bolje i potpunije. 


2. KUKURUZOVINA 

Kukuruzovinom obiluje naš svaki seljački dvor. Doduše, 
ona baš nema velike hranljive vrijednosti, ali ako je na vri- 
jeme spremimo, imade kukuruzovina, prema K e 1 1 n e r o- 
v i m istraživanjima, vrijednost najbolje slame jarina, a toli- 
ka količina hrane baš i nije na odmet. 

Livadari iz sela: Šašinovca, Remetinca i Virja počeli su 
u zadnje vrijeme sve češće ansilirati kukuruzovinu. Napose 
to vrijedi za Šašinovčane. Tako sam u razgovoru s g. Iva- 
nom Granđom saznao da stoka ansiliranu kukuruzovinu 
sasvim proždre. G. G r a n đ a napose je potcrtavao tu činje- 
nicu. naglašujući da njemu ne propada ni jedan jedini vlat ku- 
kukruzovine. 

Ja sam mislio i govorio poljoprivrednicima u Šašinovcu 
da je nezgodno graditi silos i puniti ga kukuruzovinom i na- 
stojao ih sklonuti da ansiliraju valjan zeleni kukuruz koji kao 
ansilaža pretstavlja zimi prvoklasnu hranu koju stoka vrlo 
rado ždere. Međutim, meni je dokazivao g. G r a n đ a kako 
se njemu isplati graditi silos baš poradi ansiliranja kukuru- 
zovine. On je nadalje tvrdio i to da bi naši poljoprivrednici 
morali graditi silose za ansiliranje same kukuruzovine, jer 
tko nije kušao zimi hraniti marvu ansiliranom kukuruzovi- 
nom. taj ne zna koliku vrijednost imade ta hrana. 

Kad smo tako razgovarali, saznao sam da je g. Huka- 
v e c Ivan, livadar iz Šašinovca, 1930 god. u jesen ansili- 
rao kukuruzovinu već mjesec dana nakon što je kukuruz bio 
Pobran. On je naime kasno zgotovio svoj silos i nije znao što 
bi unutra spremio. 14 XI 1930 godine, kad je već kukuruzo- 
vina bila sasvim suha i kad u njoj nije bilo ni trunka zeleni- 
la: bila je poparena od zime i mrazova, spremljena je na sli- 
Ijedeći način: 

Kukuruzovinu je sasjeckao, a sasjeckanu malo navlažio 
vodom, jer je inače bila presuha. Ovako navlaženu kukuru- 

zovinu tovario je u silos i na koncu valjano zemljom zatvo- | 
rio. Kad je zimi 1931 god. otvorio silos, opazio je da je kuku- j 
ruzovina u silosu bila vanredno žuta i tvrdi da je stoka svuj 
tu kukuruzovinu proždrla ne ostavivši ništa od nje. Kad smo i 
o tom predmetu duže debatirali, uskliknuo je Hukavec: »Kadi 
bih ja danas samo imao takove hrane, bio bih sretan!« Q. I 
Tomičević Franjo iz Remetinca još 1930 godine mije- 1 
šao je u silosu kukuruzinac s kravskom repom i tikvanjem.J 
Tikvanje je i kravsku repu ribao, sve zajedno miješao i spre- 1 
mao u silos. G. Tomičević priznaje da je marva tu hranu 1 
vanredno rado ždrla i opaža da je smjesa bila vrlo dobro 1 
uščuvana. 

Prema navedenim podacima mi možemo prema potrebi ] 
da ansiliramo ili samu kukuruzovinu ili je možemo ansiliratiJ 
u smjesi s kravskom repom i bundevama. Kad poberemo ku-1 
kuruz, kukuruzov vlat je još prilično zelen. Ako je vrijeme ] 
vlažno, bude kukuruzovina iza berbe kukuruza još zelena i 1 
sočna. U tom stanju moramo je sasjeckati i valjano nagaziti I 
u silosu. 

Kad je kukuruzovina valjano spremljena, imade sasvim ] 
lijepu boju, a marva je vrlo rado ždere. Ako kukuruzovinu ] 
nabacimo marvi dnevno pomalo u snopovima u jasle, marva I 
proždre samo jedan neznatan, mekaniji njezin dio. Ali ako je I 
ansiliramo, ona proždre apsolutno sasvim svu kukuruzovinu, ] 
a da ništa ne ostavi. 

Za male posjednike ovaj je moment vrlo važan, jer nam I 
je poznato da mali posjednik ne može svake godine da dođe ] 
do prvoklasne biljne mase za ansilažu, navlastito u suhim ] 
godinama. Ako je vrijeme odviše suho, tako da poljoprivred- I 
nik ne može računati s velikim prirodima kukuruza i sun- | 
cokreta, u tim će godinama dobro doći za hranu stoke i an- i 
silirana kukuruzovina. Mnogi livadari s takvim načinom ra- 
da imadu vrlo dobre rezultate, zato neka taj način, prema ] 
potrebi i uviđavnosti, praktikuju i svi ostali poljoprivrednici. ] 
Kukuruzinac za ansilažu sjecka se baš tako kao i kukuruz: ] 
na dva noža. 


3. SUNCOKRET 

^ U Sjedinjenim Državama spada suncokret među vrlo ] 
važno ansilažno bilje. U Savskoj i drugim banovinama Jugo- | 
slavije imade mnogo krajeva u kojima, zbog suše, ne može- 1 
mo sa sigurnošću računati da će nam donijeti siguran rod j 
kukuruz posijan za ansilažu po ozimom ječmu, pšenici, dru- j 

'goj djetelini, raži itd. Upravo zbog nesigurnosti kukuruza po 
strni, primorani smo suncokretu pokloniti svu pažnju. 

Suncokret je biljka koja podnosi daleko veću sušu nego 
Kukuruz. U svim slučajevima gdje kukuruz strada od suše, 
suncokret će donijeti odličan prirod. Zato neka nam bude 
pravilo da nikada i ni u kojem slučaju ne sijemo samo kuku- 
ruz po strni, već da uvijek uz kukuruz sijemo suncokret. Ako 
živimo u predjelu u kome kukuruz rijetko strada od suše, u 
tom slučaju sijaćemo uvijek više kukuruza, a manje sunco- 
Kreta. Ako smo pak u kraju kao što je: Podravina, Zagorje. 
Slavonija, onda sijemo po strni uvijek više suncokreta, a ma- 
nje kukuruza. Jer makar kako suha bila godina, to sunco- 
kretu ne smeta da naraste 2 i 3 metra visok. Da stoji ovo 
što navodim, slijedi i odatle što se u Primorju za ljetne žege 
sve poljsko bilje naprosto povali, smežura i nestaje, a ipak 
se u toj klimi suncokret vanredno drži. Tko želi da se o tom 
osvjedoči, neka posije kukuruz i suncokret. Jedan jedini po- 
gled na to bilje reći će mu sve što želi. Suncokret u svakom 
slučaju preraste kukuruz. Iako kukuruz dosegne visinu od 
2 — 2^ metra, suncokret će biti visok najmanje 2^ — 3 metra. 
Suncokret raste mnogo brže od kukuruza i donosi oko 
veći prirod od kukuruza. Sve navedene dobre strane sunco- 
kreta moraju dobro imati u vidu svi naši livadari i ostali po- 
ljoprivrednici koji su sagradili silose. Napose moramo 
upotrebljavati sve moguće kombinacije različitoga krmnog 
bilja, jer u protivnom slučaju zacijelo nećemo moći valjano 
da iskoristimo kapacitet silosa. Mi nemamo mnogo vlastitih 
podataka o suncokretu kao ansilažnoj biljci, ali ipak imade- 
mo nekoliko sigurnih podataka koje su naši livadari crpali u 
svom radu. 

Livadar g. Ferenčić Ivan iz Đurđevca ansilirao je u 
g. 1930 suncokret koji je posijao po pšenici u smjesi s kuku- 
ruzom. Suncokret je do oktobra te godine narastao * preko 
2.5 metra, a donio je ogromne cvatove, čemu g. Ferenčić ve- 
li: »pogače«. Stabljika je bila silno debela i tvrda. G. Feren- 
čić se bojao da ga neće moći rezati u sjecalici (sječkari), jer 
Je stabljika suncokreta bila napadno drvenasta i debela. Kad 
ie otvorio ansilažu i počeo hraniti, bojao se da je marva ne- 
će htjeti žderati. Međutim, pričao je g. Ferenčić, stolka je tu 
ansilažu ždrla tako, da nije ništa ostavljala u valovu, pa 
ni najdeblje dijelove stabljike. G. Ferenčić opaža da je sunco- 
kretova ansilaža bila nešto manje kisela od kukuruzne. Sto- 
ka je navodno dojila iste količine mlijeka kao i dok je ždrla 
kukuruznu ansilažu. 

Livadar g. Tomičević Franjo iz Remetinca tako J 
aer je godine 1930 ansilirao suncokret posijan u smjesi s ku-1 
kuruzom. Q. Tomičević priznaje da je u smjesi sijao po pše-| 
mci mnogo više suncokreta nego kukuruza i dodaje da je sun* 
cokret znatno prerastao kukuruz. On je ansilirao oko 80 mtc« 
smjese u kojoj je bilo oko % suncokreta, a samo jedan malfl 
dio kukuruza. Opaža da je stoka ansilažu veoma rado ždrla* 
a ni dojnost nije po njoj popustila. 

Suncokret za ansilažu sijemo po strni na udaljenost reJ I 
dova od 1 metra, a u redu na 80 cm, i to u kućice. U kućici 
ostavimo 4 5 biljki suncokreta, jer ako ostavimo jednu jedi-] 
nu biljku u tom rastojanju, onda će suncokret narasti ogro-1 
man, a pojedine ce mu stabljike biti pretvrde i jako drven-J 
kaste. Zbog toga moramo u kućicama ostavljati 4—5 biljki.l 
Suncokret ovako posijan neće previše otvrdnuti i biće tečniji.l 

Imade livadara koji su sijali kukuruz i suncokret u smje-i 
si. Pokazalo se međutim brzo da taj posao ne valja, jer 
suncokret brzo preraste kukuruz i ovaj znatno zaostane u 
razvitku. Suncokret dospije u cvatnju za 60—70 dana. Ku- 
kuruz pak u voštanu zrelost za 90 — 100 dana. Prema tome 
nije dobro sijati ih u smjesi, jer nejednolično zore za ansila-i 
žu, a osim toga suncokret znatno smeta kukuruzu. Zbog toga' 
neka poljoprivrednici u Zagorju siju po ozimom ječmu oko 2(n 
juna kukuruz za ansilažu, a po pšeničnoj strni, tj. oko 14 jula, 
neka siju suncokret za ansilažu. Ako bude vrijeme povoljno,! 
biće koncem septembra i početkom oktobra obje biljke isto- I 
dobno zrele za ansilažu i moći će se zajedno sjeckati i mije- I 
šati. 

Amos i Woodman pravili su pokuse na Poljopriv- I 
rednoj oglednoj stanici u Cambridgeu (Kembriču) u jako su- 
hoj godini 1921 i našli su da je suncokret dao po akru: 20 to- 
na zelene mase sa 18.5% suhe tvari. Kukuruz je u isto vri- 
jeme dao samo 14 tona zelene mase sa 17% suhe tvari. Gra- 
horica i zob u smjesi dali su za to isto vrijeme svega samo 
8 — 9 tona zelene mase sa 23.5% suhe tvari. Suncokret imade 
više bjelančevina nego kukuruz i repa. Stoka doduše, pre- 
ma pokusima Jantzona i Kirscha, nešto slabije doji po 1 
suncokretovoj ansilaži nego po kukuruznoj i radije uzjma j 
kukuruznu ansilažu od suncdkretove. 

S obzirom na sve što smo rekli, potcrtavamo: Neka po- I 
ljoprivrednici, koji su izgradili silose, svakako siju suncokret | 
po svakom usjevu koji kasno ostavlja tlo i nikada neka ne i 
siju za ansilažu samo kukuruz kao postrni usjev, jer postrni 1 
kukuruz kod nas lakše strada od suše nego suncokret. 

U Americi preporučuju sjetvu suncokreta za ansilažu. 
Oni siju na ha 12—18 kg u redove 100—120 cm udaljene. 
Obrađuju ga kao i kukuruz. Suncokret za ansilažu različito 
se siječe. Neki preporučuju da se siječe kad su zrna u mliječ- 
noj zrelosti. Ogledna stanica u Koloradu preporučuje sječu 
suncokreta za ishranu mlade i tovne stoke pa ovaca nešto 
Kasnije, a za ishranu krava muzara nešto ranije. 

Ogledna stanica u Novom Mexiku preporučuje sječu sun- 
cokreta za ansilažu kad se 80% biljki nalazi u cvatu. Napro- 
tiv Ogledna stanica u Koloradu preporučuje sječu kad se 5% 
biljki nalazi u cvatu. 

Suncokret na dobru zemljištu može dati na ha do 160 
mtc glava i oko 300 — 350 mtc stabljika i lišća. Ansiliraju se 
ili same glave ili čitava biljka. U suncokret se mora sijati 
soja da bi se sadržaj bjelančevina povisio. 

Suncokret ansilira se sam ili u smjesi s kukuruzom, so- 
jom, djetelinom itd., a sjeckamo ga na dva noža kao i kuku- 
ruz. 

4. S1RAK 

Sirak dolazi u obzir za sva ona tla i položaje koji jako 
stradaju od suše. On dobro uspjeva u: Primorju, Vojvodini, 
Srijemu i u svim onim predjelima koji ljeti imaju malo obo- 
rina, a u kojima kukuruz kao postrni usjev uopće ne može 
doći u obzir. Sirak bi se mogao upotrebiti barem djelomično 
u Podravini u okolici Pitomače, Virja, Semovca i drugdje u 
smjesi sa suncokretom i kukuruzom. Ako se poljoprivrednik 
boji da bi mu kukuruz mogao stradati, neka uz suncokret i 
kukuruz po pšeničnoj strni uzme u smjesu i nešto sirka. Sve, 
i najgore naše suše, snosi sirak bez opasnosti i daće lijepi 
prirod. Kod nas se sirak naročito mora sijati u smjesi iza 
Pšenične, ražene i drugih strni, ako je godina suha. 

Livadari još zasad nisu ga samoga kiselili u većim ko- 
ličinama, već su ga pojedinci u sasvim neznatnim količina- 
ma ansilirali uz ostalo bilje. 

Šećerni sirak (Sorghum saharathum) mnogo siju u oko- 
hci Vukovara i tamošnji ga poljoprivrednici veoma hvale. 
Siju ga u proljeće i kose do tri puta .U vrućim ljetnim mje- 
secima to je navodno za njihove krajeve jedina biljka koja 
daje ogromne količine prvoklasne zelene biljne mase. Pre- 
poručuje se za pjeskovita tla Podravine, Like, Dalmacije, Bo- 
sne, Vojvodine i istočne Srbije, tj. za sve predjele u državi 
koji stradaju od suše. 

Iz američkih je podataka poznato da se sirak ansilira 
odlično, dapače još lakše nego kukuruz. Sirak se ča može, 
bez većih gubitaka, spremiti i u obične trapove u zemlju. 

Za ansilažu on se sije na udaljenost redova od 40 em, a 
u redu su biljke na 20 — 30 cm udaljene. Okapa se, sjecka i 
sprema baš tako kao i kukuruz. 


5. HELJDA 

Heljda kao postrni usjev kod nas se mnogo sije. Sije se 
na pjeskovitim suhim tlima i daje dobre prirode. Napose do- 
bro uspijeva na preoranim livadarskim površinama. Ako su; 
te površine u proljeće bile premokre, bojimo se zbog nastale 
suše da bi nam drugi neki usjev stradao. 

Heljdu su u smjesi s ostalim biljem ansilirali neki liva- 
dari u Pitomači. 

Sjecka se i ansilira kad su sjemenke već počele sazri- 
jevati, a možemo ih pustiti i da donekle sazore. 

Stabljika je heljdina u to vrijeme još zelena i sočna. Ako 
sjeme sasvim sazori, onda lagano ispada. Zato se preporu- 
čuje heljdu za vremena kositi i navesti u dvor. Lako se an- 
silira sama, ali je možemo sjeckati i ansilirati u smjesi s 
ostalim gospodarskim biljem. 


6. ČIČOKA (TOPINAMBUR) (Helianthus tuberosus) 

Čičoka je još zasad gotovo nepoznata na našim se- 
lima. Cvat je čičoke sasvim sličan cvatu suncokreta, 
samo je mnogo manji. Inače biljka, kad nastanu topliji dani, 
raste vrlo brzo. Stabljika joj naraste od 2 i ^—3 metra i 
daje ogromnu zelenu masu i do 500 mtc na ha površine. Ispod 
zemlje stvara prilično velike gomolje pa može uroditi i do 
300 mtc gomolja na ha. Gomolji joj se preko zime u zemlji 
ne smrzavaju, i zbog toga čičoka pruža svinjama u zimi 
vanrednu pašu. Kad se biljka valjano ukorijeni, može se kroz 
godinu nekoliko puta pokositi, jer tjera neobično snažno i 
brzo. 

Neki joj gospodari tijekom ljeta nekoliko puta trgaju 
lišće i daju ga svinjama. Čičoka se teško otstrani s povr- 
šine na koju je jednom posađena. Zato se preporučuje da se 
sadi uvijek na pustošne površine, svinjske ispuste, uz putove 
i šume, tj. na svima takvim komadima koji su za drugu kul- 
turu nezgodi. Jedino svinje mogu sasvim iskorijeniti či- 

eoku. ako ih ponovo pustimo na pašu na te površine. Čičoka 
je vrlo dobra ansilažna biljka, jer imade bjelančevina više ne- 
go kukuruz. Tako lišće čičoke imade 3.75 % bjelančevine, a 
gomolji imadu 2 % , dok zeleni kukuruz ima bjelančevina sve- 
ga samo oko 1.5 % . Osim toga imade čičoka i nešto više bez- 
dušičnatih tvari, a manje surovih vlakanaca od kukuruza. Iz 
toga se vidi da je čičoka biljka koja daje vrlo tečnu i dobru 
ansilažu. Mi doduše nemamo vlastitih iskustava ansilažom 
čičoke, ali, koliko se danas znade, ansilira se čičoka veoma 
jednostavno i lako, baš kao i kukuruz. Pri ansiliranju sjecka 
se na dva noža. 


7. MRKVA 

U nekim predjelima Dravsike banovine sije se mrkva u 
ozimi ječam jako mnogo i gotovo neizostavno. Kad se žito 
požanje, mrkva se okopa i do jeseni naraste velika. U jesen 
se vadi i sprema u trapove. U trapovima pokvari se prilično 
veliki procent, zato je mnogo zgodnije, ako mrkvu ansilira- 
mo. Ansilira se lišće i korijen zajedno, a ansilaža pret- 
stavlja vrlo dobru i zdravu hranu, napose za konje i ždre- 
bad. Mrkva se mora prije ansiliranja oprati, jer se teže an- 
silira, ako je blatna, a usto postoji opasnost da, poradi velike 
množine različitih onečišćenja, nastupe u ansilaži nepovoljni 
procesi vrenja koji je mogu pokvariti. Pri ansiliranju režemo 
lišće i korijen zajedno na tri noža, a sjeckanu masu trpamo 
u silos i valjano gazimo. Mrkvu možemo miješati i s ostalim 
gospodarskim biljem. 


8. LIŠĆE KUPUSA, KORABE I KELJA 

Lišće spomenutog bilja može se ansilirati samo. Poljo- 
privrednici nemaju tako velike površine zasijane spomenu- 
tim biljem, da bi mogli samim lišćem napuniti silos. Zato liš- 
će spomenutih biljki miješaju s kukuruzom, kukuruzovinom, 
suncokretom i drugim gospodarskim biljem. Koraba ne smi- 
je se ansilirati sama, jer mlijeko dobije neugodan miris, ako 
se stoci daje takva ansilaža. Zato se lišće korabe ansilira s 
repnim lišćem, kukuruzom, suncokretom i drugim. 

Otpatke kupusa mnogo ansiliraju livadari u Šašinovcu. 
I ako g.g. Ivan Granđa, Šikuten Mato, Tomo Granđa i drugi 
ansiliraju ih uvijek u smjesi s drugom krmom i vele da je 
ansilaža kupusova lišća u zimi vrlo dobra hrana i da je sto- 

ka rado ždere. Skreće se naročito pažnja na to da se lišće 
pri ansiliranju opere, jer blatno ne može dobro provreti. Lišće 
se spomenutoga bilja pri spremanju u silos sjecka s ostalim 
krmnim biljem, a sjecka se i onda, ako se ansilira samo. 


9. GLAVE I LIŠĆE ŠEĆERNE I KRMNE REPE 

Ansiliranje lišća i glava krmne i šećerne repe poznato je 
od davnine. Poljoprivrednici, koji na većim površinama uz- 
gajaju krmnu i šećernu repu, imadu u jesen tolike količine 
tih otpadaka, da se za njih isplati izgraditi silos. Tolike je 
mase odmah nemoguće pohraniti, a sušiti ih također nije ren- 
tabilno. Zato postoji jedna mogućnost: da se te mase ansili- 
raju. Ranije su kiselili sve te otpatke u običnim jamama u 
zemlji. Takova je ansilaža bila redovno jako loša, a i propa- 
dao je na taj način velik dio hrane. U ansilaži je bilo mno- 
go maslačne kiseline, i stoka je nije rado ždrla. Praktičari 
je ne daju bređim kravama, niti boljoj uzgojnoj stoci. 

Zato se danas repno lišće i glave konzerviraju u nepro- 
pusnim betonskim komorama. Praksa je pokazala da repno 
lišće biva jako povenuto i blatno kad ga spremamo u silos. 
Takovo lišće u silosima loše provre. Zbog toga moramo 
repno lišće ansilirati po mogućnosti svježe i čisto. Danas već 
postoje strojevi kojima se ta biljna masa može valjano oprati 
i očistiti. Budući da pri ansiliranju repnog lišća iz biljnih 
tkani izlaze veće količine soka, koji nam kasnije oteščava va- 
đenje ansilaže, preporučuje se rahlo na dno silosa nabaciti 
pljeve do Vs njegove visine. Lišće se pri ansiliranju sjecka 
i valjano nabija. Doduše, livadari i ostali mali poljoprivredni- 
ci imaju uvijek u svom gospodarstvu manje količine zasijane 
repe. Oni dobiju godišnje nekoliko vozova tih otpadaka, zato 
oni u svim selima, gdje su izgrađeni silosi, jednostavno mi- 
ješaju repno lišće s ostalom krmom. U Šašinovcu su na pr. 
spremali repno zajedno s kupusovim lišćem i zelenim kuku- 
ruzom. 

Honcamp, Schram i Wiessmann pravili su 
točne pokuse i istraživanja u smjeru da bi ustanovili što 
smeta te biljne dijelove da valjano u silosu provru. Našli su 
da je najvažnija stvar da se lišće valjano opere, sasjecka i 
nabije u nepropusne komore. Na pr. lišće šećerne repe, spre- 
mano kako treba, imalo je sasvim neznatne gubitke na suhoj 
tvari: 

Slika 12 Livadar C1K JAKOB iz Virja sagradio je 3 komore u razmjeru 
1.50x 1.50x3 met. < Foto Dr run " a) 


LIŠĆE 

ŠEĆERNE REPE 

Pokus 1926/1927 godine 

Pokus 1928/1929 godine 

Neoprano 

Oprano 

6.82o/o 

5.38 0 / o 

3.38o/o 


Autori opažaju da su bjelančevine u toj masi bile pod- 
vrgnute jačem razaranju na druge dušične spojeve, naročito 
amide. Time međutim ne nastaju gubici, jer se u životinjskom 
tijelu amidi sintetiziraju na bjelančevine. Probavljivost ukise- 
ljenog lišća bila je djelomično i veća od svježe biljne mase. 
Dodatak 1 % melase koristio je i pospješio procese ukiseljiva- 
nja repnoga lišća. 

10. REPNI REZANCI 

U predjelima gdje rade tvornice šećera, običavaju poljo- 
privrednici za hranu stoke nabavljati repne rezance. Poljo- 
privrenici, koji tvornicama siju i odašiljaju šećernu repu, do- 
bivaju od šećerana odgovarajuću količinu rezanaca za ishranu 
stoke. Na velikim posjedima redovno rade tako, da te rezance 
utrape. U trapovima se masa rezanaca pokvari, pa se u no- 
vije doba počelo sve češće i rezance ansilirati. 

Budući da rezanci sadrže jako malo, gotovo ništa, šećera, 
ne ansiliraju se dobro. U ansilaži od rezanaca nalazimo re- 
dovno dosta maslačne kiseline, pa se u novije doba preporu- 
čuje ansiliranje rezanaca uz dodatak od 1 % melase. Rezan- 
ce pri spremanju u silos moramo valjano nabiti da bi sav uz- 
duh otstranili, a nato silos valjano zatvorimo. 

Honcamp, Shram i Wiessmann proveli su pre- 
cizne pokuse s repnim rezancima i ustanovili su da u si- 
losima nastaju ovi gubici na suhoj tvari: 


REPNI REZANC 

I 

Pokus 1926/1927 godine 

Pokus 1927/1929 godine 


Velika vaza 1 

Mala vaza 3 

3.91 o'o 

10.96o/o 

15.39o/o 


Velika vaza imala je sadržaj od 300 kg ansilaže. 
Mala vaza imala je sadržaj od 62 kg ansilaže 

I kod rezanaca je opaženo ono isto što je opaženo i kod 
repnoga lišća. Probavljivost je porasla, bez obzira na to što 
su bjelančevine razarane na amidne spojeve. 

Konačno pravljen je pokus tako da su rezanci ansilirani 
pod vodom. Usporednim pokusima dokazano je da se vrenje 
bezdušičnatih tvari zbilo u pokusu s vodom i u pokusu bez 
vode otprilike jednako. Surova vlakna i surova bjelančevina 
nisu pretrpjeli gotovo nikakvih gubitaka. 

Dodatak melase imao je lijep rezultat, jer se u ansilaži 
stvorila dvostruka množina mliječne kiseline. Iz toga se vidi 
da su repni rezanci izluženi i da nemaju dovoljno šećera da 
bi mogli valjano provreti. 


11. KRUMPIR 

Iz iskustva, opažanja i istraživanja svi vrlo dobro zna- 
demo da nije jednostavna stvar u gospodarstvu duže vrijeme 
sačuvati krumpir. Krumpir se lako i brzo pokvari i sag- 
njije, i to zato što on sadrži mnogo vode. 

Greiseneger i Neudecker izračunali su gubitke 
kod spremljenoga krumpira u zimi sa 25%. Gubitak kod krum- 
pira zavisi, doduše, od nekoliko momenata, a naročito od to- 
ga u kakvom je stanju spremljen u podrum. 

Nadalje zavisi gubitak naročito i o tome kakav je podrum 
u koji smo spremili krumpir. Ako je podrum nedovoljno zra- 
čan, ili ako je mokar, kakove podrume redovno nalazimo u 
selima, onda sagnije i propadne daleko više krumpira, i gubi- 
tak možemo računati sa 30 — 40%. 

Krumpir je važna poljoprivredna biljka koja se sprema 
u trapove ili u podrum. Da se krumpir dade vrlo dobro i la- 
ko ukiseliti, o tom se još kod nas jako malo znade. U sjever- 
nim predjelima Evrope uzgaja se krumpir mnogo više nego 
kod nas, i u tim predjelima krumpir je za prehranu pučanstva 
od daleko veće važnosti negoli kod nas. U tim se predjelima 
krumpir mnogo upotrebljava i za tovljenje svinja. Da poljo- 
privrednici ne bi bili prisiljeni toviti svinje u doba kad ih je 
pun trg i kad su kod svakoga utovljene, oni ansiliraju 
krumpir i čuvaju ga do potrebe u silosima. Kad priliv utov- 
ljenih svinja na svjetskim tržištima popusti, onda poljopriv- 
rednici otvore silose i pripravljaju svinje za tov. 

Krumpir se ansilira: neparen, paren, smrznut i nagnjio. 



A) ANSILIRANJE NEPARENOGA KRUMPIRA 

Neparen krumpir ansiliramo jedino u slučaju, ako misli- 
mo hraniti rogatu marvu. Neparen ansilirani krumpir ne smi- 
jemo davati ni svinjama ni konjima. Ako želimo ansilirati ne- 
paren krumpir, moramo ga svakako najprije valjano oprati. 
Opran se krumpir nabija dobro u silos. Silos u svakom slu- 
čaju mora biti nepropustan. Pri nabijanju krumpira u silos iz- 
lazi mnogo soka koji se pritom silno pjenuši. Zato se silos 
najprije napuni nešto preko polovice i ostavi se 2 — 3 dana da 
se pjena slegne. Nakon toga nabija se krumpir ponovo u si- 
los koji se napuni gotovo do vrha. Na vrh se metne 40 — 50 
cm debeo sloj pljeve ili slame, i sve se dobro zatvori nabi- 
tom zemljom. Slama i pljeva imadu tu svrhu da suvišnu vo- 
du barem djelomično upiju. Da bi sok iz krumpira što prije 
izašao, dodaje mu se pri ansiliranju nešto soli, oko 0.5%. 


B) ANSILIRANJE PARENOG KRUMPIRA 

Pareni se krumpir u sjevernim zemljama Evrope vrlo 
mnogo ansilira. Upotrebljava se za tovljenje svinja. Već da- 
nas postoje čitavi mašinski uređaji kojima možemo dnevno 
pripremiti i ansilirati na vagone krumpira. Paren ili kuhan 
krumpir možemo valjano spremiti i u obične komore u zem- 
lji. samo se u komorama moraju stijene obložiti daskama da 
bismo krumpir očuvali od nečistoće. 

Ako želimo ansilirati pareni krumpir, onda ga moramo 
u prvom redu valjano oprati. Za pranje krumpira postoje već 
danas vrlo dotjerani strojevi. Opran krumpir pari se u velikim 
kotlovima. Paren se krumpir sada valjano nabija u silos. Kad 
smo silos napunili, pokrijemo ga običnim daskama, a na daske 
nabacimo do 30 cm debeo sloj nabite zemlje. Pareni se krum- 
pir čuva u silosu vrlo dobro i dugo, gotovo bez gubitaka. 


C) ANSILIRANJE SMRZNUTOGA KRUMPIRA 

Ako nam se krumpir kojim slučajem smrzao, možemo ga 
bez svakoga gubitka ansilirati na način kako je gore rečeno. 
Smrznuti krumpir pusti se da okravi, valjano se opere, pari i 
nabije u silose. Nabijeni se krumpir zatvori kako je gore na- 
vedeno. 

D) ANSILIRANJE NAGNJILOGA KRUMPIRA 

Imade slučajeva da nam krumpir u spremištu ili u trapu, 
zbog nepovoljna vremena ili mjesta, u zimi gnjije u masama. 
Nerijetko se dogodi da smo spremili krumpir po nepovoljnu 
vremenu, pa nam u podrumu isto tako gnjije. U tom slučaju 
možemo krumpir najbolje očuvati od gnjijenja na taj način da 
ga malo bolje proberemp, valjano operemo i valjano parimo, 
odnosno kuhamo. Paren krumpir treba dobro nabiti u silose 
i ove zatvoriti. 

Nije tako jednostavna stvar ansilirati paren krumpir. U 
Njemačkoj danas za takove radove općenito upotrebljavaju 
naročite mašine koje imaju napravu za pranje, velike kotlove 
za parenje i potreban kotao za paru. Mali poljoprivrednici 
ne mogu nabaviti ovakove velike mašine. Zato bi zadruge 
mogle nabaviti običan veliki kotao. Svaki poljoprivrednik 
dnevno kuha krumpir za ishranu svinja. Umjesto da to radi 
svaki dan kroz nekoliko mjeseci, biće mu mnogo zgodnije da 
taj posao obavi za 2 — 3 dana, pa mu kuhanje u zimi ne odu- 
zima vremena. Osim toga uštedjeće poljoprivrednik mnogo i 
drva i vremena kad je neprestano pri jednom poslu. Naši 
bi poljoprivrednici na taj način zimi mnogo bolje i lakše hra- 
nili svinje. Kad sam govorio o potrebi ansiliranja kuhanoga 
krumpira, rekli su pojedini poljoprivrednici da je svejedno, 
ako ga kuhaju par dana uzastopce u jesen ili svaki dan u zi- 
mi. Tko tako misli, vara se, jer ako malo promisli o onome 
što je rečeno, uvjeriće se da će napraviti znatne uštede, a i 
posao da će mu kasnije biti jednostavan i lagan. 

Konačno naročito podvlačimo činjenicu da su gubici krum- 
pira spremljenoga u podrumu ili u trapu veoma veliki. Na- 
protiv gubici su neparenoga i ansiliranoga krumpira nez- 
natni, ukoliko se tu uopće i može govoriti o gubicima. 


E) ANSILIRANJE KRUMPIROVE CIME 

Imade krajeva u kojima poljoprivrednici u jesen uvijek 
imadu veće količine krumpirove cime. Ovo vrijedi naročito 
za brdske krajeve u kojima se mnogo uzgaja krumpir. To - 
vrijedi naročito za naš Gorski Kotar, Sloveniju i druge kra- 
jeve gdje se krumpir vrlo mnogo uzgaja. U jesen je u tim kra- 
jevima krumpirova cima još sasvim zelena. Nekoliko dana 
prije negoli želimo vaditi krumpir pokosimo po suhu vreme- 
nu otprilike dva do tri voza krumpirove cime. Natrpamo je 
na kola i vozimo kući. Čim smo navezli cimu u dvor, sasjec- 

kamo je i rahlo nabacimo u silos. Čekamo do idućega dana, 
tj. 24 sata. Ta će se masa sigurno za to vrijeme ugrijati, i kad 
se masa ugrijala na 45—50° C, dobro je nagazimo. Odmah po- 
novo rahlo nabacimo u silos nasjeckana dvoja ili troja kola 
krumpirove cime. Sutradan, kad se drugi sloj ugrijao do 45°C, 
nagazimo ga i nabacimo treći sloj cime dok silos napunimo 
do vrha. 

Iz toga se razabire da se krumpirova cima mora ansili- 
rati po toplom načinu kiseljenja. Ona se može kiseliti i mla- 
ko, ali se ta ansilaža pokazala nepodesnom za hranjenje mar- 
ve. Stoka je propadala, jer je češće dobivala želučane i cri- 
jevne katare. Krumpirova cima ukiseljena ne smije se davati 
konjima, već samo rogatoj marvi kojoj se opet ne smije da- 
vati dnevno previše te ansilaže. Računa se na odraslo grlo 
dnevno do 10 kg. Više neka se ni u kojem slučaju ne da. 

Krumpirova cima mora biti za vrijeme ansiliranja čista da 
valjano provre i da se ukiseli. Toplo ansilirana cima bolja 
je od mlako ansilirane, jer toplo ansilirana izgubi neka svoja 
loša svojstva i ne izaziva poremećenja u probavnim organi- 
ma stoke. Napose se preporučuje da se krumpirova cima mi- 
ješa sa: otavom, otavićem ili djetelinom kako bi se ansilira- 
la smjesa, a ne čista cima. U tom slučaju možemo smjesu bez 
brige pohranjivati marvi, kao što se ansilaža obično pohra- 
njuje. Svaki će poljoprivrednik lako za tu svrhu na livadi ili 
na polju naći manju količinu biljne mase. 

B) KRMNO BILJE KOJE SE ANSILIRA U SMJESI ILI 
UZ DODATAK ŠEĆERA U OBLIKU MELASE ILI 
ŠEĆERNE REPE 

Sveopće je poznata činjenica da lepirnjače (Papilionaceae) 
sadrže mnogo bjelančevina, a malo šećera (ugljohidrata). Bu- 
dući da pri ansiliranju, odnosno ukiseljivanju krme, šećer pro- 
vrijava na mliječnu kiselinu, to se lagano ukiseli samo ona 
biljna masa koja sadrži dovoljno šećera. Dokazana je i u vi- 
še navrata utvrđena činjenica da se lepirnjače teško i nesi- 
gurno ansiliraju same. Zato mi napose podvlačimo da se po- 
ljoprivrednici pri ansiliranju lepirnjača pridržavaju ovih na- 
puta kako ne bi doživjeli razočaranja. 

Šećer dodaje se lepirnjačama 11 a dva načina, i to u obli- 
ku melase ili u obliku šećerne repe. Melasa dobiva se kao nuz- 
proizvod pri fabrikaciji šećera, a 100 kg stoji oko 140 dinara. 
To je poput meda tamna, slatka, a žitka tekućina, koja se ra- 
zašilje u drvenim ili željeznim lagvima. Uoči kiseljenja lepir- 
njača uzmemo na pr. u jednu kantu oko 5 kg melase i u istu 
kantu nalijemo isto toliku količinu vruće vode. Melasu i vru- 
ću vodu dobro promiješamo. Na taj način dobićemo slatku 
kapljevinu kojom u silosu prskamo sjeckane lepirnjače, sije- 
no, otavu i slično. Zatim poprskanu biljnu masu dobro uga- 
zimo. 

Budući da je Savez livadarskih zadruga pri nabavi me- 
lase za svoje članove naišao na vrlo velike poteškoće zbog 
novoga trošarinskog zakona, dala je uprava Savezova napra- 
viti posebne svoje bačve da bi mogla zadovoljiti potrebama 
članova. Dodatak od 1 % melase dovoljan je da se lepirnjače 
valjano ansiliraju. To znači da oko 1 kg melase dodajemo na 
100 kg zelene mase neke lepirnjače ili sa 100 kg melase da 
ansiliramo 1 vagon djeteline, lucerne i drugih lepirnjača. Zbog 
toga nije dodatak melase ni skup ni nerentabilan. Ako ma ko- 
joj lepirnjači, koju želimo ansilirati samu, dodamo melase, ne 
trebamo se bojati da će nam krma propasti i sigurni smo za 
uspjeh ansilaže, a to nam mnogo vrijedi. 

Osim melase upotrebljava se za ansiliranje samih lepir- 
njača šećerna repa. Ako ovo znademo, svaki si poljoprivrednik 
može lako i bez poteškoća osigurati potrebnu količinu šećer- 
ne repe za ansilažu lepirnjača. Poljoprivrednik koji je izgra- 

dio silos, a ne želi imati izdataka na melasu, osim toga i ne 
treba da čeka kad će dobiti melasu iz tvornice, može sebi jed- 
nostavno i lagano pomoći na taj način da u svoje gospodar- 
stvo za potrebe ansilaže provede proizvodnju šećerne repe. 
To je veoma jednostavno, jer poljoprivrednik odredi napro- 
sto iz godine u godinu na svom posjedu malu parcelicu od 
100 — 150 kv. hvati i na njoj posije šećernu repu baš tako ka- 
ko uvijek i svake godine za potrebe svoje obitelji uzgaja lan 
(predivo). Na tako maloj parcelici posijana šećerna repa do- 
nijeće mu svakako oko 15 — 20 i više mtc šećerne repe. U je- 
sen će šećernu repu spremiti negdje na suhu mjestu u podru- 
mu ili trapu. Ako je u jesen loše vrijeme, da poljoprivrednik 
ne može sušiti krme, moći će upotrebiti jedan dio šećerne re- 
pe da po potrebi ansilira tu krmu. Ako je proljeće mokro i 
nepovoljno, upotrebiće je kad ne može osušiti na pr. djeteli- 
nu, inkarnatku, lucernu i druge lepirnjače koje zbog preobila- 
tih oborina nabujaju, prestare i polegnu. U tom slučaju ta ma- 
la količina šećerne repe napraviće mu ogromne usluge. 

Pri ansiliranju lepirnjača dodaje se šećerne repe od 3 — 5 %, 
a to znači da na vagon čiste ansilaže neke lepirnjače dodaje- 
mo svega oko 5 mtc šećerne repe. Po sebi se razumije da se 
šećerna repa prije uporabe mora oprati i izribati. Izribana do- 
daje se ansilaži prema potrebi. 


1. CRVENA DJETELINA 

Kod nas je svakako najraširenija krmna biljka. Nju da- 
nas siju svi poljoprivrednici, neki na manjim, a neki na ve- 
ćim površinama. Svi poljoprivrednici znadu kako se djeteli- 
na teško osuši. Ako pak za vrijeme sušenja nastupi kišovito 
vrijeme, onda se napola suha djetelina mora zgrtati u kupo- 
ve, a kad nastane lijepo, mora se ponovo razbacivati. Kup- 
čanjem i razgrtanjem poljoprivrednik izgubi sve lišće na po- 
lju i odveze kući same stabljike koje konji jedva proždru. 
Iako bi u mnogim predjelima Savske banovine narod morao 
sušiti djetelinu na piramidama, kozolcima i sličnim skelama, 
on to ne radi, već jadikuje, ako se u proljeće produži vlažno 
i nestalno vrijeme. Zbog bojazni da na polju ne ostavi sve što 
je vrednije, naš je seljak u stotinu jada i neprilika. 

Voltz, Reisch i Jantzon svojim pokusima ansili- 
ranja i sušenja djeteline na skelama iz istoga polja i starosti 
ustanovili su. da se ansiliranjem iz iste površine dobije više 
probavljivih tvari nego ako se ista masa osuši na piramida- 
ma. Iako je sušenje djeteline mnogo bolje i zgodnije na ske- 

lama nego na zemlji, dokazano je točnim pokusima da suše- 
njem nastaju mnogo veći gubici nego ansiliranjem iste mase. 
Spomenuti autori dobili su iz 100 dijelova suhe tvari dobivene 
sušenjem na piramidama iz iste djeteline spremane pod sa- 
svim istim uslovima samo oko 90 kg mlijeka. Gubici na pira- 
midama iznosili su poprečno oko 20%, a gubici u silosu svega 
samo 5%. Nadalje su ustanovili da je za proizvodnju 100 kg 
suhe tvari u obliku djetelinske ansilaže sa 80% vode bilo po- 
trebno 525 kg svježe djeteline. Da se u djetelinskom sijenu 
proizvede ista količina suhe tvari, potrebno je bilo svega 600 
kg svježe djeteline. Po tome je 100 kg svježe djeteline u obli- 
ku ansilaže proizvelo svega 20 kg mlijeka, a u 
obliku sijena na piramidama proizvelo je 100 kg svježe dje- 
teline s a m o 15 kg mlijeka. Iz toga pokusa slijedi da je 
djetelinska ansilaža za proizvodnju mlijeka bila 33% izdašni- 
ja od najbolje osušenoga djetelinskog sijena na piramidama 
iz istoga polja. Djetelina se ansilira ovako: Kad je u cvijetu, 
pokosimo je i vozimo, što prije, to bolje, kući. Sjecka se sje- 
calicom (sječkarom) na dva ili, još bolje, na tri noža. Sječka 
se baci u silos, a jedan je radnik pritom prska razrijeđenom 
melasom ili joj dodaje naribanu šećernu repu. Djetelinsku 
sječku nagazimo što je moguće bolje, a valjano nagaženu, 
kad smo silos propisno napunili, zatvorimo. Moramo napose 
pripaziti da sječku dobro ugazimo, jer ako je sječka propisno 
i savjesno ugažena, neće se ona mnogo slijegati u silosu. Ako 
smo sječku samo površno nagazili, ansilaža će se napadno 
sleci. Nekim se je Jivadarima slabo nagažena ansilaža slegla 
gotovo 50%, a valjano se nagažena ansilaža sliježe obično 
samo oko 10%. U svakom slučaju moramo nastojati da silos 
sto prije definitivno napunimo i da ga što bolje zatvorimo ka- 
ko bi se procesi kiseljenja mogli nesmetano odvijati što je 
moguće prije. 


2. LUCERNA 

Kosi se za ansiliranje u cvijetu, navozi kući i sjecka te 
se poprskana melasom ili miješana ribanom šećernom repom 
sprema u silos. Postupak je u svemu isti kao i pri ansiliranju 
crvene djeteline. 

Crasemann pravio je pokuse sušeći lucernu pri naj- 
povoljnijem vremenu kad je lucerna bila za 30 sati posušena. 
U tom su slučaju gubici na probavljivoj surovoj bjelančevini 
bili 28.8%, a škrobna je vrijednost bila 39.2%. Za lošega vre- 
mena iznosili su gubici po L e p e h n u pri spremanju prvoga 
i drugog otkosa na probavljivim surovim bjelančevinama 



55.8%, a na škrobnoj vrijednosti svega 63.9%. Isti autor navo- 
di gubitke probavljive surove bjelančevine kod običnoga su- 
šenja sa 50%. Ansilirajući propisno lucernu možemo izgubiti 
samo oko 5% hrani jivih tvari. A to je u svakom slučaju og- 
romna razlika. 

Što smo rekli za način ansiliranja crvene djeteline i lu- 
cerne, to isto vrijedi i za ansilirnje čiste: 

3) grahorice ozime 

4) » jare 

5) inkarnatke 

6) ozimog krmnog graška 

7) graha 

8) soje 

9) boba 

10) švedske djeteline (hibridne) 

11) smiljke 

12) seradele 

13) livadne žute lucerne 

14) lupina 

dakle svih lepirnjača bez razlike. Napominjemo da lupine da- 
ju ogromne biljne mase za zeleno gnojenje. Doduše, mogu se 
dobro upotrebiti i za ansilažu. Budući da sadrže u sebi gorak 
spoj zvan »lupinin«, ne smijemo ih ukiselti mlako, jer taj spoj 
ostaje u njima nepromijenjen, a stoka ansilažu ne ždere rado. 
Zbog toga moramo lupine uvijek samo toplo kiseliti. Način 
toploga kiseljenja opisali smo ranije. 


15. MLAKO KISELJENJE GORE SPOMENUTIH LEPIR- 
NJAČA BEZ DODATKA MELASE ILI ŠEČERNE REPE 

Sve što smo dosada rekli za ansiliranje lepirnjača, vrijedi 
samo za slučaj, ako želimo ansilirati čistu kulturu lepirnjača. 
Ovo neka zapamte svi naši poljoprivrednici koji su izgradili 
silos. U praksi, uz pomoć melase ili šećerne repe, ansiliraćemo 
na pr. crvenu djetelinu, inkarnatku, lucernu, švedsku ili hibri- 
dnu djetelinu, smiljku, žutu livadnu lucernu, lupine, bob i s v e 
one lepirnjače koje se u poljoprivredi redov- 
no i u pravilu siju sasvim same ili pak u smje- 
si nekih trava, kao: talijanskoga ljulja, mačjeg repa, 

francuskog ljulja itd. 

Naprotiv, nitko ne sije na pr. samu ozimu i jaru grahori- 
cu, ozimi grašak i slično, jer bi takav usjev odmah polegao i 
sagnjio bi čim bi malo ponarastao. 

Zato se spomenuto bilje uvijek sije u smjesi s nekom ži- 
taricom. Na selu siju redovno i u pravilu ozimu grahoricu i 
ozimi grašak u smjesi s raži. Livadar g. Granđa Ivan 
upozorava da je ta smjesa nezgodna stoga, što raž prerano 
sazori i u proljeće prebrzo otvrdne i ostari. Zato g. Granđa 
sije uvijek ozimu grahoricu i ozimi grašak u smjesi s ozimom 
pšenicom, jer je ona sočnija i kasnije sazrijeva, a ne otvrdne 
prerano kao raž. G. Granđa nadalje opaža da raž imade i slab 
busen. Ansilažu ozime grahorice i graška sa pšenicom stoka 
navodno mnogo radije ždere nego ako je u smjesi raž. Ako da- 
kle sa ozimim graškom pa sa grahoricom ozimom i jarom si- 
jemo u smjesi Vs žitarice (pšenice, zobi ili raži), a 2 / s ozime 
grahorice ili graška, onda takovu smjesu bez daljnjega 
kiselimo mlako bez primjesa melase ili še- 
ćerne repe. Ozimu i jaru grahoricu pa ozimi grašak kosi- 
mo za ansilažu onda kad su donje mahune već crne, a gornje 
još sasvim zelene. U to su vrijeme spomenute lepirnjače naj- 
podesnije za ansilažu. 

Smjesa se pokosi i vozi odmah u dvor, sasjecka, nabaci 
i gazi u silosu što je moguće bolje. 

Ukratko rečeno, mi možemo sve lepirnjače odlično spre- 
miti u silos bez melase i šećerne repe, ako ih na pr. ansilira- 
mo u smjesi sa zelenim kukuruzom, pšenicom, zobi, raži, sun- 
cokretom, heljdom i drugim biljem koje imade dovoljno šeće- 
ra da može valjano provreti. 

Tako su još u jesen 1930 mnogi livadari miješali lepir- 
njače s drugim biljem, kojega redovno imade u gospodarstvu, 
i tako u smjesi ukiselili. Tako su livadari g.g. Bušić Ivan 
i K a 1 i n s k i Stjepan ansilirali djetelinu i lucernu pa ota- 
vić sa zelenim kukuruzom. Ova je smjesa u zimi bila vrlo 
dobra. G. S m o 1 k a Alojz iz Sv. Ivana Žabno miješao je 
djetelinu s kukuruzom i tu smjesu ansilirao. U svakom slu- 
čaju moramo naročito pripaziti da miješamo veće količine 
biljne mase koja imade dovoljno šećera da može provreti i 
tako konzervirati lepirnjaču koja sama dobro ne provre. 


16. ANSILIRANJE TRAVA 

Da bi se biljna masa valjano ukiselila, potrebno je da bilj- 
ni sok što prije iz biljnih tkani izađe napolje. Travno lišće je 
sasvim tanko, pa ako ga makar kako ugazimo, ipak biljni sok 
neće iz njega izaći tako brzo. Baš zbog toga što biljni sok ne 
izlazi brzo i jednostavno napolje, moramo travu, otavu i 
otavić sjeckati, ako je želimo ansilirati. Ponovnim je pokusi- 

ma dokazano da trave imadu više bjelančevina, a malo ugljo- 
hidrata. Mnogo bjelančevina imadu gnojeni travnici, kao i 
travne smjese, ako ih mlade ansiliramo. Mnogo bjelančevina 
sadrže također otava i otavić, pogotovu ako na livadama 
imade mnogo djeteline. Zato se u svakom slučaju preporuču- 
je da se livadarsko sijeno, otava i otavić sjeckaju sitno i uz 
primjesu šećera da se ansiliraju kao lepirnjače. Sjeckane tra- 
ve moramo u silosu naročito dobro ugaziti. Inače, ako na to 
ne budemo pazili, ansilaža će nam se za tri do pet dana sleći 
na polovicu. Zbog toga moramo napose pripaziti da nam se 
ansilaža sasvim malo slegne. Po slijeganju ansilaže najbolje 
se pozna način kako je poljoprivrednik obavljao taj posao. 

Otavu i otavić možemo vrlo dobro ansilirati toplo. U je- 
sen 1930 g. želio je livadar g. Tomičević da dobro spre- 
mi otavić. On bi uvijek pokosio dva do tri voza otavića, na- 
vezao bi ga u dvor i rahlo nabacio u silos. Nakon 24 sata ugri- 
jala bi se u silosu biljna masa. Čim bi se masa u silosu ugri- 
jala na 45° — 50°C, g. Tomičević bi je valjano u silosu 
ugazio i odmah bi na nju nabacio u silos druga 2 — 3 voza i 
drugi bi dan ponovio ono isto što je ranije radio. Na taj način 
je g. Tomičević za vrijeme od 4 dana napunio i zatvo- 
rio jednu komoru. G. Tomičević opaža da je ansilaža otave 
bila vanredno dobra, a stoka ju je jako rado ždrla. Zbog 
toga dolazi g. Tomičević na misao da uredi svoje livade, jer 
želi da bude siguran da će svake godine dobiti dobru otavu. 
dapače i otavić, ako vrijeme u jeseni bude povoljno. 

Mimogred spominjem da mi imademo malo tako vrijed- 
nih poljoprivrednika kao što je g. Tomičević. On je na 
svojem posjedu zaveo: knjigovodstvo, kontrolu nosivosti ko- 
koši, stajsku kontrolu još prije nego li je provedena po Save- 
zu marvogojskih zadruga, izgradio je silos, zasijao neke liva- 
de, uzgaja travno i djetelinsko sjemenje trajne livadne crvene 
djeteline. On je 1929 g. dobio na pokus 5 kg sjemena trajne 
livadne crvene djeteline, a već 1931 godine kupuje sjeme iste 
djeteline za uzgoj i plaća za 10 kg Savezu livadara 605 dina- 
ra. Iz toga se vidi da ipak po selima danas imade pogdjekoji 
neobično vrijedan i dobar gospodar koji radi naprednije od 
uzornih dobara. Tomičevićev je posjed za naše prilike idealno 
vođen, i želimo da se njegovi suseljani ugledaju u njega. 


IV D I O 

ANSILAŽA KAO STOČNA HRANA 


Savez zadruga naprednih livadara podiže u selima silo- 
se zato da bi našim poljoprivrednicima olakšao ishranu stoke 
u zimi. Savez je uvjeren da će naš narod istom za nekoliko 
godina pravilno shvatiti i ocijeniti vrijednost silosa i ansilaže 
u gospodarstvu. Svi livadari grade silose zato da bi osigurali 
bolju i lakšu ishranu stoke u zimi. Rijetki su livadari koji go- 
dišnje dva puta pune silose. To je stvarno pravo isko- 
rišćavan je silosa. Mi smo najdublje uvjereni da će ta- 
ko; za koju godinu raditi svi poljoprivrednici, samo je sve to 
preko noći nemoguće progurati na konzervativno i stoput 
prevareno selo. 

Podravina je naš najnapredniji kraj i uvjereni smo da će- 
mo za koje vrijeme u njenim selima zavesti dvostruko punje- 
nje silosa kroz godinu. Tamo poljoprivrednici vrlo mnogo 
siju grimiznu djetelinu ili inkarnatku kao predusjev za kuku- 
ruz. 

Ako je godina mokra, na čudu su s tom djetelinom, jer ne 
mogu svu zelenu pohraniti. Zato je naša prva briga da nago- 
vorimo Podravce da ansiliraju inkarnatku. Mi bismo već ove 
godine bili to proveli u život, ali nam najviše smetaju napro- 
sto nemogući zakonski propisi za nabavu 
melase. Zato je apsolutno potrebno da se od strane 
Ministarstva poljoprivrede ishodi general- 
no dopuštenje za dobavu melase, a na držav- 
nim finansijsikim organima je da kontrolira- 
ju njezinu upotrebu. 

Dok mi moramo svake godine već u januaru izravno mo- 
liti od Ministarstva finansija dopuštenje za nabavu od neko- 
liko metričkih centi melase i tu molbu ponovo ljeti, nakon 6 
mjeseci, obnavljati, dotle je svaki rad težak i nemoguć. 

Danas se posvuda dijele zemljišne zajednice, i imade 
mnogo poljoprivrednika koji nemaju ljeti dovoljno paše, a 
imade i talkvih koji uopće nemaju pašnjaka. Ovim će poljo- 

privrednicima vanredno dobro doći ansilaža u ljeti. Ameri- 
čani rade uvijek tako: čim nastanu malo suši vrući dani, kad 
paša oslabi, daju stoci sve veće količine ansilaže da mliječ- 
nost ne nazaduje. Ja sam uvjeren da će dioba zemljišnih za- 
jednica natjerati pomalo naše poljoprivrednike da ansiliraju 
potrebne količine hrane za ljetno hranjenje stoke. 

Ansilaža ima naročitu važnost pri ishrani stoke kao pri- 
krm. Moram, doduše, priznati: gotovo svi livadari, koji hrane 
stoku ansilažom, upotrebljavaju je kao temeljnu i glavnu hra- 
nu. Imade nadalje poljoprivrednika koji stoci daju samo oko 
25 kg ansilaže i gotovo ništa drugo. 

Da bih livadarima zorno prikazao kako njihov način is- 
hrane stoke nije ispravan, te da oni sami vide gdje i što im 
nedostaje pri ishrani stoke, uzeo sam od nekolicine dobrih 
naših poljoprivrednika njihove krmne obroke, a kolega ih je, 
g. ing. V u k a v i ć, razradio. Samo na tako razrađenim krm- 
nim obrocima, uspoređenim hranidbenim normama priznatih 
stručnih radnika i kapaciteta Kellnera i Hanssona, 
dobiće livadari mali putokaz što im nedostaje i 
gdje im valja ispravljati u radu i nastojanju 
oko poboljšanja ishrane stoke. 


KAKO HRANE LIVADARI STOKU I ČEGA IM NEDOSTAJE 

U OBROKU 

G. Gr a n đ a Ivan iz Šašinovca hrani stoku po Kellnero- 
vim hranidbenim normama i na 550 kg žive vage, a za proiz- 
vodnju od 12 1 mlijeka dnevno daje stoci ovaj obrok: 


Dnevni obrok se sastoji iz: 


Suhe tvari Probav. Škrob, 
kg bjel. kg vrijed. kg 


ansilaže — — 

sijena 

slame 

repe — — — 

pivskoga tropa — 

posija — 


Daje ukupno 

16.749 

0.842 

6.024 

Po Kellneru trebao bi dati : 

15.400 




6.175 

Po Hanssonu trebao bi dati : 

15 


2^0 


5.690 






G. MESAROV DRAGUTIN iz Virja daje na 500 kg ž, vage i 8 
litara mlijeka ovaj obrok : 


Daje uknpno 14.704 

Fo Kellneru trebao bi dati : 12.900 

Po Hanssonu trebao bi dati: I 11.660 


G. FERENČIĆ IVAN iz Đurđevca hrani na 600 kg žive vage 
i 13 litara mlijeka ovako: 


Dnevno se obrok sastoji iz : 

Suhe tvari 
kg 

Probav. 
bjel. kg 

Škrob, 
vrijed. kg 

ansilaže — 10 kg 

1.850 

0.040 

0.860 

sijeno slabije 8 „ 

6.870 

0.200 

1.510 

kukuruzovine — — 4 r 

3.400 

0.052 

0.812 

Daje ukupno — — 

12.120 

0.292 

3.182 


Kad mu je ponestalo ansilaže, hranio je ovako: 


sijeno slabije 8 kg 

kravske repe — — 4 „ 

kukuruz, šrota — • — — 2 „ 

kukuruzinca — — — 4 „ 


Daje ukupno - — — 


Po Kellneru trebao bi dati 


Po Hanssonu trebao bi dati 


6.870 

0.200 

1.510 

0.480 

0.004 

0.524 

1.740 

0.132 

1.630 

3.400 

0.052 

0.812 

2.490 



16.200 

1.185 

6.900 

15.660 

0.960 

5.957 


G. ŠOŠ FRANJO iz Virja daje na 600 kg ž. vage i 10 litara 
mlijeka ovaj obrok: 


Dnevni obrok se sastoji iz : 

Suhe tvari 

kg 

Probav. 
bjel. kg 

Škrob, 
vrijed. kg 

sijena 

8 kg 

6.870 

0.200 

1.510 

kukuruz, brašna - — 

5 „ 

4.350 

0.330 

4.075 

postrne repe — — - — - — 

10 „ 

0.850 

0.020 

0.460 

Daje ukupno 

— 

12.070 

0.550 

6.045 

Po Kellneru trebao bi dati : 

15.600 

1.050 

6.300 

Po Hanssonu trebao bi dati : 

13.000 

0.820 

5.470 



G. TOMIČEVIĆ FRANJO iz Remetinca hrani na 650 kg žive 


Dnevni obrok se sastoji iz : 

Suhe tvari 
kg 

Probav. 
bjel. kg 

Škrob, 
vrijed. kg 

ansilaže — 

20 kg 

3.600 

0.080 

1.720 

kravske repe — - - — 

10 „ 

1.200 

0.010 

0.630 

sijena slabijega — 

6.87 „ 

6.870 

0 200 

1.510 

posij a 

2.5 „ 

2.170 

0.228 

1.065 

Daje ukupno 


4.925 

Po Kellneru na 500 kg ž. v. trebao bi 

dati : 

17.550 

1.273 

7.425 

Po Hanssonu trebao bi dati : 

16.250 

0.980 

5.777 

G. MARKOV STJEPAN iz Virja hrani na 600 kg ž. vage i 12 
litara mlijeka ovako : 


Dnevni obrok se sastoji iz : 

Suhe tvari 

kg 

Probav. 
bjel. kg 

Škrob, 
vrijed. kg 

ansilaže — — — 

17 kg 

3.145 

0.060 

1,462 

sijena slabog • — 

5 „ 

4.285 

0.125 

0.945 

kravske repe — — — 

3 ., 

0.360 

0.003 

1.890 

kukuruz, šrota 

1.5 „ 

1.305 

0.099 

1.223 

sječka pšen. slame 

1 „ 

0.857 

— 

0.109 

Daje ukupno 

— — 

9.952 

0.287 

5.629 

Po Kellneru trebao bi dati : 

16.200 

1.140 

6.700 

Po Hanssonu trebao bi dati 

15.200 

0.910 

5,910 

G. KRILČIĆ PAVAO iz Velike 

Mlake 

hrani kravu oko 

600 kg 

d : 

ž. v. koja mu daje 33 litre mlijeka dnevno ovak« 

Dnevni obrok se sastoji iz : 

Suhe tvari 
kg 

Probav. 
bjel. kg 

Škrob, 
vrijed. kg 

ansilaže — 

15 kg 

2.775 

0.000 

1.290 

kravske repe — — — 

15 „ 

1.800 

0.015 

0.945 

sijena lucerne — — 

1 „ 

5.775 

0.434 

1,568 

oraškovih pogača — — — — 

4 „ 

3.208 

1.548 

3.028 

kukuruz, prekrupe — 

3 „ 

2.610 

0.201 

2.448 

Daje ukupno 

— 

16.168 

2.258 

9.279 

Po Kellneru trebao bi dati : 

19.300 

2.385 

12.200 

Po Hanssonu trebao bi dati; 

17.500 

1.860 

10.270 


Ostaloj stobi daje g KRILČIĆ za 600 kg žive vage i 12 litara 
mlijeka ovaj obrok : 


Dnevni obrok se sastoji iz: 

Suhe tvari 
kg 

Probav. 
bjel. kg 

Škrob, 
vrijed. kg 

ansilaže — 15 kg 

2.775 ' 

0.060 

1.290 

kravske repe — — - — — 15 „ 

1.800 

0.015 

0.945 

sijena dobrog — 4 „ 

3.400 

0.200 

1.440 , 

uljenih pogača — 2„ 

1,602 

0.568 

1.820 

Daje ukupno — — 

9.577 

0.843 

5.495 

Po Kellneru trepao bi dati : 

16.200 

1.049 

6.360 

Po Hanssonu trebao bi dati : 

13.500 

0.865 

5.690 



Slika 13. Livadar FUČEK STJEPAN iz Đurđevca sagradio je 2 komore 
u razmjeru 1.50x 1.50x3 met. Napravio je prevelike prozore, a to ne 
valja, jer uzduh lakše prodire u ansilažu. (Foto Dr r I urina) 


Slika 14. G. BRENNER F„ posjednik iz Pitomace, sagradio je 6 komora 
u razmjeru 1.70x 1.70x3 metra (Foto Dr furina) 





Ako malo bolje pogledamo što smo gore naveli u pogledu 
hranjenja stoke na našim selima, pa to malo analizujemo, vi- 
djećemo da svi naši poljoprivrednici jednako otprilike hrane 
stoku. Netko daje malo više sijena, a drugi malo više kukuru- 
zinca. Kukuruzne prekrupe ili brašna nitko ne da mnogo, jer 
svi pomalo štede. Kad sam u Virju razgovarao o prehrani sto- 
ke, rekoše mi da bolje hrane stoku otkad je uvedena kontro- 
la muznosti. Ranije su je navodno hranili još gore. Sada svat- 
ko nastoji da bi mu stoka pošteno dojila, a da to postigne mo- 
ra bolje hraniti. 

Međutim, ako znademo da je za 500 kg žive vage potreb- 
na uzdržajna hrana 2.4 kg škrobne vrijednosti ili 3.4 krmnih 
jedinica, a da je po Hanssonu uzdržajna bjelančevina za jed- 
no odraslo grlo 0.250 kg, onda je jasno da svi poljoprivrednici 
preslabo hrane stoku. Za jednu litru mlijeka potrebno je 45 — 
65 grama probavljivih bjelančevina, a to odgovara 0.22 kg 
škrobne vrijednosti ili 0.33 krmnih jedinica. Iz toga možemo 
nedvoumno razabrati da se takvim načinom ishrane ne može 
podići muznost na selu. 

Osim g. Granđe i Krilčića, svima livadarima manj- 
ka otprilike polovica, a negdje i više probavljivih 
bjelančevina po obroku. A baš su bjelančevi- 
ne za muznost najvažnija hrana. Kako stoku hrane 
g.g. Mesarov, Markov, Berta, Ferenčić i T o mi- 
če v i ć, tako je otprilike hrane i ostali poljoprivrednici. Mo- 
guće da je bjelančevina u obrocima ipak stvarno nešto veća, 
jer smo u svim obrocima uzimali loše sijeno, a imade poljo- 
privrednika ikoji imadu i dobroga sijena. Uza sve to moramo 
bez okolišanja priznati da ishrana stoke nije dobra, i moramo 
svim silama nastojati da taj nedostatak otstranimo i popravi- 
mo. Pita se: da li to možemo učiniti, a da ništa 
ne mijenjamo u seljačkom gospodarstvu. Iz 
daljnjega razlaganja razabraćemo da baš pomoću dobre ansi- 
laže možemo bitno popraviti bjelančevine koje 
nam u svim obrocima manjkaju. 

Po Kellneru imade probavljive bjelančevine u : 


1 

kg 

grahorice — — — — — 

0.200 kg 

1 

JJ 

graška — — — — — — 

0.169 

JJ 

1 

JJ 

graha . — — — — — — 

0.193 

JJ 

1 

JJ 

soje — — — — 7 — — 

0.262 

JJ 

1 

JJ 

posija finih — — — — 

0.111 

JJ 

1 

JJ 

posija grubih — — — — 

0. 91 

JJ 

1 

JJ 

krmno pšenično brašno — — 

0.110 

JJ 

1 

jj 

sijeno manje vrijedno - — — 

0. 25 

JJ 

1 

JJ 

„ srednje „ — — — 

0. 38 

JJ 

1 

JJ 

„ vrlo dobro — — — 

0. 50 

•J 

1 

JJ 

„ izvrsno — — — — 

0. 65 

JJ 

KAKO I ČIM DA NADOMJESTIMO MANJAK BJELANČE- 
VINA U SELJAČKOM KRMNOM OBROKU 


Ako želimo popraviti bjelančevine u obroku, to bismo tre- 
bali u svakom slučaju dodati nešto krepke krme iz ove skri- 
žaljke. No svaki će naš poljoprivrednik prigovoriti da mu je 
to preskupo. 

Dobro, ali svaki može bez poteškoće posi- 
jati kukuruz za ansilažu, soju ili grah. Nijem- 
ci počinju u sve većim razmjerima sijati grah za ansi- 
lažu da bi jeftino došli do krepke hrane za 
stoku., Mi to možemo isto napraviti na taj način da na male- 
nim površinama u ophodnji sijemo ozimu grahoricu ili grašak 
ili inkarnatku, a u njihovu strn kukuruz ili suncokret sa sojom 
ili g r a h o m z a a n s i 1 a ž u. Na taj način popravićemo 
znatno i osjetljivo bjelančevine u obroku, a da nismo na 
stvari apsolutno ništa promijenili. Poljopriv- 
rednici, koji imadu nekoliko komora, mogu u proljeće jako 
lako za zimu napuniti neke komore ozimom grahori- 
com, inkarnatkom ili ozim. graškom. Konačno 
može se koja komora napuniti lucernom, crvenom 
djetelinom, jarom grahoricom • t d. Na taj način 
može svaki poljoprivrednik birati što god mu se najbolje svi- 
đa, da to ne iziskuje neke naročite izdatke, a ni posla. U sva- 
kom slučaju moramo nastojati da ne sijemo kukuruza za 
ansilažu, a niti suncokreta bez soje ili graha, 
jer to bilje pruža veoma snažnu bjelančevi- ], 
nama i mastima bogatu stočnu hranu. 

Osim spomenutoga načina popravljanja bje- 
lančevina u obroku, moramo nastojati da ure- 
dimo livade. Iz gornjega je pregleda jasno kolika je raz- 
lika u hranljivosti između pojedinih vrsti livadnoga sijena. 
Uređeni travnici uz dobru ansilažnu smjesu 
pretstavljaju stvarno najprirodniji i naj- 
jednostavniji način podizanja bjelančevina, 
vapna i drugih sastojaka u krmnom obroku. 

Američani ne hrane svoju stoku kao mi. Za 500 kg ž. : 
vage i proizvodnju od 10 kg mlijeka na dan preporučuju ovaj 
obrok: 20 kg ansilaže, +4 kg sijena, +1.5 kg pšeničnih po- 
sija, + 1.5 kg zobenog šrota i 1.5 orahovih pogača. 

V 6 1 1 z preporučuje za 1.000 kg ž. vage i za proizvodnju 
od 25 kg mlijeka na dan ovaj obrok: 

50 kg ansilaže, +8 kg sijena, +35 kg krumpira + 2 kg 
graškova šrota. 

Prema svemu što je rečeno, biće svakako uputno da na- 
ši poljoprivrednici poboljšaju ishranu stoke, jer gladna stoka 
ne može biti lijepo razvijena, jedra i otporna protiv bolesti, a 
ne može biti ni rentabilna. Hrana je svakako jedan 
od prvih uslova valjanoga i sigurnog uspjeha 
modernoga stočarstva. 


STOKA MOŽE BEZ OPASNOSTI PROŽDRIJETI OGROM- 
NE KOLIČINE VALJANE ANSILAŽE 

Da stoka može dnevno proždrijeti ogromne količine do- 
bre ansilaže, svjedoči pokus koji je, među ostalim, proveo 
V 6 1 1 z sa saradnicima u Njemačkoj. Istraživali su kolika 
se količina mliječne kiseline može bez opas- 
nosti dnevno dati stoci. Tim je istraživanjima V o 1 1 z 
dokazao da se stoci može bez opasnosti pružiti 1 gram či- 
ste mliječne kiseline na 1 kg žive vage. 

U tom je pokusu V 6 1 1 z hranio dva komada muznoga 
blaga dajući im dnevno ogromne količine dje- 
telinske ansilaže, i to 65 kg. Stoka bila je u pokusu 
hranjena isključivo samo djetelinskom ansilažom. U tom je 
obroku na kg žive vage davao svega 2.03 grama 
čiste mliječne kiseline. Učinak toga hranjenja bio je 
taj da je stoka nešto slabije dojila nego obič- 
n o. To slabije dojenje svodi se na prevelike količine kiseline 
koju je stoka dnevno uzimala. Ponovnim je pokusima dokaza- 
no da je zgodnije, ako se u obliku ansilaže dnevno daje stoci 
oko 6—7 kg suhe tvari, a to odgovara 20 — 25 k g 
ansilaže koja sadrži 20% suhe tvari. 

Da ansilaža kao prikrm odlično djeluje na zdravstveno 
stanje stoke, da ona vanredno djeluje i na muznost i na pro- 
mjenu dlake koja navodno postaje sjajna i čista, o tom su se 
osvjedočili svi livadari koji su u minulim godinama hranili 
stoku ansilažom. Svi stručnjaci povoljno djelovanje ansila- 
že pripisuju vitaminima koji da navodno u mlakoj 
ansilaži ostaju nepromijenjeni. Prema pokusima K i r s c h a 
ostaju vitamini nepromijenjeni i u toploj ansilaži, ako tempera- 
tura za vrijeme ansiliranja ne prekorači 45° C. U tom su po- 
gledu također važna opažanja O 1 s o n a koji je na Oglednoj 
stanici u južnoj Dakoti davao ansilažu u ljeti kravama iz po- 
kusnog stada i u slučaju kad se stoka pasla na dobrim 

pašnjacima. Krave u pokusu uvijek su rado 
proždrle kukuruznu ansilažu. 

Za ishranu jednoga odraslog grla od 500 kg žive vage po- 
trebno je 12 — 15 kg suhe tvari u kojoj škrobna vrijednost pre- 
ma bjelančevinama stoji u omjeru 5 : 1 do 6 : 1. Redovno se 
daje Vs suhe tvari u obliku ansilaže. Uzmemo da ansilaža 
imade 75 — 80 % vode, to bi otprilike odgovaralo oko 20 kg 
ansilaže dnevno. Ovoliku se količinu ansila- 
že može bez svake opasnosti dati muznoj sto- 
ci kroz čitavu godinu. 

Američani imadu najveća iskustva s kukuruznom ansila- 
žom. Po podacima Henrya i Morrisona redovno se 
daje u dnevnim obrocima ansilaže: kravama 30 — 50 funti, ko- 
bilama 10 — 15 funti, kravama za uzgoj na meso 30 — 50, tov- 
noj stoci 30 — 40 i više funti, 'konjima za lakši rad 10 — 15 funti, 
ovcama 2 — 4 funta, tovnim jaganjcima 1.5 — 3 funta. 

Svinje se tu i ne spominju, jer se ne preporučuje da se i 
njima daje ansliaža. Međutim je livadar g. Oranđa I. po- 
kušao u jesen 1930 god. toplo ansilirati otavić u 
kaci u podrumu. On je primijetio da su svinje jako rado 
dnevno uzimale manje količine od oko 1 — 2 kg te ansilaže po 
obroku. G. Granđa je opazio da su izgledale kao da pasu, i on 
misli da bi se moralo dodavati ansilažu u zimi 
i svinjama u malim količinama. Zato on gradi je- 
dan mali silos samo za kiseljenje mlade djeteline za svinje. 
G. Granđa daje svinjama ljeti zelenu djetelinu kao temelj- 
nu hranu, a u zimi dodavače mjesto paše ansiliranu djetelinu. 
Opaža da taj nazor glede ishrane svinja ne mora baš biti sa- 
svim ispravan, ali da on za vrijeme hranjenja ansilažom nije 
nikako zapažao loših posljedica, naprotiv da je djelovanje bilo 
odlično. Konačno opaža g. Granđa da će se rezultati vidjeti za 
koju godinu. 

UTJECAJ ANSILAŽE NA MUZNOST STOKE U POREDBI 
SA SUHOM HRANOM IZ ISTE BILJNE MASE 

Svi su se livadari uvjerili o tome da stoka po ansilaži doji- 
jako dobro i da daje dnevno veće količine mlijeka nego po i 
jednoj drugoj hrani. O tom su se uvjerili livadari g.g. B u š i ć 
Ivan i Kalinski Stjepan iz Gradečkog Pavlovca, 
Granđa Ivan i Šikuten Mato iz Šašinovca, P a v a o 
M raže k, Stjepan Markov, Kovačić Franjo i 
mnogi drugi livadari iz Virja, Ferenčić Ivan, F u č e k 
i drugi iz Đurđevca, Tomičević i Steiminger Fra- 


njo iz Remetinca, Lugomer Šimun iz Gornje Brckov- 
čine, Krilčić Pavao iz Velike Mlake i još mnogi drugi. 
G. Badanj ekTomo iz Kladara opaža na pr. da stoka hra- 
njena ansilažom u zimi daje maslo vrlo lijepe žute boje, kao 
kad pase. To su sve opažanja poljoprivrednika koji su svoju 
stoku već hranili ansilažom. 

U Americi je za kratko vrijeme kukuruzna ansilaža po- 
stala odlična, najobičnija i gotovo neophodna hrana za 
stoku u ljeti i u zimi. Prema njihovim opažanjima i ra- 
dovima djeluje ansilaža naročito povoljno na stoku u ljetnim 
vrućinama kad ponestaje valjane paše. Samo u ljeti mora 
se vaditi iz silosa dnevno barem 10 cm debeo sloj ansilaže, 
jer ova inače postaje brzo prekisela, a mogla bi se lako i po- 
kvariti. 

Američkim je pokusima ustanovljeno, kad je kukuruz sa- 
svim oprezno posušen, iako je njegova hranljiva vrijednost 
u istoj količini suhe tvari jednaka s hranljivom vrijednosti u 
istoj količini suhe tvari ansilaže, da je ipak množina pro- 
izvedenoga mlijeka iz iste količine suhe tva- 
ri u osušenom kukuruzu manja od množine 
mlijeka iz iste količine suhe tvari u ansilaži 
o d jednog istog kukuruza. Prema Henryu i Morrisonu 
postignuti su ovi rezultati: 

Kukuruzna ansilaža u poredbi s osušenim kukuruzom s 
obzirom na proizvodnju mlijeka: 


Ogledne stanice i broj pokusa 

Količina mlijeka 
od 100 funti auhe 
tvari u ansilaži 

Količina mlijeka od 
100 funti suhe tvari 
u osušenom kukuruzu 

Wiscousin (Kpt. 1883) 3 pokusa — 

Wisconsin (Rpt. 1889) 1 pokus — 

Vermont (Rpt. 1872) 1 „ — 

Pensylvania (Rpt. 1890) 1 „ — 

New Jersey Buli — 1 „ — 

104.2 funti 

100.5 „ 

82.0 „ 
111.9 „ 

116.2 „ 

95.8 funti 

104.8 „ 

76.5 „ 

106.3 „ 

103.0 „ 

Prosjek od 9 pokusa : 

106.0 funti 98.6 funti 


Voltz, Reisch i Jantzon pravili su pokuse da 
ustanove kako na mliječnost stoke djeluje crvena djetelina 
osušena što je najpomnjivije moguće u praksi i ista djetelina 
ansilirana. U tom su pokusu dobili iz 100 kg suhe 
tvari te iste djeteline osušene na skelama 
samo 90 kg mlijeka. To je shvatljivo i zato što pri suše 
nju nastaju mnogo veći gubici na hranljivim sastojkama, na- 
ročito ako je vrijeme loše, nego u istoj biljnoj masi ansiliranoj. 

Tako je Hildebranđt osušio djetelinu na piramidama 
i imao ove gubitke na suhoj tvari, probavljivoj bjelančevini i 
škrobnoj vrijednosti: 


Osušeno na piramidama 

Suha tvar 
o/o 

Probav. sur. 
bjelanč. o/o 

Škrobna 

vrijednost 

Od prvoga otkosa 

16.4 

6.6 

37.8 

Od drugoga otkosa 

29.5 

37.3 

41.6 

Od trećega okusa 

38.0 

39.5 

52.0 

Prosječno 

25.3 

25.3 

42.0 


Prvi je otkos imao najmanje gubitaka, jer je vrijeme bilo 
povoljno. Drugi je otkos lošije spremljen, a od trećega bilo 
je jako mnogo gubitaka, jer je pri sušenju i spremanju bilo 
lose vrijeme. 

Bernekerjeu svojoj dizertaciji proveo vrlo točne po- 
kuse na Institutu za stočarstvo u Konigsbergu sušeći djete- 
lotravnu smjesu na skelama po prilično dobru vremenu U toi 
je smjesi bilo: 43.8% djetelina, 53.2% trava i 3% korova. Gu- 
bici prigodom sušenja bili su ovi: 


Osušeno na piramidama : 

Suha 
tvar o/o 

Probav. suha 
bjelanč. o/o 

Škrobna 

vrijednost 

Od tri otkosa prosjek 

Od dva otkosa prosjek 

16.9 

11.7 

20.4 

28.8 

25.4 

41.0 


Iz toga se razabire da pri sušenju krme na skelama na- 
staju znatni gubici, a to ovisi o vremenu. Ovdje su navedeni 
gubici koji nastaju sušenjem krme na skelama, a to je danas 
najbolji način sušenja zelene biljne mase. Daleko veći gubici 
nastaju sušenjem biljne mase na zemlji kako se kod nas po- 
svuda radi. Svima je poznato što znači dobro osušiti: djete- 
line, grahoricu, grašak i slične usjeve, ako za vrijeme sušenja 
nastupi nepovoljno vrijeme. U tom slučaju izgube se suše- 
njem svi najnježniji i najhranljiviji dijelovi pa su i gubici ne- 
isporedivo veći. Zato bi naši poljoprivrednici sve lepirnjače 
morali sušiti na skelama. 


ANSILAŽA I NJEZIN UTJECAJ NA MLIJEKO I MLIJEČNE 

PROIZVODE 

Veoma je važno pitanje da li i ukoliko ansilaža nepovolj- 
no djeluje na mlijeko i mliječne proizvode. Mi livadari nema- 
mo baš nekoga iskustva u tom pogledu, jer smo početnici. 
Opažam da je to pitanje zanimalo i male seljačke mljekare, 
jer im je bilo rečeno da se mlijeko ne da prerađivati i da će 
po ansilaži dobiti naročiti tek i neugodan miris. 

G. Ferenčić Ivan iz Đurđevca imade svoju malu 
mljekaru, i jer od njega uzimaju mlijeko pojedinci koji ga još 
toplo u zoru natašte piju, držao je da će ti ljudi odmah primi- 
jetiti sve promjene, jer imaju profinjen okus baš zato što go- 
dine i godine piju mlijeko natašte. Međutim opaža g. Feren- 
čić da niti mu je što rečeno u tom smjeru, a niti su ti pojedinci 
mogli osjetiti ma kakovu promjenu u mlijeku. Pili su mlijeko 
baš tako kao i ranije, a mlijeko niti je imalo kakav neugodan 
okus niti miris od ansilaže. 

Što se tiče pripreme sira, tvrde g. Ferenčić iz Đur- 
đevca i Mrazek Pavao iz Virja da pri pravljenju trapista 
ne opažaju nikakovih promjena. G. Badanjek Tomo iz 
Kladara opaža da mu maslac nije nikada u zimi imao tako 
lijepu žutu boju kao sada otkada hrni ansilažom. Isti poljo- 
privrednik govori da se masnost mlijeka podigla otkako hra- 
ni ansilažom. To mu je priznala Pitomačka mljekara jer mli- 
jeko sada imade od 3.8 do 4% masti, a znade da mu je, prema 
podacima iste mljekare, u ranijim istraživanjima imalo samo 
oko 3 do 3.2% masti. 

Da nekim livadarima mora mlijeko imati miris po ansi- 
laži, ja u to ne sumnjam. Imade poljoprivrednika koji dan pri- 
je uvečer metnu ansilažu u obrok za slijedeći dan i puste je 
čitavu noć u staji. Iako je naročito rečeno da se ansilaža ne 
smije držati dulje vrijeme u staji, jer da će mlijeko po njoj do- 
biti miris, to ne pomaže, jer mnogi u to ne vjeruju. Ja sam 
sam vidio da neki po čitave noći drže ansilažu u marvenim 
stajama. Poljoprivrednik, zapitan da li on to uvijek tako radi, 
odgovorio je jesno. Razumije se da će mlijeko u takovim pri- 
likama morati dobiti poseban miris i okus. Staje su malene, 
neprozračne. U njima se nalazi 6 do 8 grla i mnogo ansilaže 
•kroz čitave noći, a vrata su njihova zatvorena. Ovo su najlo- 
šiji uslovi za proizvodnju valjanoga mlijeka. 

Međutim u propisima za dobivanje besprijekornog mlijeka 
izričito se zabranjuje da se prije mužnje čiste staje i da se 

hrani ansilažom. Staje moraju biti zračne pa te poslove radi- 
mo nakon što se mlijeko iznese iz staje. 

Naročito se podvlači da se ansilaža smije davati stoci sa- 
mo nakon mužnje kad su posude i drugi pribor izneseni iz 
staje. Pitanje utjecaja ansilaže na mlijeko raspravljalo se 
mnogo u Americi. Tamo se potcrtava da je ansilaža u prvo 
vrijeme kod mnogog poljoprivrednika bila loše kakvoće, jer 
je mnogi nisu znali valjano pripravljati. Bilo ih je i takvih ko- 
ji nisu apsolutno ništa pazili na čistoću staje i na vrijeme po- 
davanja ansilaže. Zato je mlijeko u mnogo slučajeva dobilo 
miris po ansilaži. Bilo je slučajeva da tvorničari kondenzira- 
noga mlijeka nisu htjeli za preradbu primati takovo mlijeko 
od farmera koji su hranili stoku ansilažom. Nakon što je s 
naučne strane to pitanje sa svih strana istraženo i po navo- 
dima H e n r y a i Morrisona dokazano da mlijeko nema 
apsolutno nikakovih posljedica, ako je staja prozračna i an- 
snaza valjana, upotrebljava se ono za ishranu ljudi i djece, a 
i za preradbu. Ako se pazi na čistoću i red, može se stoci da- 
vati ansilaža, dapače i prije dojenja. 

„ u zadnje vrijeme istraživali su Nijemci i Švajcarci u raz- 
ličitim pravcima mlijeko krava hranjenih ansilažom. Tako je 

0 i t i k e istraživao: vrenje, kuhanje, utjecaj katalaze, redukta- 
ze, sposobnost za konzum, čuvanje, miris i drugo. K i e f e r- 
le i Zeiler istraživali su sadržaj vitamina u mlijeku i ispo- 
redivali tri vrste mlijeka krava hranjenih: sijenom, ansilažom 

1 džibrom. Pokusi su provođeni sa zamorcima. Tim je poku- 
sima dokazano da je mlijeko ansilažom hranjenih krava bo- 
gatije na C vitaminima od mlijeka krava hranjenih džib- 
rom, ali i bogatije od mlijeka krava hranjenih sijenom. Za- 
morci hranjeni mlijekom iz ansilažne hrane vrlo su lijepo na- 
predovali. Konačno je dr. Oertl provodio pokuse i opaža- 
nja na dječjoj klinici Univerziteta u Miinchenu. Tu je ispitiva- 
na valjanost i uporabljivost mlijeka kod dojenčadi. I taj je po- 
kus ispao u Ikorist mlijeka iz ansilažnog pokusa. Svi ti, pa i 
drugi, pokusi koji su provedeni na različitim naučnim ustano- 
vama potvrđuju činjenicu da je mlijeko ansilažom hranjenih 
krava apsolutno ispravno i u svakom pogledu besprijekor- 
no. Konačno ogromni gradovi kao: New-York, Chikago, Bo- 
ston, Washington pa Berlin, Miinchen, Bamberg, Freiburg i 
mnogi^ drugi u glavnom troše takovo mlijeko. Štoviše, danas 
se već to mlijeko cijeni kao dječje mlijeko, jer je bogato vita- 
minima. 

Maslac pravljen iz mlijeka ansilažom hranjenih krava 
imade, kako je opazio g. B a d a n j ek, lijepu žutu boju i tek 
kakovu boju i tek imade maslac ljeti kad stoka pase. Mnogi 

su instituti u Americi i Njemačkoj ispitivali osebine maslaca 
pravljenoga od mlijeka ansilažom hranjene stoke i ispoređi- 
vali ga s osebinama maslaca napravljenog od mlijeka si- 
jenom hranjenih krava. Na osnovu provedenih pokusa i ana- 
liza ustanovljeno je da je maslac iz mlijeka ansilažom hranje- 
nih krava besprijekoran i normalan, a bogatiji vitaminima od 
maslaca napravljenog od mlijeka sijenom hranjenih krava. 

S i r se danas vrlo mnogo pravi od mlijeka ansilažom 
hranjenih krava. U tom smjeru rađeni su najrazličitiji pokusi 
koji još prilično dugo neće biti završeni, jer se mnijenja znat- 
no razilaze. Međutim već sada pozitivno se znade da su od- 
lični rezultati postignuti sa svima različitim mekanim vrsta- 
ma sira koji se usire ispod 44°C. Danas je sporno pitanje o upo- 
rabljivosti mlijeka ansilažom hranjenih krava za pripremanje 
ementalskoga sira. Švajcarci napuštaju silose i ansilažu i 
tvrde, da se dobar ementalski sir ne da sa sigurnošću napra- 
viti od mlijeka krava hranjenih ansilažom. Dokazano je da se 
ementaler za vrijeme zriobe naduva. Točnim je ispitivanjem 
ustanovljeno da naduvanje ementalskoga sira uzrokuje B a c. 
amylobacter kojega, prema istraživanjima B u r i j a, 
Stauba, Hohla u jednom gramu izmetina kod krava hra- . 
njenih sijenom imade 460 klica. Ako krave hranimo ansila- 
žom podigne se broj klica u jednom gramu izmetina na 56.000, 
a daljim hranjenjem ansilažom narastao je broj klica na 
2.750.000. Dokazano je nadalje i to da je dovoljan malen broj 
spora toga mikroba da se sir nadme. Ustanovljeno je nadalje: 
što više imade spora toga mikroba u siru, to će se sir prije 
naduti. Međutim pasterizacija mlijeka ne koristi, jer je kon- 
statovano da se spore održe na životu i onda, ako ugrijemo 
mlijeko i na 80°C. 

Moramo nadalje opaziti i to da već danas imade i protiv- 
nih dokaza. Pokušano je hranjenje krava kukuruznom ansila- 
žom koja nije sadržavala maslačne kiseline. 

Iz mlijeka je pravljen normalni ementalski sir. Iz toga se 
razabire da se još danas mišljenja razilaze, a mora se prizna- 
ti da još i nisu u tom smjeru provedeni sasvim precizni poku- 
si. Stoga pri stvaranju zaključaka moramo biti jako oprezni, 
jer se pri pravljenju sirova uopće mora razjasniti još vrlo 
mnogo različitih faktora koji su nam još danas nepoznati. 

V D I O 

IZGRADNJA SILOSA 

Silos se može izgraditi iz različitoga materijala, prema 
tome kakav materijal imademo pri ruci i koja mu je cijena. 
Silose danas grade iz betona, željeza, željeznog betona, cigle 
drva i drugog materijala. Naši poljoprivrednici grade silose 
iz betona ili iz cigle. Ako za gradnju upotrebimo beton, onda 
je potrebno da cement miješamo sa šljunkom u omjeru 1 : 4 
ili pak 1 : 5, jer je potrebno da silos bude solidno i čvrsto iz- 
građen. Budući da kroz godinu temperature jako variraju, 
može se lagano dogoditi da nam stijene popucaju, ako silos 
nijesmo valjano izgradili. Ako nam beton jednom pukne, neće- 
mo ga više pošteno zatvoriti. Zato Nijemci miješaju beton u 
omjeru 1 : 4. Livadari redovno podzemno grade nešto slabiji 
beton, i to 1 : 6 ili 1 : 5, a nadzemno je smjesa 1 : 4 ili 1:5. 
Osim toga svakako je potrebno da se beton nadzemno armi- 
ra žicom 6 do 8 mm debelom. Naši poljoprivrednici meću u 
uglove stare željezne komade, žicu i slično, a to se preporu- 
čuje, jer je takva gradnja snažnija i elastičnija. 

Kad pravimo betonsku smjesu, moramo pripaziti da šlju- 
nak s cementom valjano tri puta promiješamo, a treba pripa- 
ziti i na to da se smjesa odviše vodom ne polijeva, jer to ne 
valja. Beton, miješan i pravilno polijevan uzet u ruku 
i stisnut ne smije se cijediti. Čim smo kalup otstranili, tj. sva- 
kako na mokar beton, treba da se postavlja glazura u omjeru 
1:2. To je kod betonske gradnje najvažnije. Ako je glazura 
stavljena na mokar beton, sljubljuje se s njim vrlo snažno, i 
beton tako postaje mnogo čvršći i bolji. Glazura na suhu be- 
tonu ne drži dobro i lako otpada. To mora raditi dobar beton- 
ski majstor koji znade da na suh beton postavi glazuru. To 
je mnogo teži i skuplji posao, zato neka poljoprivrednici be- 
ton u kalupu polijevaju i, čim skinu kalup, neka polažu gla- 
zuru. 

Iz priloženoga se nacrta vidi da silos ne smije imati uglo- 
va : Jer ,? e u u £l°vima, ma kako mi krmu pri ansiliranju naga- 
zili, uvijek zadržava uzduh. Uzduh će krmu u uglovima ski- 
seliti i spljesniviti. Ako se pri betonskoj gradnji u uglove po- 
stavi daska, nestaće uglova koje, dok je beton još vlažan, mo- 
žemo ispuniti i zaobliti cementnim mortom. Ako nam je grad- 
nja silosa s ciglom zgodnija i jeftinija, onda možemo upotre- 
biti prepečenu ciglu i samo cementni mort bez 
vapna. 

Kad smo silos izgradili iz cigala, postavimo na stijenu 
iznutra oko 2 cm debeo betonski sloj, a na beton postavimo 
glazuru. 

Ako gradimo silos iz drva, moramo svakako betoni- 
rati dno i stijene ukoliko se nalaze u zemlji. Drvena se grad- 
nja upotrebljava samo nadzemno. Kod drvene gradnje obično 
se upotrebljavaju dvostruke stijene, jer je izolacija, trajnost 
i nepropustnost mnogo veća. Prostor između stijenja ispu- 
njava se pilovinom i sličnim materijalom. U svakom slučaju 
moramo imati u vidu činjenicu da izgradimo trajan i nepro- 
pustan silos. Troškovi izgradnje ne smiju biti veliki, a gradnja 
mora biti jednostavna i rentabilna. Najvažnije je pritom da 
nepropustnost bude potpuna za a) vodu i b) uzduh. 

a) Nepropusnost za vodu mora biti potpuna, jer 
ako ansiliramo mlako, onda navozimo u silos još sasvim ze- 
leno i svježe bilje. Takva zelena biljna masa imade u svojim 
organima redovno oko 87 i više % vode. Čim se biljna tkan 
sjecalicom (sječkarom) jako ozlijedi i biljna masa u silosu do- 
bro nagazi, izlaziće pomalo iz nje napolje vegetaciona voda. 
Kad biljna masa ugine, što uslijedi nakon 2 — 3 dana, počinje 
se ansilaža pomalo slijegati. Međutim biljni sok izlazi sve jače 
napolje. Zbog toga moramo stijene silosa izgraditi tako, da 
biljni sok ne može iscuriti -kroz stijene. Kad bi biljni 
sok izašao napolje, ne bi mogao u silosu ostati zrakoprazan 
prostor i ansilaža bi mjesto biljnog soka usisala uzduh koji 
ansilažu skiseli i spljesnivi. Stijene moraju biti dovoljno de- 
bele i čvrste da izdrže pritisak biljnoga soka u kojemu imade 
i ugljične kiseline. Pritisak biljnoga soka na stijene nije do da- 
nas nitko točno mjerio, ali Američani uzimaju na pr. za ansili- 
ranje mladog suncokreta pritisak na stijene silosa 2 i % puta 
veći, nego ga računaju pri ansiliranju starog kukuruza. Zato 
su kod njih jače konstrukcije silosi za ansiliranje mladog sun- 
cokreta. 

b) Nepropustnost za uzduh mora biti što je mo- 
guće potpunija, stoga što smo rekli da je uzduh najveći pro- 
tivnik ansilaže. Ako uzduh imade pristup ansilaži, onda se 
mliječna kiselina pomalo pretvara u octenu kiselinu, a ansi- 
laža postaje prekisela i imade oštar miris po sirćetu. Zato je 
za seljačke silose važno da ih spuštamo što je moguće više 
u zemlju da bi otpali različiti otvori koji se kasnije nikada 
pomnjivo ne zatvaraju. Ako zbog podzemnih voda moramo 
silos nadzemno graditi, potrebno je da se za zatvaranje pro- 
zora napravi iz drveta ploča koja treba da je napravljena iz 
dva sloja unakrsnih dasaka. Između ta dva sloja dasaka po- 
stavlja se papir da bi izolacija bila što bolja. Ploča za zatva- 
ranje otvora neka je izgrađena iz dobrih dasaka, a osim toga, 
ako je moguće, zagradi se prozor provizorno izvana ciglom i 
zamaže se blatom. 


OBLIK SILOSA 

Tko pogleda priležeći nacrt na kome se nalazi nekoliko 
različitih tipova seljačkih silosa, može se na prvi pogled uvje- 
riti da Savez zadruga naprednih livadara ne gradi standardne 
silose. Tko pozna bit seljačkoga gospodarstva, znade da je 
to nemoguće provesti, a evo zašto: 

Oblik silosa ovisan je u prvom redu o mjestu koje je po- 
ljoprivredniku najpodesnije za smještaj silosa na dvoru. Silos 
će imati različit oblik, prema tome da li će poljoprivrednik 
smjestiti silos u: parmi, šupi, podvozu ili uz štagalj, staju i 
drugdje ili pak između dviju postojećih zgrada ili slobodno 
u dvorištu nedaleko od ostalih gospodarskih zgrada. 

Livadari grade silose: četverouglaste, pačetvorinaste, os- 
merouglaste, okrugle pa i tornjeve od 4 — 6 metara visine. 
Najviše prevlađuju četverouglaste komore koje su poredane 
jedna uz drugu poput pčelinih saća. Uglovi moraju biti ispu- 
njeni i zaobljeni da bi se ansilaža što potpunije slegla, a uzduh 
iz silosa da bi se što bolje i savršenije otstranio. 


VELIČINA SILOSA 

Pogledamo li na priležeći nacrt, opazićemo da je veliči- 
na silosa ovisna o mnogo momenata, a napose od: 

a) broja stoke koju poljprivrednik želi hraniti iz silosa; 

b) vrste i starosti stoke; 

c) vremena kroz koje se odnosna stoka hrani i 

d) veličine posjeda i mogućnosti proizvodnje potrebnih 
količina zelene biljne mase. 

Za veličinu silosa u svakom je slučaju najmjerodavniji 
broj stoke. Površina silosa gradi se uvijek prema broju stoke 
koju poljoprivrednik misli hraniti iz silosa. Praksom je utvr- 
đeno da, dnevno kad otvorimo silos, moramo s površine sni- 
mati sloj krme od 5 — 10 cm. U zimi je sasvim dovoljno, ako 
skidamo sloj ansilaže 5 cm debeo, dok se ljeti mora dnevno 
skidati 10 cm debeo sloj ansilaže. Američani vade ljeti iz vi- 
sokih tornjeva samo 7 cm debeo sloj krme. 

Svakako je potrebno da se ljeti vadi oko 10 cm debeo 
sloj ansilaže, jer su se neki livadari osvjedočili da je krma 
bila prekisela, ako se skida tanji sloj. 

Prema debljini sloja ansilaže, koji dnevno vadimo iz silo- 
sa, računaju Nijemci 4 odrasla grla na 1 m-’ površine silosa i 
vade dnevno 10 cm debeo sloj. Američani vade zimi dnevno 
samo 5 cm debeo sloj i zbog toga računaju najmanje dva od- 
rasla grla na 1 m 2 površine silosa. 

Livadar g. Steiminger Franjo iz Remetinca ima- 
de silo-toranj i hranio je na 7 m J površine silosa svega samo 
6 odraslih grla. Ovo je u svakom slučaju premalen broj stoke 
za površinu silosa, i mi to ovdje spominjemo samo poradi toga 
da se vidi kako se ansilaža ne kvari tako lako, napose ne u 
zimi. Priznajemo da bi se ansilaža g. Steimingera ljeti sva- 
kako skiselila, jer ljeti moramo dnevno vaditi 10 cm debeo 
sloj. 

Čehoslovačko Ministarstvo poljoprivrede raspisalo je 
god. 1928 natječaj za najzgodnije i najjednostavnije rješenje 
problema: kiseljenje krme u seljačkom gospo- 
darstvu. Nagradu se dobili: g.g. prof. dr. ing. Just, prof, 
ing. Petrik i ing. Rozan, upravitelj Uhrinevsi, jer su izradili i 
predložili zajedničko rješenje toga problema. U tom su rješe- 
nju došli do zaključka da je za mali posjed najzgodnije gradi- 
ti silo-komore u razmjeru 1,50 x 1.50 x 1.50 m s tim da je bo- 
lje graditi više manjih komora nego jednu veliku. Oni su pred- 
ložili izgradnju od 6 komora gornje dimenzije kao standard za 
seljački posjed. 

Savez zadruga naprednih livadara (k. z.) u Križevcima 
došao je svojim radom i opažanjima do uvjerenja da su te ko- 
more premalene, a da je izgradnja preskupa. U jednu komo- 

ru dimenzije 1.5 x 1.5 x 1.5 m stane jedva oko 23.5 mtc ansila- 
že kad je ta komora sasvim puna do vrha. Moglo bi se 
uzeti da se u toj komori nalazi prosječno oko 20 mtc ansila- 
ie. U 6 takve komore može poljoprivrednik spremiti istom 
120 mtc. To je svakako premalo za troškove izgradnje. 

S obzirom na tu okolnost Savez livadarskih zadruga iz- 
građuje silose tako, da predvidi uvijek najveću moguću povr- 
šinu. To činimo zato što znademo da će seljak graditi redoyno 
1—3 (komore pa mu.se gradnja ne bi isplatila, kad bi bile pre- 
malene. Radimo tako i zato što bi, zbog premalenih komora, 
količina ansilaže bila neznatna i seljak ne bi osjetio jači utje- 
caj silosa u gospodarstvu. Zato je Savez od prvoga dana po 
primio čehoslovački princip izgradnje malenih komora, ali mo- 
dificiran u smjeru da seljak mora odmah u gospodarstvu osje- 
titi utjecaj silosa kad ga izgradi. Znajući da će poljoprivredni- 
ci ansilažom hraniti stoku redovno samo zimi, računamo uvi- 
jek dva odrasla grla na 1 m 2 površine silosa, a nekada i ne- 
što manje. Tako, ako seljak imade na pr. samo tri odrasla gr- 
la, gradimo po mogućnosti dvije komore u razmjeru 1.5 x 1.5 
x3 metra, iako bi ta površina silosa odgovarala za najmanje 
4 odrasla grla. Ako na pr. poljoprivrednik imade oko 6 
odraslih grla, a bolji je gospodar, mi mu savjetujemo izgrad- 
nju dviju komora u razmjeru 2x2x3 metra, iako bi za tu 
površinu silosa moralo biti u staji najmanje 8 odraslih 
grla. Ako poljoprivrednik imade 8 odraslih grla, preporuču- 
jemo mu izgradnju triju komora u razmjeru 2 x 2.5 x 3 metra, 
makar bi ta površina odgovarala broju od n a j m a n j e 10 
odraslih grla. 


Iz toga se jasno razabire da mi uvijek idemo na najveću 
moguću površinu silosa, i to zato, što smo uvjereni da će u 
dogledno vrijeme poljoprivrednik hraniti stoku ansilažom sa- 
mo u zimi. Ako poljoprivrednik zimi skida dnevno i tanji sloj 
ansilaže od 5 cm, neće joj se ništa dogoditi. Najvažnije u tom 
računu je to da će svaki poljoprivrednik u našem stočarskom 
kraju odmah povećati i broj stoke kad vidi da joj je osigurao 
ishranu. Ansilaža je osim toga to bolja što se nalazi u 
debljem sloju. Savez livadarskih zadruga drži, da su 
stvarno preplitke komore visoke samo 1.5 m. Zato Savez 
uvijek gradi komore tri metra duboke; od toga spuštamo sti- 
jene 2 metra u zemlju, ako ne smeta podzemna voda, a ne- 
mamo ništa protiv toga, ako poljoprivrednik spusti silos i 2.5 


do 3 metra u zemlju. Nadzemno neka su stijene silosa svaka- 
ko jedan metar visoke. To je potrebno zato, što bi preko pre- 
niskih stijena lako moglo pasti u silos dijete ili mlađa stoka. 

Uvijek spuštamo silos u zemlju samo do razine podzemne vo- 
de. Ako je podzemna voda visoka, spuštamo silos u zemlju 
samo 1 m. ali zato nadzemno izgradimo potrebnu visinu. Me- 
đutim poljoprivrednici iz sela Šašinovca počeli su za mali 
Posjed svojom inicijativom graditi s i 1 o- t o r n j e v e za se- 
ljački posjed od 4 — 6 metara visine. Ovo je fak- 
tično jedna rijetkost za naše selo, ali se ipak otale vidi da pu- 
njenje malih seljačkih tornjeva poljoprivrednicima ne pravi 
većih poteškoća. Priznajemo, doduše, da je vrlo nezgodan i 
prepolagan rad puniti silos košarama na koloture kako to ra- 
de Šašinovčani. Šašinovčani priznaju da im punjenje ide malo 
sporo, ali opažaju da oni kisele toplo i zato da bacaju u silos 
dnevno samo po 2—3 voza zelene biljne mase, a to nije ni te- 
ško ni naporno. Naprotiv, puniti i ispražnjivati silos od tri 
metra dubine, ako se od toga spusti 2 metra u zemlju, kako 
preporučuje Savez livadara, uistinu ne pretstavlja nikakvu 
poteškoću. Mi smo ponovo razgovarali s poljoprivrednicima 
i pitali ih da li im je taj rad težak. Svi su nas uvjeravali da to 
nije nikakav posao. Nije nikakov posao silaziti u silos samo 
jedanput dnevno da bi se izvadila potrebna ansilaža za obrok. 
Poljoprivrednik iz dubine od 2—2 i X metra lako dodaje ko- 
šaru. Poljoprivrednik u tim komorama treba jedino male lje- 
stve (lojtru) da isprazni najniži dio silosa. Svakako je vrlo va- 
žno da silos spuštamo u zemlju uvijek što je moguće više, a 
činimo to radi toga što je: 1 punjenje i ispražnjivanje takvoga 
silosa jednostavnije, 2 što se ansilaža u takvom silosu ne mo- 
že smrznuti i 3 što se beton u zemlji najbolje čuva od preve- 
likih i prebrzih promjena temperature. 

Rekli smo da na veličinu silosa utječe također vrsta i 
starost stoke koju poljoprivrednik imade u staji. Poznato je 
da konjima i mladoj stoci pa ovcama, kozama, jagnjadi itd. 
ne možemo davati ansilažu u obrocima kako bilo. Zato taj 
moment moramo imati u vidu pri izgradnji silosa. 


KAKO SE PRORAČUNA VELIČINA SILOSA ZA JEDNO 
GOSPODARSTVO 

Ako želimo graditi silos, računamo ovako: Na jedno od- 
raslo grlo računa se 20 kg ansilaže dnevno. Ako želimo hra- 
niti stoku punih 6 mjeseci, i to od studenoga do konca trav- 
nja, tj. 10 dana x 20 kg = 36 mtc ansilaže za prikrm jedno- 
ga odraslog grla. Računajući nadalje da u 1 m 3 silosa stane 
oko 7 metričkih centi ansilaže znači da za jedno odraslo grlo 
trebamo 5 m 3 prostora u silosu. Kravama daje se obično 20 

kg ansilaže dnevno po grlu, junicama 8 — 10 kg, a .isto toliko 
dajemo i konjima, ako je ansilaža dobra; tovnim se volovima 
može dati 20—25 kg ansilaže po grlu, a ovcama i kozama 
1—2 kg. Ne preporučuje se davanje ansilaže svinjama. Me- 
đutim livadar g. Granda Ivan iz Šašinovca, kako smo 
već ranije spomenuli, namjerava graditi jedan mali silos sa- 
mo za ansiliranje mlade djeteline za prikrm svinja u zimi. (j. 
Granđa opaža da su svinje rado ždrle ansilažu i da su bile 
jedrije i življe nego obično. Taj ga je pojav eto nagnao da 
gradi silos samo za prikrm svinja u zimi. Opažanja g. Granđe 
slažu se s opažanjima livadara g. Tomičevića iz Reme- 
tinca koji je još 1929 god. pomalo davao ansilažu svinjama. I 
g. Tomičević je opazio da svinje rado dnevno uzimaju manje 
količine ansilaže i da tako malene količine imadu vrlo dobar 
utjecaj na svinje. Na veličinu silosa imade utjecaj svakako i 
vrijeme kroz koje poljoprivrednik kani hraniti stoku ansila- 
žom u zimi. Znademo iz iskustva da neki poljoprivrednici 
otvaraju ansilažu u studenome, drugi u prosincu, a imade ih 
koji je otvaraju istom u veljači. Moramo računati s tim da će 
se pomalo svi poljoprivrednici naviknuti da hrane stoku kroz 
čitavu zimu, da će se silosi s vremenom graditi i da će se pri- 
tom računati za potrebnu količinu krme. 

Uzevši u obzir ono što je u pogledu veličine silosa ranije 
rečeno, navešćemo za veličinu seljačkih silosa nekoliko di- 
menzija koje neka poljoprivrednicima služe kao putokaz, te 
se u svom radu ne moraju njih strogo držati. 


Za četverouglaste silose vrijedi ovaj razmjer : 


Broj odraslih 
grla 

Potrebno ansi- 
laže za 180 
dana mtc. 

Komore u razmjeru 

Potrebno ko- 
mora za ansi- 
lažu 

Svega m s 

2 

72 

1.5 x 1 x 3 

3 

9 

3— 4 

144 

1.5 x L5 x 3 

3 

20.25 

5 — 6 

216 

1.5 x 2 x 3 

3 

27.— 

7— 8 

288 

2x2x3 

3 

36.- 

9—10 

360 

2 x 2.5 x 3.5 

3 

52.5 

12—13 

468 

2.5 x 3 x 3 

3 

67.5 

16-18 

648 

3. x 3 x 3.5 

3 

94.5 




Broj 

jama 

RAZMJER 

Materijal 

Šljunka Cemen 
m 8 vreća 

Kubatura 
betona 1 : 5 

3 

1.5 X 1.5 X 3.0 

14.7 

67 

11.3 

2 

2.0 X 2.0 X 3.0 

13.7 

61 

10.5 

3 

1.5 X 2.0 X 3.0 

16.1 

72 

12.4 

2 

Tornja 

d = 1.70 v -- 4.0 

6.6 X 6.6 

61 

5.10 X 5.10 







Za okrugle male tornjeve vrijede ovi razmjeri: 


Broj odraslih 
grla 

Potrebno ansi- 
laže za 180 
dana mtc 

Promjer silosa 
met 

Visina silosa 
mt 

Potrebno male- 
nih tornjeva 

n 

£ 

ai 

00 

O) 

> 

m 

2- 3 

108 

1.50 

4 

2 

14.14 

4— 5 

180 

1.90 

4.5 

2 

25.47 

1 

00 

288 

2.90 

4.5 

2 

44.10 

10-12 

432 

2.90 

4.5 

2 

59.48 

16—18 

648 

3.50 

4.5 

2 

86.58 


Za podlogu izračunavanja sadržine silosa uzeli smo 5 m 3 
na jedno odraslo grlo što odgovara otprilike 36 mtc ansilaže, 
a toliko je potrebno da se jedno odraslo grlo, uz ostalo, pre- 
hrani kroz 6 zimskih mjeseci. 

Na veličinu silosa imade svakako znatan utjecaj veličina 
seljačkoga posjeda i mogućnost proizvodnje potrebnih količi- 
na zelene biljne mase. Poljoprivrednik računa danas na pro- 
izvodnju potrebnih količina: pšenice, kukuruza, djeteline, re- 
pe i drugih gospodarskih kultura na koje je navikao i koje 
treba u kućanstvu i za trg. Poljoprivrednik na 5 rali površine 
ne može izgraditi veći silos od najviše 3 komore u razmjeru 
1.5 x 1.5x3 metra da bi taj silos mogao bez smjetnje napu- 
niti, jer to ipak znači oko 1 i H vagona ansilaže, a to je do- 
voljno za to gospodarstvo. U tom slučaju mora taj poljopriv- 
rednik ozimim ječmom sijati barem 800 do 1000 kv. hv. po- 
lja da bi oko 17 — 20 juna na toj površini mogao za ansilažu 
posijati kukuruz ili suncokret. Ako je godina imalo povoljna, 
dobiće svakako oko 120 mtc zelene biljne mase po rali po- 
vršine. Što više posije suncokreta, to će imati sigurniji pri- 
rod i to veće količine zelene mase. Ostatak potrebe nadomje- 
stiće sjetvom suncokreta i kukuruza po strni pšeničnoj, raže- 
noj, zobenoj i po strni proljetne grahorice, pa i iza ranoga 
krumpira. Taj će poljoprivrednik morati pre- 

stati sa sjetvom kravske repe ili bagunde i 
mjesto nje sijače na 500 — 600 hv. u ophodnji ozimu grahoricu 
ili ozimi grašak, inkarnatku i slično, a po njihovoj strni kuku- 
ruz ili suncokret sa sojom za ansilažu. 

Takovom će kombinacijom poljoprivrednik moći uvijek 
lagano napuniti toliki silos, a količina od 1 i X vagona krme 
mora preporoditi jedan tako maleni posjed. Takav poljoprivred- 
nik može u proljeće jednu komoru puniti ozimnim krmnim 
smjesama i osigurati potrebnu zelenu krmu za ljeto da s po- 
većanjem stoke u sušnim godinama ne dođe u nepriliku. Osim 
toga, uz navedenu proizvodnju krmnog bilja računaće i na ne- 
što otave, otavića, treću djetelinu, moguće i na lucernu i dru- 
ge zelene biljne mase kojih u jesen uvijek imade u svakom 
gospodarstvu. 

Livadar g. SteimingerFranjo izgradio je na posjedu 
od 14 rali silos od 4 i X vagona sadržine i bavi se mišlju da 
sagradi još jedan takav. Opažamo da je to pretjerano. 
No g. Steiminger nije se šalio i opravdavao je svoju od- 
luku tim da je kukuruz jeftin i da se ne isplati brati ga, sušiti 
i runiti, sjeći i odvoziti kukuruzinac za cijene koje se danas 
postizavaju za kukuruz. On je bio odlučio da sav kukuruz an- 
silira. Tako je g. Steiminger govorio u god. 1930 kad je 
kukuruz bio po 0.80 din kg. Teško je međutim vjerovati da bi 
g. Steiminger mogao provesti u život tu svoju zamisao, 
jer je faktično veoma teško na tako malenu posjedu pro- 
izvesti do 9 vagona zelene biljne mase. To se vidi po tome što 
njegov susjed livadar g. Tomičević imade silos od 3 va- 
gona sadržine na 14 rali zemlje. G. Tomičević mi je jednom 
zgodom priznao da nije baš jednostavno i lako proizvesti to- 
liku količinu zelene biljne mase na tako malenu posjedu. 

Iz toga slijedi da poljoprivrednici na malenu posjedu od 
4 — 6 rali površine moraju računati sa svakim pedljom obrad- 
ljive zemlje. Upravo zato sijače ono gospodarsko bilje koje 
daje najsigurniju, najveću, a usto dobru i hranljivu masu, a 
to je, držim, suncokret. Premda naši poljoprivrednici go- 
tovo i ne poznaju suncokreta, ja sam uvjeren da će suncokret 
za koju godinu zauzeti vidno mjesto, baš kao ansilažna bilj- 

ka, napose u Podravini. Podravci su prisiljeni da suncokretu 
poklone dužnu pažnju, jer je on za laka i pretežno suha po- 
dravska tla kao stvorena ansilažna biljka. 

Ni jedna kulturna biljka neće kao postrni usjev dati to- 
liko priroda kao suncokret. 

Podravac računa sa svakom grudicom svoje zemlje, na- 
stoji i marljivo radi da je što potpunije i temeljitije izrabi. Tko 
je ikada s tim narodom dolazio u dodir, mogao se potpuno o 
tom osvjedočiti. Ja držim da je suncokret za te posjedovne 
odnose kao stvoren, jer, što je najvažnije, ničim ne ometa 
usjevni red, a daje na jedinici površine daleko veće količine 
zelene mase nego kukuruz. Ovo napose vrijedi za suho ljeto, 
jer će poljoprivrednik tada, ako samo malo zakasni sjetvom 
postrnog kukuruza, vrlo lako ostati bez potrebne krme. Uvje- 
ren sam da se to neće dogoditi onom poljoprivredniku koji po 
strni bude sijao suncokret. 

Navlaš toliko govorim o suncokretu da bih ponukao sve 
Podravce livadare da u svoj usjevni red zavedu suncokret po 
strni. Neka se soja svakako uvijek sije u suncokret za ansi- 
lažu, jer će se time ovome bitno povećati hranljiva vrijed- 
nost. 

Naši poljoprivrednici ne siju za ansilažu zuban kukuruz, 
već obični domaći. Taj kukuruz, ako se normalno sije u pro- 
ljeće, daje po rali površine oko 200 — 220 mtc zelene biljne 
mase. Kukuruz po ozimom ječmu daće od 120 — 150 mtc. Sun- 
cokret, posijan po ozimim krmnim smjesama, daće svakako 
do 250 mtc zelene mase po rali površine, a posijan po ozimom 
ječmu svakako oko 200 mtc. Ako je godina povoljna, narašće 
suncokret i po ozimoj pšenici do 3 m, a daće do jeseni najma 
nje 150 mtc biljne mase. Ove momente naročito podvlačim, 
jer, su od naročite važnosti za naš seljački posjed. 

Neka se za ansilažu nikad ne siju kukuruz i suncokret u 
smjesi. Suncokret sazori ranije nego kukuruz, a važno je i to 
da on raste mnogo brže od kukuruza koji preraste i zaduši. 
Zato se kukuruz mora posijati zasebno, a suncokret opet za- 
sebno na manje površine. 

U svakom slučaju poljoprivrednik mora posijati soju u 
suncokret i u kukuruz da bi bitno povećao hranljivost ansi- 
laže. U jesen ansiliramo svaku biljnu masu posebno, ili je 
kombiniramo s djetelinom, lucernom, otavom, otavićem. mo- 
harom i drugim krmnim biljem. 



TROŠKOVI ZA IZGRADNJU SILOSA U SELJAČKOM 
GOSPODARSTVU 

U današnjim teškim ekonomskim prilikama troškovi oko 
izgrađivanja silosa svakako su od prve i presudne važnosti. 
Da bi Savez zadruga naprednih livadara (k. z.) dobio što je mo- 
guće bolji i točniji pregled o troškovima izgradnje silosa u se- 
ljačkom gospodarstvu, razaslani su svima zadrugama upitni 
arci u kojima su postavljena pitanja koja se, po mogućnosti, 
iscrpno odnose na taj predmet. Na osnovu dobivenih troškov- 
nika sastavili smo donju skrižaljku u kojoj su navedeni svi 
troškovi koji uopće dolaze u obzir kod gradnje. 

Mnogi su poljoprivrednici na postavljena pitanja odgo- 
vorili jako savjesno i točno, a mnogi opet nisu. Iz tih smo od- 
govora izabrali njih 49 (četrdeset i devet) koje u skrižaljci do- 
nosimo da bismo dobili što bolji uvid u to koliko na selu stoji 
izgradnja 1 kubnog metra silosa. 

Iz te skrižaljke razabiremo da izgradnja silosa ovisi o 
tome: a) gdje se silos gradi i b) kako se gradi. Blizina šljunka 
od vrlo je velike važnosti. Zbog toga imademo upravo ogrom- 
nu razliku između cijena silosa u Podravini i cijena na pr. u 
Sv. Ivanu Žabno, Gradecu, Gornjem Šarampovu i drugim se- 
lima koja moraju šljunak dovoziti željeznicom ili kolima sa 
20 i više kilometara udaljenih mjesta. Način kako je silos iz- 
građen imade veliki utjecaj na troškovnik. Tako na pr. u Po- 
dravini imade vrlo dobrih majstora koji prave betonske la- 
gve. Takvi majstori rade dobro i jeftino. Stijene silosa nad- 
zemno moraju biti armirane pa su u Podravini zbog toga 
mnogo tanje, tj. od 10 — 12 — 15 cm debele. Gdje poljoprivred- 
nici nemaju prakse u betonskim radovima, tamo nalazite sti- 
jene 20 cm debele i nearmirane. Nearmiran beton je mnogo 
slabiji od armiranoga, jer takav beton nije dovoljno elastičan 
i lako puca. Prema našim podacima, troškovi za izgradnju 
seljačkog silosa bili su ovi: 

Troškovi za izgradnju silosa u seljačkom gospodarstvu : 

Troškovi za izgradnju silosa u seljačkom gospodarstvu 

Troškovi za izgradnju silosa u seljačkom gospodarstvu 

Troškovi za izgradnju silosa u seljačkom gospodarstvu 

Troškovi za izgradnju silosa u seljačkom gospodarstvu 

Toranj u vlast, režiji Hrana je stojala 2.899 Din 
Dovoz je stajao 3.840 Din — Radna snaga 15.969 
Svega 22 708 Din 

Iz priležeće skrižaljke • razabiremo da poljoprivrednici 
pretežno grade po dvije komore. Razmjer, u kome su komore 
izgrađene, veoma je različit. Po tome se najbolje vidi da sva- 
ki poljoprivrednik gradi prema svojim potrebama i prilikama. 
Zbog toga teško je zadržati nekakav standardni tip. 

I omjer za betonsku smjesu prilično varira. Ako ne pri- 
jeti previsoka voda, smjesa je podzemno redovno slabija, a 
nadzemno jača. To je i shvatljivo, jer je beton nadzemno pod- 
vrgnut velikim klimatskim promjenama. Osim toga potrebno 
je da se beton naročito dobro nabije (štamfa), a šljunak mora 
biti čist. Nadzemni dio stijena mora biti. armiran. Ako je 
beton armiran, dovoljno je da vanjske stijene budu 15 cm de- 
bele, a unutarnje 10 — 12 cm, i to u omjeru: podzemno 1:6, a 
nadzemno 1:5. 

Betonsku gradnju najviše poskupljuju daske za kalup 
(Verschalung). Zbog toga je mnogo zgodnije da poljoprivred- 
nici grade po uzoru g.g. Oranđe Ivana, Tome i drugih 
livadara iz Šašinovca. Oni grade 4 metra visoke, okrugle si- 
lose, i to s jednim prozorom. Budući da su daske skupe, a za 
četverouglaste komore treba ih mnogo više, riješili su Saši- 
novčani to pitanje na taj način što su napravili okrugao kalup 
1 metar visok, s promjerom od 1.60 metra. Taj je kalup snažno 
izgrađen da se beton može valjano nabiti i tim kalupom svi 
poljoprivrednici izgrađuju silose. Svaki dan do podne nabiju 
kalup, a drugi ga dan izvuku prema gore, ponovo nabiju itd. 
Tako je jedan silos za 4 dana gotov. To su svakako dobri i 
jeftini silosi. Puno su bolji od plitkih četverouglastih komora, 
jer u njima ansilaža lakše provre, bolje se čuva i teže po- 
staje prekisela zato, što je u debljem sloju, pa uzduh teško 
prodre u nju. Zato bi bilo zgodnije da poljoprivrednici grade 
uske, a duboke okrugle silose. 


STO STOJI JEDAN KUBNI METAR SELJAČKOGA 

SILOSA 

Da bismo dobili što potpuniji troškovnik za izgradnju 1 
kubnog metra silosa u seljačkom gospodarstvu, naveli smo 
poimenično u skrižaljci svega 49 livadara koji su svi zajedno 
izgradili 110 komora, a g. Steimingera Franju koji je 
izgradio visoki toranj nismo uzimali u račun. Sve te silo-ko- 
more zajedno imadu svega 752 kubna metra sadržine. Sve- 
ukupni troškovi za sve te komore iznose 109.405.50 din. Iz 

toga smo izračunali da jedan kubni metar silosa u 
seljačkom gospodarstvu stoji 145.50 dinara. 

Iz skrižalj'ke je vidljivo i to da smo mi zaračunavali svaki 
efektivan rad kod izgradnje silosa, baš tako kao da ga poljo- 
privredniku neko drugi gradi. Ako uzmemo u obzir da poljo- 
privrednik ne računa na pr. kopanje jame, težake koji mu po- 
mažu kod gradnje, jer oni rade uvijek jedan drugome pa 
podvoz, šljunak ako ga sam vozi, pogotovu ako mu je u bli- 
zini, i slično, onda vidimo da su stvarni izdaci za iz- 
gradnju silosa u seljačkom gospodarstvu ui- 
stinu još mnogo manji. Ako se poljoprivrednici slože 
i zajedno izgrade jedan kalup (Verschalung), troškovi su još 
kud i kamo manji. Mnogo je teže graditi silose u selima gdje 
se uz šljunak mora još plaćati za nj i željeznički podvoz. To 
vrlo mnogo poskupljuje gradnju silosa, pa u tome slučaju to 
baš i nije tako jednostavna stvar u današnjoj teškoj ekonom- 
skoj krizi i oskudici novca na selu. 

U svakom slučaju silos se u poljoprivredi jako brzo ispla- 
ti, jer nam osigura potrebnu krmu, oslobodi nas teških isku- 
šenja i glavobolje poradi nestalnih klimatskih prilika, omogući 
nam po svakojakom vremenu spremanje krme i pripremu po- 
lja za drugi usjev, omogući ishranu i držanje mnogo većega 
broja stoke na jedinici površine, bolji način rada i iskorišćiva- 
nje valjanoga usjevnog reda, jednom riječi: Silos uvjetuje 

lakši i siguran rad i bolji život u poljopriv- 
redi. Zato nema i ne može biti stabilne i snaž- 
ne poljoprivredne proizvodnje u normalnim 
prilikama, niti sigurnih i ekonomski jakih 
poljoprivrednika — bez silosa! 


KROVIŠTE 

Potrebno je svakako da silos imade i krov. Doduše, mno- 
gi su livadari izgradili silos i bez krova. Ako je silos bez kro- 
va, voda će lako prodrijeti u ansilažu. Poradi pridolaska vo- 
de razrijedi se u ansilaži mliječna kiselina i lako dolazi do 
zaraze klicama različitih bakterija. Zato se mora izgraditi 
krov ili pak silos temeljito pokriti. 

U slučaju da silos nema krova, onda sloj zemlje na ansi- 
laži mora biti svakako do 40 cm debeo i nabit u obliku krova 
da bi voda mogla slobodno otjecati, a osim toga moramo po- 
staviti nekoliko dasaka i raženu slamu da se ne bi zaustavlja- 
la na površini. 




Slika 15. Livadar SEDMAK IONAC iz Đurđevca, sagradio je dvije komo- 
re u razmjeru 1.50x 1.50x3 met. Silos je do krova daskama zatvoren i 
služi za spremište. (Foto Dr 1 urina) 



Slika 16. RIŽNAR DRAGUTIN, ravn. učit. iz sela Vidovec kraj Varaž- 
dina, sagradio je 2 komore u razmjeru 1.5 x 1.5 x 1.5 metra. 

(Foto Dr Turina! 

Slika 17. Livadar KOVAČIČ FRANJO iz Virja, sagradio je silos na svoj 
način u razmjeru 1.5 x 1.5 x 3 m. Napravio je 2 sasvim jednaka kalupa, 
po kojima je nabio 48 velikih uglova, koje je onda zalio cementom. 

(Foto Dr Turina) 



Slika 18. Livadar GRANĐA TOMO iz sela Šašinovec, opć. Kasina, sa- 
gradio je dva mala tornja promjera 1.60 visoka 4 metra. (Foto Dr Turina) 


Ako podižemo posebno krovište za silos, to stoji prilično 
mnogo novaca. Zato napredni livadari grade silose tako da ih 
naslone na : šupu, štagalj ili staju, pa u tom slučaju naprave 
samo malen napust, tj. postojeći krov produže za 2 — 3 metra. 
U tom slučaju stupove napušta osove na stijene silosa. Tako- 
vo je krovište dobro, jednostavno i vrlo jeftino, a sasvim od- 
govara svrsi. 


SMRZAVANJE ANSILAŽE 

Mi nemamo tako oštre zime da bi se ansilaža smrzla u 
silosu. Usprkos tome potrebno je da o tom vodimo računa, 
jer i kod nas imade nekada oštrih zima kad bi se ansilaža sva- 
kako smrznula, kad ne bi bila dovoljno zaštićena, a pogotovu 
će se smrznuti, ako uzduh imade pristup u silos. 

Smrzavanjem ansilaža se uopće ne mijenja, jer i studen 
konzervira organsku tvar. Međutim moramo nastojati da si- 
los izgradimo na takovu mjestu da bi smrzavanje ansilaže 
bilo nemoguće. 

Zato je potrebno da silos spustimo što je moguće više u 
zemlju, a još je bolje, ako ga smjestimo negdje pod krov: u 
parmu, štagalj, šupu i drugdje. Ako smo silos izgradili negdje 
u dvoru pa ga zimi otvorili, moramo u svakom slučaju naba- 
citi na površinu nekoliko snopova slame da bismo onemogu- 
ćili smrzavanje površnoga sloja. Ako bi se unatoč svim mje- 
rama opreza ipak dogodilo da se uslijed stroge zime an- 
silaža smrzne na površini, mi ćemo je dobro slamom pokri- 
ti i ostaviti, jer je nezgodno smrznutu površinu dnevno trga- 
ti. Može nam se dogoditi da trganjem smrznute ansilaže jače 
oštetimo stijene silosa, a to nije dobro. Najzgodnije je da 
smrznutu ansilažu pustimo u miru, valjano slamom pokrije- 
mo i čekamo dok se ponovo ne okravi. Čim ansilaža okravi, 
vadimo je dnevno i bez brige dajemo stoci kako smo radili 
i ranije. Uvjeren sam da se u našim klimatskim prilikama an- 
silaža nikada neće smrznuti, ako malo pripazimo na spome- 
nute momente. 


UTJECAJ ANSILAŽE NA STIJENE SILOSA 

U ansilaži stvara se uvijek manja količina različitih kise- 
lina. One pomalo razaraju glazuru. Zato bi bilo potrebno da 
se zidovi zaštite protiv njihova djelovanja. Doduše, mi to ni- 
smo nigdje proveli, ali ako netko želi da to učini, neka silos 

iznutra namaze preparatima koji u trgovini dolaze pod razli- 
čitim imenima kao: Inertol, silolit, onkit i drugo, a tih prepa- 
rata imade danas posvuda. 


PRODIRANJE VODE U SILOS 

Livadarima se u nekoliko slučajeva dogodilo da su silos 
spustili previše u zemlju i da im je u nj prodrla voda. Zato je 
redovno kriv sam poljoprivrednik, jer on misli da će izgradi- 
ti tako dobar i snažan beton, da mu voda neće prodrijeti u si- 
los. Međutim redovno se prevari, jer voda lako prodire kroz 
jednostavan beton koji naši poljoprivrednici sami naprave. 
Napredni livadari napravili su negdje pogrešku neoprezno 
spustivši silos preduboko u zemlju. Sada se obraćaju na nas 
s molbom da im dademo savjeta kako bi tu pogrešku ispra- 
vili. 

Ako je voda prodrla u silos, postupamo ovako: Na povr- 
šini, gdje prodire voda, treba beton dobro obiti. Nato uzme- 
mo na pr. heimalola (ili fluat cerasit, acquacit i slične prepa- 
rate kojih danas mnogo imade u trgovini, samo moramo po- 
stupati prema naputku) i dodamo ga 1 kg na 8 — 12 litara vo- 
de kojom ćemo praviti žbuku. Žbuku napravimo u omjeru 
1 : 2. Sada polažemo najprije prvu grubu žbuku 15 mm debe- 
lu. Odmah na to polažemo na grubu finu žbuku oko 6 mm de- 
belu. Finu žbuku, koja je pravljena isto u omjeru 1 : 2 na po- 
vršini, prašimo cementom i drvenom gladilicom dobro zari- 
bamo. Ako je malen tlak izvana, neće kroz tako napravljen 
beton prodrijeti voda. Osim toga preparata dolaze za te svrhe 
u trgovinu i različite bituminozne smole kojima se ožbukana 
betonska površina valjano presvuče. 

PODIZANJE SELJAČKIH SILOSA U SAVSKOJ 
BANOVINI 

Iako silos imade upravo ogromno značenje za intenzivni 
rad u poljoprivredi uopće, i makar je on već desecima godina 
poznat u drugim naprednim državama Evrope i Amerike, mo- 
ramo, na žalost, priznati da se kod nas teik u najnovi- 
je doba to pitanje pokrenulo s mrtve točke. 

Da ta konstatacija odgovara istini, najbolje svjedoči či- 
njenica što državna i banovinska uzorna školska dobra još ni 
danas nemaju izgrađene silose. Istom od najnovijeg datuma 
posjeduju silose poljoprivredna uzorna dobra uz škole: Ša- 

bac, Butmir, Maksimir, Požega, i Klenovnik. I dok je do 1929 
god. u Americi bilo izgradjeno oko 1,200.000 komada tornje- 
va, dotle bi se u Jugoslaviji bilo našlo moguće 10 silosa, a i u 
to sumnjam. Sve do 1929 god., može se mirne duše reći, si- 
los je kod nas u poljoprivredi uopće nepoz- 
nat. Niti je to pitanje dotada temeljitije tretirano u štampi, a 
niti je u poljoprivrednim školama intenzivnije naučavano pi- 
tanje konzerviranja krme. 

Istom 1929 god. izgradio je Higijenski zavod sa Školom 
narodnog zdravlja u Zagrebu par silosa kod nekolicine selja- 
ka, a istodobno izgradio ih je Savez zadruga naprednih liva- 
dara (k. z.) u Križevcima uz potporu tog Zavoda kod 12 svo- 
jih članova, i to kod: Badanjka Tome u Kladarama, 

Grivičića Petra u Oriovcu, Hermešćeca Lovre 
u Žerjavincu, Kelića Petra u Vidovcu, Kelića Mati- 
j e u Đurđevcu, Lugomera Šimuna u Brckovčini Gor. 
Steimingera Franje i Tomičevića Franje 
u Remetincu, Šikutena Mate u Šijavrhu i Š v e 1 j i ć a 
Jakoba u Šašinovcu. Svi su ti silosi izgrađeni po uzoru 
na nagrađeni projekt čehoslovačkoga Ministarstva poljopriv- 
rede. Taj projekt predviđa silo-komore, ili jame malenih di- 
menzija, kao najpodesnije rješenje za konzerviranje krme u 
seljačkom gospodarstvu. 

Istom u zimi 1929 i 1930 god. počinje u livadarskim za- 
drugama snažna akcija za podizanje silosa. I ta je akcija imala 
lijepih rezultata. Uz pripomoć Poljoprivrednoga odjeljenja 
Kr. banske uprave savske banovine i Direkcije Higijenskog 
zavoda sa Školom narodnog zdravlja u Zagrebu izgrađena su 
u 1930 god. 83 (osamdeset i tri) silosa, i to: 

U Zadruzi naprednih livadara u Vir ju izgra- 
dili su silose ovi gospodari: 

Berta Ivan, Markov Stjepan, Šoš Franjo, Kovačić Stje- 
pan, Šibar Stjepan, Mesarov Dragutin, Carek Jakob, Cik Ja- 
kob i Martin, Cik Stjepan, Bušić Blaž, Marčinlko Franjo, Fe- 
renčić Franjo, Mrazek Pavao, Samec Stjepan, Posavec To- 
mo, Vrabec Matija, Fuček Štefo, Fucak Mijo, Lukić Ivan i 
Šklebar Mato. 

U Zadruzi naprednih livadara u Prugovcu iz- 
gradili su ih ovi gospodari: 

Puntarić Mijo, Ban Josip, Prilika Josip, Igračić Ivan, 
Schreiber Ignac, Prilika Martin, Čizmadija Franjo, Tkalec 
Antun, Lajbing Adam, Kristić Mijo, Kovačić Gjuro, Brusač 
Mato, Hajduk Jakob i Kovačić Antun. 

U Zadruzi naprednih livadara u Gornjem 
Šarampovu: 

Belic Nikola, Vulinec Alojz, Kranjec Andrija i Acinger 
Antun. 

U Zadruzi naprednih livadara u Lupogla- 

VU Fabijan Miljan, župnik, načelnik itd., August Tomek \ 
Hukavec Franjo. 

U Zadruzi n. 1. u Čazmi: 

Zlatko Grilec i Gjuran Antun. 

U Zadruzi n. 1. u Đurđevcu: 

Jalžabetić Tomo, Ferenčić Ivan, Sedmak Ivan i JozeK 

Ivo. T „ . „ 

U Zadruzi n. 1. u Križevcima: 

Pećarić Luka, Pećarić Valent i Ivanek Ivan. 

e 

U Zadruzi n. 1. u Repincu: 

Starešec Ivan i Jelenčić Josip. 

U Zadruzi n. 1. u Sv. Ivanu Žabno: 

Smolka Alojz i Ljudevit. 

U Zadruzi n. 1. u Gradec u: 

Bušić Ivan i Kalinski Stjepan. 

U Zadruzi n. 1. u Miholjancu: 

Mihoković Ivan, Pupić Petar, Keleminec Matija, Pišpek 
ranjo, Perov Ivan, Ljubić Josip, Pupić Stjepan, Kuštrak Mi- 
jo, Bogat Tomo i Ploško Gjuro iz Cepelovca. 

U Zadruzi n. 1. u Vrbovcu: 

Domaćina Franjo, Pankretić Mato ml., Pankretić Andro, 
Pankretić Josip i Pankretić Mato stariji. 

U Zadruzi n. 1. u Pitomači: 

Golubić Blaž, Kovač Luka, Derežić Stjepan, Kos Petar i 
Prepelec Tomo. 

U godini 1931 razvila se naročito živa akcija u Savezu 
livadarskih zadruga za izgradnju silosa. Te godine osjeća se 
posvuda sve življi interes za izgradnju silosa. Napose se taj 
interes primjećuje u Podravini. U srezu đurđevačkom n. pr. 
izgradilo je te godine u livadarskim zadrugama 116 livadara 
silos! Ovo je za naše prilike rekord! 

Savez zadruga naprednih livadara izgradio je uz isklju- 
čivu pripomoć Poljoprivrednog odeljenja kr. banske uprave 
Savske banovine oko 185 silosa. Ti su silosi izgrađeni kako 
slijedi: 

U Zadruzi n. 1. u Budančevici: Bukovac Ivan, 

Bertovšćak Blaž, Domović Rok, Drušković Luka, Ivković 
Ivan, Ivković Mara, Jelušić Tomo, Jelušić Mato, Junizup Mi- 
jo, Kokotić Bartol, Kraljek Antun, Maturanec Antun, Matura- 
nec Ivan, Mavračić Benko, Sabolić Jakob, Sabolić Luka, Sa- 
bolić Mijo, Sandrovčić Blaž. 

U Zadruzi n. 1. u Čepelovcu: Bartolić Martin, 
Bartohć Mijo, Frezić Gjuro, Fuk Tomo, Martonja Marko, Pla- 
zek Mijo, Pleško Ivan, Pleško Andrija, Špoljarić Matija i Tur- 
ković Josip. 

U Zadruzi n. 1. u Čazmi: Cedermas Antun, Halgaš 
Ivan, Hrastovec Stjepan, Jantolović Stjepan, Koščević Fra- 
njo, Novaček Vojtjeh, Pazdrijan Stjepan, Perčec Josip. 

UZadruzin. 1. uĐurđevcu: Drakšić Milan, Feren- 
čić Bolto, Ferenčić Ivan, Ferenčić Šteto, Fuček Šteto, Hajdu- 
ković Josip, Hodalić Valent, Jandrašić Bolto, Jozek Ivan. Ko- 
ren Đuro, Ređep Ivan, Ređep Vinko, Roštan Luka, Šćuka 
Ivan, Švaco Ivo, Tomašen Ivan, Tomerlin Mato, Topolčić ' 
Josip, Topolčić Martin i Vidaković Gjuro. 

U Zadruzi n. 1. u Goli: Blažeković Martin, Bogadi 
Marko, Bogadi Stjepan, Cimerdan Mijo, Čokonaj Mirko, Gro- 
tuj Ignac, Lojan Janko, Lojan Valent, Pačica Josip, Petriče- 
vić Martin, Pluza Rok, Pobi Mijo, Pobi Stjepan Virovec Ma- 
ra, Zlatar Ignac i Zlatar Mijo. 

U Zadruzi n. 1. u Kladarama: Begović Vid, Brlas 
Mato, Filjak Jakop, Hranilović Ivo, Keserica Mato, Profuntar 
Ivan. Špiranec Antun, Tombolaš Mijo i Županić Antun. 

_ , U „Zadruzi n. 1. u Miholjancu: Hajduk Pavao, 
Jambrušić Petar, Kuštrak Stjepan, Sočec Bolto i Vranić 
Matija. 

U Zadruzi n. 1. u Molvama: Balogović Petar, 

Bratec Đuro, Dorić Vinko, Dolenc Franjo, Đukin Bolto! 
Franić Rok, Hontić Stjepan, rav. uč., Ivančan Ivan, Ivančan 
Jakup, Kolar Stjepan, Kolarić Imbro, Kozolić Ivan, Krznarić 
Andro, Viktor Petek, Šabolek Josip, Šadek Bolto, Šadek 
Martin, Vincek Josip, Tuba Ignac, i Župika Andrija. 

U Zadruzi n. 1. u Šašinoveu: Granđa Ivan, Gran- 
đa Tomo, Hajnović Jakob i Kučiš Mato. 

U Zadruzi n. 1. u Velikoj Mlaki: Cundeković 
Stjepan, Glagolić Ivan, Lacković Rok, Matejčić Franjo, Mo- 
dić Juraj i Trumbetaš Franjo. 

U Zadruzi n. 1. uVirju: Ferenčić Petar, Flanzek 
Martin, Florevsky Stanislav, Hrženjak Petar, Jakupčić Ivan, 
Kolenc Šimun, Lukić Petar, Ormanec Petar,- Pokec Martin, 
Sklebar Mijo, Sobota Mato, Šestak Martin, Šikulec Ivan, Šoš 
Petar, Valent Zivko i Žarković Josip. 

, U z a d r u z i n. 1. u Ž d a 1 i : Bruobić Rudolf, Car Mar- 
ko, Cikvar Josip, i Kranic Josip. 

šofi^ rUZi n ' k ^ v ‘ ^ van Žabno: Bergl Nandor i 

r .,, C Zadruzi n. 1. Tribalj: Blažić Ivan, Bruić Anton, 
Gitkovic Ivan,^ Brozicević Marko, Gašparović Tomo, Pavlić 
Stjepan, Miklic Kuzma, Jurčić Božo, Domijan Stjepan i Pilaš 
Mirko. 

i Zadruzi n. 1. R o v i š ć e : Kukal Ivan, Matušek 
Jandro, Horinek Franjo i Šignjar Gjuro. 

U Zadruzi n. 1. Nove Plavnice: Palaček Eduard. 
„ f. r a * n a . zajednica u: Varaždinu, Ludbregu, 

Knzovljan-Cestici, Vidovcu i Bartolovcu. 

_ u ^ a d r u z i n. 1. u P i t o m a č i : Bažant Gjuro, Kos 
Martin, Kostelac Franjo, Kožar Ivan, Lourin Marko, Majstor 
Ivo i Mikec Gjuro. 

H rva t:skoj seljačkoj zadruzi u Lokva- 
ma : Bolf Anton, Čop Dragutin, Čop Ginu, Gašparac Ljubo- 
mir, Grgurić Nikola, Jurković Jakov, Klarić Kazimir, Polić 
Anton. Vukonić Andrija i Vukonić Josip. 

S obzirom na taj moment što silos sve snažnije prodire u 
selo, potrebno je bilo stvoriti jednu organizaciju unutar Sa- 
veza zadruga naprednih livadara koja bi vodila kontrolu, opa- 
žanja i, po potrebi, proučavanja različitih načina ansiliranja 
krme u seljačkom gospodarstvu. Vođeni nastojanjem i misli- 
ma da narodu organizovanim radom što je moguće više po- 
mognemo na polju podizanja poljoprivrede našega sela izra- 
đen je i prihvaćen na redovitoj glavnoj skupštini Saveza za- 
druga naprednih livadara za te svrhe ovaj 


PRAVILNIK 

za gradnju silosa i kiseljenje krme u livada r- 
skim zadrugama 

Cl. 1 

Da bi se valjano organizovala akcija oko izgradnje i kon- 
trole silosa te proučavanja procesa pri ansiliranju različitoga 

bilja, osniva se u smislu čl. 3 toč. i) pravila Saveza zadruga 
naprednih livadara (kao zadruge) u Zagrebu »Sekcija za 
gradnju silosa i kiseljenje krme«. 


Čl. 2 

Savezov se stručni odbor Sekcije sastoji od vođe i trojice 
članova koje zanima problem ansiliranja krme, a koji žele da 
taj problem s naučne i praktične strane temeljito obrade. 


Čl. 3 

Vodu izabire Savezova glavna skupština, a članove od- 
bora Savezovo ravnateljstvo na tri (3) godine. 

Čl. 4 

Prednjaka u pojedinim zadrugama naprednih livadara 
izabire glavna skupština Zadruge, a dva člana Sekcije uprav- 
ni odbor Zadruge na tri (3) godine. 

Čl. 5 

Popunjavanje odbora Sekcije članovima prema potrebi 
obavlja za Savez ravnateljstvo, a za zadruge njihovi upravni 
odbori. 

Čl. 6 

Zadaća je Savezove Sekcije za gradnju silosa i kiseljenje 
krme da: 

a) svim sredstvima propagira kiseljenje krme u vezi s bo- 
ljim iskorišćavanjem oraničnih površina, boljom ishranom i 
povećanjem broja stoke u seljačkom gospodarstvu; 

b) da sabere sve praktične podatke o svim pitanjima koja 
se odnose na izgradnju silosa, način sjetve, žetve, sjeckanja, 
spremanja i zatvaranja krme kao i na vrstu biljne mase koja 
je kod pojedinaca i s kakvim uspjehom ansilirana; 

„ c ) da organizira nadzor nad izgradnjom silosa i da vodi 
točan popis gospodara koji su izgradili silose s naznakom: ko- 
liko je koji gospodar napravio komora, u kome razmjeru i s 
kolikim utroškom materijala i radne snage; 

d) da daje upute za kiseljenje i da nastoji poboljšati teh- 
niku kiseljenja krme u seljačkom gospodarstvu i naučno da 
istraži vrenje i njegove uzročnike; 

e) da svake godine organizira Propagandistički 
tjedan za izgradnju silosa u seljačkom gospodarstvu. 

Čl. 7 

Da bi Savez odgovorio svojoj zadaći pod a), mora se u 
svakoj zadruzi naprednih livadara, u kojoj su najmanje tri (3) 
gospodara izgradila silose, organizirati za ansilažu sekcija 
»Zadruge naprednih livadara« u 

Čl. 8 

U sekciju livadara za ansilažu mora ući svaki član za- 
druge koji je Savezovom potporom izgradio silos. Odbor 
se sekcije sastoji od prednjaka i dvojice članova. 

Prednjak saziva odbor na sjednicu barem tri (3) puta go- 
dišnje. O tim sjednicama vodi se zapisnik koji potpisuju svi 
prisutni članovi. 

Osim toga dužan je prednjak svake godine najmanje dva 
puta sazvati na satanak sve članove sekcije u zadruzi. O tim 
se sastancima vodi zapisnik koji potpisuju prisutni članovi. 
Na tim sastancima iznose pojedini članovi svoje opaske o; 
gradnji silosa, načinu ansiliranja, postignutim rezultatima, 
manjkavostima gradnje, o nedostacima i potrebnim nadopuna- 
ma načina ansiliranja i slično. Nadalje o tom koje bilje, na ko- 
ji način i s kakvim je uspjehom pojedinac ansilirao, kao i sve 
pojedinosti koje je gospodar pritom opažao. 

Čl. 9 

Odbor Sekcije za ansilažu svake zadruge dužan je da sva- 
ke godine, a najkasnije do konca studenoga, podnosi izvještaj 
Savezovoj Sekciji o svim pitanjima koja su pojedinci tije- 
kom godine u tom radu opažali. 

Ta će se pitanja u Savezovu stručnom odboru Sekcije 
pretresti i o tim će se predmetima donijeti odgovarajući za- 
ključak. 


Čl. 10 

Za slučaj da bi Savezov stručni odbor Sekcije organizo- 
vao vađenje i odašiljanje potrebnih uzoraka na analizu i na- 
učno istraživanje, dužan je odbor sekcije zadruge uzorak iz- 
vaditi i odaslati ga na određenu adresu. 

Cl. li 



Savezov je odbor Sekcije dužan voditi točan popis o svim 
silosima, koje su članovi izgradili, uz sve ostale statističke 
podatke kao: ime i prezime, selo, općina, srez, koliko komo- 
ra, koje veličine i slično. 


Cl. 12 

Svake će godine u mjesecu siječnju počevši od godine 
1933 Savezova Sekcija organizovati i obdržavati »T jedan 
za propagandu ansilaže« odnosno za izgradnju silo- 
sa u seljačkom gospodarstvu. Za tu će prigodu svaka sekcija 
za ansilažu zadruge izraditi svoj godišnji izvještaj najdalje do 
konca studenoga i poslati ga stručnom odboru Savezove Sek- 
cije. Ovaj je dužan sve te izvještaje sakupiti, pregledati i pri- 
rediti za štampu i objelodaniti ih u najrazličitijim dnevnim i 
periodskim časopisima. Za provedbu ove zadaće dužan je od- 
bor Savezove Sekcije stupiti u najuži dodir s upravama ča- 
sopisa kako bi se omogućilo istodobno izlaženje radova i sa- 
stavaka u svim našim časopisima, a u isto vrijeme kroz jedan 
tjedan. 

Prednjaci su dužni da od svojih zadrugara, članova sek- 
cije, zatraže sastavke za taj Propagandistički tjedan. I te bi 
sastavke Savezova Sekcija priredila i publicirala u tom Tjed- 
nu da bi se što je moguće snažnije afirmirala ideja izgradnje 
silosa, odnosno uporaba ansilaže na selu. 

Gdje god se Savezu pruži prilika, mora na zborovima i 
izložbama itd. nastupiti sabranim materijalom i statističkim 
podacima da bi se u tom smjeru što bolje ispoljio rad na selu. 


Cl. 13 

Na godišnjoj skupštini Saveza zadruga naprednih livađa- 
ra (kao zadruge) u Zagrebu održaće vođa Sekcije Saveza re- 
ferat o radu u minuloj godini. 

Cl. 14 

Ovaj je pravilnik pročitan i jednoglasno prihvaćen na 
Glavnoj redovitoj skupštini »Saveza zadru- 

ga naprednih livadara« (kao zadruge) u Križevci- 
ma održane dne 14 juna (lipnja) 1931 godine. 

U Križevcima 14 juna 1931 godine. 

Predsjednik: Član ravnateljstva: 

Ing. Nikola Modrić v. r. Ing. dr. Božo Turina v. r. 

Ovjerovitelji: 

Šimun Lugomer v. r. 

Luka Pečarić v. r. 

ISPRAVCI 

mjesto: 

ozeblju 

stijena 

(hribridna) 

milječna 

(HE1SVERGARUNG) 

lagano pokvariti 

(KALTDVERGARUNG) 

razvjaju 

blinoj 

(seno-silos) 
toga kiseljenja 
vitamina A, B, C, i E 
stobi 

10 dana X 20 kg 
„petit" spada na str. 16 ispod 


treba da bude: 

ozeblu 

sijena 

(hibridna) 

mliječna 

(HE1SSVERGARUNG) 

lako pokvariti 

(KALTVERGARUNG) 

razvijaju 

biljnoj 

(silo-sijenu) 

toga konzerviranja 

vitamina A, B, C i D. 

stoki 

180 dana X 20 kg 
crte. 

